
IERARH  PRIITOR  NORODULUI 

da 

Diacon  Dr.  GRIGORIE  T.  MARCU 

Profesor  la  Academia  teologică  „Andreiaoă" 


In  29  Aprilie  s'a  împlinit  un  deceniu  de  când  Prea 
Sfinţia  Sa  D.  D.  Nicolae  Colan  a  fost  ales  episcop  al  Va¬ 
dului,  Feleacului  şi  Clujului.  Exact  după  două  luni,  la  praz¬ 
nicul  de  pomenire  al  sfinţilor  Apostoli  Petru  şi  Pavel  (29 
Iunie  1936),  Prea  Sfinţia  Sa  a  fost  aşezat  sărbătoreşte  în 
jeţul  vlădicesc  al  ctitoriei  lui  Ştefan  cel  Mare. 

Măsurăm  cu  emoţia  pe  care  ţi-o  stârnesc  rememorările 
evenimentelor  de  seamă,  calea  străbătută  de-atunci  încoace 
şi  de  arhipăstor,  şi  de  turma  pe  care  membrii  Marelui  Co¬ 
legiu  electoral  i-au  dat-o  în  pază  cu  unanimitatea  sufra¬ 
giilor  exprimate.  E  o  cale  lungă.  Lungă,  pentru  că  a  fost 
o  cale  grea:  cale  tăiată  peste  bolovanii  neliniştii  generale 
din  anii  premergători  isbucnîrii  răsboiului  şi  peste  iasmele 
de  iad  ale  rupturii  silnice  săvârşită  prin  odiosul  arbitraj 
dela  Viena. 

Grele  pentru  cei  alungaţi  de  urgie  dela  vetrele  lor, 
vremurile  acestea  crâncene  au  fost  şi  mai  grele  pentru  cei 
rămaşi  la  datorie. 

Prea  Sfinţitul  Episcop  Nicolae  Colan  şi-a  cunoscut  da¬ 
toria  din  primul  moment  şi  s'a  hotărît  fără  şovăire :  locul 
Său  era  alăturea  de  turma  care  şi-l  dorise  „mire"  fidel. 

A  rămas  alăturea  de  popor,  fără  să  se  clintească  dela 
postul  de  veghe,  Câte  furtuni  au  sgâlţâit  după  aceea  naia 

Ortodoxiei  naţionale  dincolo  de  zăvorul  de  pe  Feleac,  numai 
Dumnezeu  le  poate  număra.  Cârmaciul  era  învăluit  zi  şi 
noapte  cu  domolirea  şi  biruirea  lor. 

Poporul  român,  de  ambele  rituri,  l-a  înţeles  şi  l-a  spri¬ 
jinit  fără  precupeţire.  Şi  desigur  că  acest  simţământ  de 
desăvârşită  încredere,  care  definea  relaţia  dintre  arhipăstor 
şi  turmă,  l-a  îndreptăţit  să  scrie  în  anii  aceia  tulburaţi  de 
neguri :  „  Cum  am  mai  fost  şi  cum  se  cade  să  fim  totdeauna, 
suntem  şi  azi,  cărturari  şi  ţărani,  preoţi  şi  credincioşi,  îm¬ 
preunaţi  în  sfântă  frăţie  şi  hotărîţi  să  rămânem  aşa  în  toate 
zilele  vieţii  noastre.  Asta-i  tăria  noastră ,  că  alta  nu  avem". 

Prea  Sfinţia  Sa  a  ascultat  statornic  de  Dumnezeu  şi 
de  sufletul  neamului.  Din  această  pricină  a  suferit  mult  şi 
multe,  dar  n'a  desnădăjduit  şi  n’a  rătăcit  niciodată,  pildă  fă- 
cându-se  obştei  dreptcredincioase  în  toate  cele  bune. 

Ne  reamintim  de  mărturisirea  pe  care  o  făcuse  în 
faţa  Colegiului  electoral,  îndată  după  proclamarea  rezulta¬ 
tului  alegerii  P,  Sf.  Sale  întru  episcop.  Inşiruise  înaintea 
electorilor  forţelor  de  nebiruit  pe  cari  înţelegea  să  se  bi- 
zuiască  în  arhipăstoria  Sa,  pentru  ca  să  încheie  astfel:  „Şi, 
în  sfârşit,  îngăduiţi-mi  să  mă  încrea  şi  în  puterea  propriului  meu 
devotament  faţă  de  Biserică  şi  neam,  devotament  care  izvo- 
reşte  din  credinţa  creştină  că  nimeni  nu  poate  fi  domn  decât 
în  măsura  în  care  s'a  hotârît  să  fie  slugă". 

Acest  devotament  s'a  dovedit  într'adevăr  fără  margini. 

Prin  toată  osârdia  Sa  vlădîcească  desfăşurată  vreme 
de  un  deceniu,  P.  Sf.  Episcop  Nicolae  Colan  s'a  afirmat 
strălucit  ca  un  ierarh  priitor  norodului.  E  cel  mai  frumos 
calificativ  pe  care  cărţile  bătrâne  îl  hărăzesc  doar  câtorva 
dintre  vlădicii  noştri,  P,  Sf.  Episcop  Nicolae  Colan  şi  l-a 
câştigat  pe  bună  dreptate,  Nu-1  va  desminţi  niciodată. 

Dumnezeu  să-i  înmulţească  zilele  şi  să-i  păstreze  ne- 
impuţinat  devotamentul  exemplar  cu  care  slujeşte  Biserica 
şi  ocârmueşte  turma  dreptcredincioasă  pe  căile  mântuirii 
sufleteşti  şi  naţionale. 


BISERICA  NEAMULUI  ŞI  UNITATEA 
LIMBII  ROMÂNEŞTI1 

de 

P.  Sf.  Sa  D.  D.  NICOLAE  COLAN 

Episcopul  Vadului,  Fele&cului  ţi  Clujului 
Membru  activ  al  Academiei  Române 


Sire, 

Domnilor  Colegi, 

Cel  dintâi  cuvânt  pe  care  mă  socotesc  îndatorat  să-l 
rostesc  aici,  vi-1  adresez,  spre  a  vă  mulţumi  din  toată  inima 
pentru  osebita  cinste  cu  care  m'aţi  încununat  chemându-mă 
în  cel  mai  înalt  sobor  al  învăţaţilor  naţiei  mele.  Chemarea 
m'a  mişcat  adânc  nu  numai  fiindcă  mă  privea  pe  mine,  ci 
mai  ales  fiindcă  ea  se  adresa  unui  slujitor  al  sfintei  noastre 
Biserici,  care  scăpare  s’a  făcut  nouă  din  neam  în  neam  şi 
care  e  menită  să  ne  fie  şi’n  viitor  mamă  iubitoare  —  cum 
a  numit-o  Eminescu  —  neasemănată  in  bunătatea  şi  grij- 
nicia  ei  de  totdeauna. 

Dar  în  chemarea  cu  care  m’aţi  cinstit,  eu  am  mai  văzut 
un  semn  tot  atât  de  mişcător :  semnul  iubirii  şi  preţuirii 
D- Voastre  pentru  fraţii  mei  din  Ardealul  de  Sus,  cari  cu 
trupul  înfipt  în  pământul  strămoşesc,  iar  cu  sufletul  legat 
de  cerul  celor  mai  sfinte  nădejdi,  au  rămas  neclintiţi  şi’n 
ultimii  patru  ani  —  lungi  cât  patru  veacuri  —  acolo  unde 
i-a  aşezat  „Bădiţa  Traian".  Ei  au  rămas  acolo,  ascultând  de 
îndemnul  liturgic  al  legii  noastre :  Să  stăm  bine,  să  stăm 
fără  frică  (in  faţa  oamenilor),  să  luăm  aminte  sfânta  jertfă 
în  pace  a  o  aduce. 

1  Discurs  de  recepţiune  rostit  In  şedinţa  publică  solemnă  a  Academiei  Române 
din  28  Maiu  1945.  (Reproducere  după  textul  oficial  al  Academiei  Române,  publicat 
în  colecţia  Discursuri  de  rccepfiuna,  voi.  LXXXI1,  Bucureşti,  Imprimeria  Naţională 
1945.  p.  3-22). 

Şi  vă  mai  sunt  dator,  Domnilor  Colegi,  cu  un  cuvânt. 
Vă  rog,  anume,  să  mă  iertaţi  că  mă  înfăţişez  cu  oarecare 
întârziere  înaintea  D-Voastre  spre  a  primi  îndătinatul  botez 
academic.  Căci  după  pravila  Academiei  Române  aleşii  sunt 
obligaţi  să-şi  ţină  discursul  de  primire  chiar  în  sesiunea 
următoare  celei  în  care  au  fost  chemaţi.  Şi  eu  n'am  putut 
împlini  această  poruncă  a  pravilei  aşezământului  nostru, 
fiindcă  pentru  o  treabă  ca  asta  —  după  aşezata  înţelep¬ 
ciune  a  cronicarului  —  „gând  slobod  şi  fără  valuri  trebu- 
iaşte",  iar  noi,  cei  din  Ardealul  de  Sus,  acum  doi  ani  treceam 
prin  , .cumplite  vremi"  şi  prin  „cumpănă  mare". 

Ci  iată  că  bunul  Dumnezeu  s'a  milostivit  şi  ne-a  scos 
din  nou  la  limanul  unor  zile  când  nu  numai  cuvântul  Dom¬ 
nului,  ci  nici  al  oamenilor  „nu  se  (mai)  leagă".  Pentru  bu¬ 
curia  acestei  clipe  eu  voiu  fi  recunoscător  pururea  Celui 
ce  mi-a  rânduit-o. 

I 

Sire, 

Domnilor  Colegi, 

Scaunul  ce  mi  l-aţi  dăruit  în  această  cinstită  adunare 
a  fost  ocupat  înaintea  mea  de  Nicolae  Titulescu,  mutat  dela 
noi  —  după  socoteala  oamenilor  — ,  mult  prea  de  vreme. 

Faima  adormitului  întru  Domnul  na  aşteptat  discursul 
meu,  după  cum  nu-1  va  aştepta  nici  pe-al  altuia.  Pentru 
că  Nicolae  Titulescu  a  intrat  de  mult  în  conştiinţa  obştii 
româneşti  şi  europene  ca  un  eminent  om  de  ştiinţă,  ca  un 
credincios  zăvod  al  dreptăţii  neamului  nostru  de  pretutin¬ 
deni  şi  ca  un  iluminat  apostol  al  păcii  şi  bunei  învoiri  între 
toate  neamurile  pământului.  Cu  această  impunătoare  cunună 
de  vrednicii  şi-a  croit  el  drum  către  neveştejita  noastră 
admiraţie  şl  recunoştinţă  —  şi  tot  cu  ea  a  intrat  şi  sub 
bolta  celui  mai  înalt  aşezământ  al  culturii  româneşti.  De 
aceea,  dacă  zăbovesc  câteva  clipe  asupra  vieţii  lui  atât  de 
îmbelşugate  ’n  izbânzi,  n’o  fac  decât  ca  să  chem  în  amin¬ 
tirea  noastră  şi  să  omagiez  după  cuviinţă  strălucitul  lui 
chip  duhovnicesc,  care  —  de  dincolo  de  moarte  —  lumi¬ 
nează  şi  astăzi  cărările  neamului  românesc,  pe  care  el  l-a 
iubit  cu  atâta  căldură. 

Născut  la  4  Octomvrie  1883,  în  Craiova,  unde  tatăl 
său  era  preşedinte  al  Curţii  de  Apel,  Nicolae  Titulescu  a 
dovedit  din  frageda  vârstă  a  copilăriei  sale  că  geniul  nu 
umblă  de  braţ  cu  numărul  anilor. 

In  adevăr,  copilul  plăpând,  cu  inteligenţa  sa  extraor¬ 
dinară,  a  uluit  de-a-dreptul  pe  dascălii  săi  din  toate  şcoa- 
iele  prin  care  a  trecut  —  începând  cu  cei  dela  şcoala  pri¬ 
mară  şi  dela  liceul  din  capitala  Olteniei  şi  sfârşind  cu  sa¬ 
vanţii  profesori  ai  Facultăţii  de  Drept  din  capitala  Franţei, 
cari  i-au  oferit  diploma  de  doctorat  cu  elogii  dintre  cele 
mai  rare. 

După  un  asemenea  preludiu  al  vieţii  sale,  nu  e  de  mi¬ 
rare  că  Nicolae  Titulescu  a  urcat  vertiginos  scările  unei 
cariere  din  cale-afară  de  răsunătoare.  Dar  această  înălţare 
a  lui  nu  s'a  petrecut  într’o  zodie  de  uşoare  parveniri,  în 
împrejurări  generoase,  gata  să  deschidă  porţile  cele  mai 
largi  ale  vieţii  obşteşti  pe  seama  tinerilor  dornici  de  ieftine 
izbânzi,  ci  într'o  epocă  de  aspră  selecţie  a  celor  meniţi  să 
ocupe  locuri  de  comandă  în  corabia  vieţii  neamului  nostru. 

întors  din  străinătate,  cu  o  pregătire  ştiinţifică  dintre 
cele  mai  temeinice  şi  înzestrat  de  Dumnezeu  cu  o  cunună 
de  însuşiri  dintre  cele  mai  alese,  Nicolae  Titulescu  se  în¬ 
scrie  în  Baroul  de  Ilfov,  a  cărui  mândrie  avea  să  devină 
în  foarte  scurtă  vreme,  intrând  în  acelaşi  timp  şi  în  arena 
vieţii  politice,  unde  ajunge  cel  mai  preţuit  colaborator  al 
lui  Take  Ionescu,  şeful  conservatorilor-democraţi  ai  vremii. 

In  1905,  la  vârsta  de  douăzeci  şi  doi  de  ani,  e  numit 
profesor  de  drept  civil  la  Universitatea  din  Iaşi.  Iar  peste 
patru  ani  este  mutat  la  Universitatea  din  capitala  Ţării. 

In  1912  intră  în  Camera  Deputaţilor,  pe  care  avea  s'o 
cinstească  de-atâtea  ori  cu  înţelepciunea  minţii  sale  şi  cu 
strălucirea  elocvenţei  sale  fără  pereche. 

In  cabinetul  din  1917 — 18  al  lui  I.  I,  C.  Brătianu,  ca 
şi  în  cel  din  1920 — 21  al  Generalului  A.  Averescu,  Nicolae 
Titulescu  deţine  portofoliul  Finanţelor  —  şi  'n  această  cali¬ 
tate  face  rânduială  în  trebile  băneşti  ale  Statului. 

In  1921  e  trimis  la  Londra  ca  ministru  plenipotenţiar, 
apoi  la  Geneva  ca  delegat  permanent  al  Ţării  la  Societatea 
Naţiunilor. 

Intre  anii  1927 — 28  şi  1932 — 36  e  ministru  de  externe; 
Iar  în  28  Mai  1935,  pentru  înaltele  lui  vrednicii  ştiinţifice 
şi  naţionale,  Academia  Română  îl  pofteşte  în  sânul  ei  ca 
membru  activ,  după  ce  abia  cu  câţiva  ani  înainte  îl  cinstise 
cu  titlul  de  membru  de  onoare.  Adevărat  că  vieaţa,  cu  po- 
trivniciile  anilor  ei  din  urmă,  nu  i-a  îngăduit  lui  Nicolae 
Tituîescu  să-şi  ocupe  efectiv  scaunul  în  incinta  aşezămân¬ 
tului  nostru ;  dar  că  el  a  preţuit  şi  cinstit  acest  aşezământ 
după  cum  se  cuvine  —  asta  a  dovedit-o  cu  fapte  a  căror 
elocvenţă  o  cunoaştem  cu  toţii - 

Iată  „cărarea  pe  scurt"  a  vieţii  lui  Nicolae  Tituîescu, 
vieaţă  plină  de  sbucium  măreţ,  încărcată  de  gloria  celor  mai 
răsunătoare  biruinţe,  dar  —  la  sfârştul  ei  —  şi  de  povara 
celei  mai  copleşitoare  tristeţi. 

Biruinţele  le-a  câştigat  cu  propria  sa  vrednicie,  iar  tri¬ 
steţea  l-a  copleşit  din  pricina  greşelilor  altora. 

Ostenelile  ştiinţifice  ale  lui  Nicolae  Tituîescu  au  rodit 
o  serie  de  lucrări  valoroase,  mai  ales  de  domeniul  Dreptului 
civil  şi  internaţional,  lucrări  cu  care  şi-a  arvunit  el  catedra 
universitară  şi  şi-a  justificat-o  după  ce  î  s’a  oferit.  Pomel¬ 
nicul  lor  este  destul  de  lung.1  Totuşi  el  nu  va  fi  complet 

1  I.  Lucrări  proprii.  Tituîescu  Nicolae;  1,  Observafiuni  asupra  reorga¬ 
nizării  facultăţilor  de  drept.  Bucureşti  1904,  p.  59,  (Articole  apărute  In  ziarul  „Cronica" 
din  9,  10,  11,  12  şi  13  Iulie  1904);  2.  Asupra  legei  din  7  Aprilie  1889  pentru  tnstrei- 
narea  bunurilor  Statului.  Bucureşti  1905,  p.  16 ;  3.  Principiile  autorizării  maritale  tn- 
tr'una  din  aplicările  lor  practice.  Bucureşti  1905,  p,  15;  4.  Problema  cesiunei  usu- 
îructuare  în  Dreptul  român,  s.  1.  1905,  p.  14;  (Extras  din  „Curierul  Judiciar*,  Nr, 
38,  1905);  5.  Programul  analitic  al  cursului  de  Drept  civil.  Anul  I,  (1905);  Bucureşti, 
1905,  p.  56  ;  6.  Cum  trebue  să  Înţelegem  educaţiunea  juridică.  Bucureşti  1907,  p.  19, 
(Extras  din  „Curierul  Judiciar"  nr,  24  din  1905)  ;  7.  împărţeala  moştenirilor.  Bucu¬ 
reşti  1906,  p.  324;  8.  Problema  responsabilităţii  juridice  a  Statului  şi  a  comunelor 
cu  privire  la  ultimele  răscoale  ţărăneşti.  Bucureşti  1907,  p.  56 ;  9.  Essai  sur  une 
thfeorie  generale  des  drolts  eventual*,  Bucarest  1908,  p.  X-j-325  ;  10.  Discursul  rostit 
în  ziua  de  20  Aprilie  1914  In  Adunarea  Deputaţilor.  Bucureşti  1914,  p.  3?;  11.  Dis¬ 
cursul  rostit  in  ziua  de  20  Decemvrie  1913  in  Adunarea  Deputaţilor.  Bucureşti  1914, 
p.  26-  (Extras  din  Monitorul  Oficial");  12,  Discursul  rostit  la  Meetingul  naţional  din 
Ploeşti.  Bucureşti  1915,  p.  8:  13.  Drept  civil.  Privilegii  şi  ipoteci.  Curs  predat  pentru 
licenţă,  Editat  de  I.  Egi.  Sidor,  Bucureşti,  1921,  p,  13 — 500;  14.  La  Reforme  agraire 
en  Roumanie  et  Ies  Optaats  Hongrois  de  Transylvanie  devant  la  Soc; fete  des  Na- 
tions.  Mars-Juillet  1923,  Paris  1924,  188  pages;  15.  Roumania  and  Bessarabia,  în; 
„The  Nineteenth  Century  and  after".  June  1924,  Nr,  568,  Voi.  XCV.  London  1924, 
p.  791 — 803;  16.  L'Attentat  de  Marseiile.  Les  Contradictions  Hongroises.  Proces  du 

decât  când  va  cuprinde  toate  discursurile  pe  care  le-â 
rostit  Nicolae  Titulescu  în  Parlamentul  român  şi  în  osebi¬ 
tele  reuniuni  internaţionale,  în  care  a  reprezentat,  cu  o 
neasemănată  demnitate,  România.  Căci  aceste  discursuri  al- 
cătuesc  un  nesecat  izvor  de  înţelepciune  pentru  ştiinţa  Drep¬ 
tului,  aplicată  la  cercetarea  unor  cardinale  probleme  ale 
vieţii  politice  româneşti  sau  europene. 

Oricât  de  răsunătoare  a  fost  reputaţia  lui  Nicolae  Ti¬ 
tulescu  în  Ţară,  adevărata  lui  celebritate  trebue  căutată  pe 
larga  scenă  a  vieţii  internaţionale  —  şi  în  deosebi  la  So¬ 
cietatea  Naţiunilor,  al  cărei  preşedinte  a  fost  în  două  rân¬ 
duri. 

La  Spa  ca  şi  la  Londra,  la  Haga  ca  şi  la  Geneva  sau 
în  altă  parte,  cuvântul  lui  era  aşteptat  cu  emoţie,  era  as¬ 
cultat  cu  evlavie  şi  era  admirat  cu  însufleţire.  Inteligenţa 
lui  scăpărătoare,  dialectica  lui  îndrăcită,  iscusinţa  lui  de  a 
limpezi  şi  cele  mai  complicate  probleme,  verva  lui  tumul¬ 
tuoasă  în  expunere  şi  rapiditatea  fulgerătoare  a  replicelor 
pe  care  era  gata  totdeauna  să  le  servească  adversarilor 
săi  —  toate  aceste  însuşiri  ale  lui  se  îngemănau  într’o  mi¬ 
raculoasă  putere  de  seducţie,  nu  numai  pentru  ascultătorii 
de  duzină,  ci  şi  pentru  cei  mai  rafinaţi  şi  mai  pretenţioşi 
intelectuali. 

Şi  totuşi  Nicolae  Titulescu  nu  şi-a  zidit  prestigiul  său 
de  om  politic  european  num  ai  cu  iscusinţa  —  oarecum  for¬ 
mală  —  a  cuvântului  său  vrăjit.  Strălucita  poziţie  în  viaţa 
internaţională  şi-a  câştigat-o  în  egală  măsură  prin  sinceri¬ 
tatea  ţinutei  sale  lăuntrice,  prin  convingerile  sale  tari,  din 

terrorisme  International  et  du  Revisionnisme.  Paris  1935,  p.  16.  (Extrait  de  „L’Europe 
Orientale",  Janv.-Fevr,  1935.  Documents  de  1‘Europe  Orientale).  17.  Discours.  Juin. 
1936.  Bucarest  1936,  p,  66 ;  18,  Le  differend  Jougoslavo-Hongrois  devanf  Ie  Conseil 
de  la  Societe  des  Nations.  Les  discours  de  seance  du  10  dectmbre  1934,  Bucarest 
(1934),  p.  16, 

II.  Lucrări  in  colaborare :  1,  Discursurile  d-lor  Iuliu  Maniu  şi  C.  I,  C.  Brătianur 
România  şi  revizuirea  tratatelor.  Şedinţa  Adunării  Deputaţilor  din  4  Aprilie  1934, 
Răspunsul  d-lui  N.  Titulescu.  Bucureşti  1934,  p.  82 — 87 ;  2.  Dictionnaire  diploma- 
tique  publie  sous  la  direction  de  M.  A.  F.  Frangulis,  Avec  la  collaboration  des. . . 
M.  M.  Vte  de  Fontenay,  M.  Adatci,  A.  Alvares,  Ed.  Benes,  H.  Bernhoft,  G.  Guer- 
rero,  Vte  Poullet,  N.  Titulescu...  (I — II  -j-  suppldment),  Paris,  1937,  3  volumes,  Aca¬ 
demic  Diplomatique  Internationale). 

al  căror  drum  drept  n’au  fost  în  stare  să-l  abată  nici  cele 
mat  crunte  potrivnicii  ale  vremii. 

Pacea  aşezată  după  întâiul  războiu  al  lumii  era  un  făt 
plăpând,  Nicolae  Titulescu  şi-a  pus  la  bătaie  toată  căldura 
inimii  şi  toată  vigoarea  sufletului  întru  apărarea  şi  întă¬ 
rirea  acestei  păci  plătite  cu  jertfe  uriaşe.  El  era  ostaşul 
credincios  al  sfinţeniei  tratatelor  internaţionale  {pe  cel  dela 
Trianon  îl  semnase  şi  el!)  fiind  convins  că  cuvântul  dat 
trebue  respectat  nu  numai  în  raporturile  dintre  oamenii 
singuratici,  ci  şi  în  cele  dintre  naţiuni  şi  ţări.  Nu  vedeţi 
aici  bunul  simţ  şi  judecata  creştinească  a  Românului  de 
omenie,  care  nu  cere  moralitate  numai  în  îngusta  sa  ogradă, 
cî  şi  pe  larga  scenă  a  vieţii  dintre  neamuri? 

Nicolae  Titulescu  a  prevăzut  că  pacea  nu  se  poate 
păstra  decât  neîmpărţită.  îndată  ce  ar  fi  ciopârţită  din  vreo 
parte,  ea  s'ar  destrăma  întreagă,  pentru  că  interesele  na¬ 
ţiunilor  sunt  atât  de  legate  întreolaltă,  încât  un  războiu 
localizat  în  viitor  este  un  lucru  cu  neputinţă  de  închipuit. 

Spre  a  se  feri  lumea  de  catastrofa  unei  conflagraţii 
nouă,  Nicolae  Titulescu  a  crezut  ca  într’o  dogmă  în  tre¬ 
buinţa  organizării  securităţii  colective.  Din  această  organi¬ 
zaţie  aveau  să  facă  parte  toate  ţările  iubitoare  de  pace 
dreaptă,  inclusiv  Rusia  sovietică,  a  cărei  prezenţă  în  So¬ 
cietatea  geneveză  nu  toţi  o  vedeau  cu  ochi  buni.  Convins 
de  marea  însemnătate  a  colaborării  Rusiei  sovietice  cu  ce¬ 
lelalte  naţiuni  europene,  Nicolae  Titulescu  s'a  bucurat  ca 
nimeni  altul,  când  uriaşa  noastră  vecină  dela  Răsărit  a  ho- 
tărît  să-şi  ia  partea  cuvenită  din  răspunderea  colectivă 
pentru  păstrarea  păcii, 

Nepotolita  pasiune  a  lui  Nicolae  Titulescu  pentru  apă¬ 
rarea  acestui  bun  suprem  al  umanităţii  izvora  din  viziunea 
lui  limpede  că  pacea  lumii  —  şi  prin  aceasta  a  patriei  lui 
—  era  ameninţată  de  lăcomia  msi  mult  sau  mai  puţin  ca¬ 
muflată  a  imperialismelor  revanşarde.  Şi  evenimentele  in¬ 
ternaţionale  ale  deceniului  trecut,  ai  căror  martori  am  fost 
cu  toţii  şi  care  au  dus  la  tragicul  desnodământ  al  prăpă¬ 
dului  mondial  de  azi,  au  dovedit  pe  deplin  câtă  dreptate 
a  avut  marele  bărbat  de  Stat  român  în  judecata  lui  lim¬ 
pede,  în  profetica  lui  clarviziune  şi  în  eroica  lui  luptă. 

In  ceea  ce  priveşte  ţinuta  României  în  vâltoarea  ace¬ 
stor  evenimente,  ea  a  fost  încadrată  statornic  în  hotarele 
principiilor  amintite  —  până  în  toamna  anului  1936,  când 
mintea  luminată  şi  prevăzătoare  a  lui  Nicolae  Titulescu  a 
fost  înlăturată  dela  conducerea  trebilor  dinafară  ale  Ţării. 
De  atunci  corabia  patriei  lui  iubite  a  ajuns  în  voia  valu¬ 
rilor  vieţii  internaţionale,  până  în  vara  anului  trecut,  când 
prin  îndrăsneaţa  înţelepciune  a  M.  Sale  Regelui  Mihai  I, 
ea  a  fost  îndreptată  din  nou  spre  limanul  către  care  o  pur¬ 
tase  el  cu  atâta  statornicie. 

Dumnezeu  a  vrut,  ca  Nicolae  Titulescu  să  nu  mai  poată 
avea  bucuria  de  a  vedea  întoarcerea  Ţării  la  vechile  ei 
alianţe,  Căci  în  noaptea  de  17  spre  18  a  lunii  Mărţişor 
din  1941  a  adormit  pe  veci,  în  străinătatea  în  care  l-a  re¬ 
ţinut  în  ultimii  ani  vrăjmăşia  oamenilor  şi,  poate,  propria 
lui  mândrie  îndurerată. 

In  preajma  clipei  în  care  va  fi  presimţit  că  Stăpânul 
a  toate  îl  chiamă  la  Sine,  îşi  va  fi  cuprins  viaţa  într’o  ful¬ 
gerătoare  privire  rezumativă,  spunându-şi,  nu  fără  o  justi¬ 
ficată  amărăciune: 

„Şi  cum  sub  tâmpla  mea  fierbinte 
O  lume  veche  reînvie, 

Nu  câte-au  fost  îmi  vin  în  minte, 

Ci  câte-ar  fi  putut  să  fie". 

In  diata  sa  şi-a  mărturisit  dorinţa  de-a  fi  aşezat  spre 
veşnică  odihnă  la  Braşov,  în  inima  pământului  românesc, 
ale  cărui  hotare  le  apărase  el  cu  atâta  înţelepciune  şi  iu¬ 
bire,  Dar  oriunde  i  s'ar  odihni  trupul,  chipul  cel  duhov¬ 
nicesc  al  lui  Nicolae  Titulescu  s*a  sălăşluit  de  mult  şi  pentru 
totdeauna  în  inima  neamului,  de  unde  nicio  vrăjmăşie  nu-1 
va  mai  putea  smulge, 


II 

Sire, 

Domnilor  Colegi, 

Acum,  îngăduiţi-mi  să  trec  la  subiectul  discursului  meu. 
Procesul  de  formare  a  naţiunilor  e  lung  —  şi,  cu  mi¬ 
jloacele  care  stau  la  îndemâna  ştiinţei,  el  nu  poate  fi  ur- 

mărit  decât  în  liniile  lui  mari.  Oricum  s’ar  petrece  însă 
acest  proces,  un  lucru  e  limpede  până  la  evidenţă :  naţiu¬ 
nile  există;  suntem  integraţi  în  ele  organic,  trăind  într 'în¬ 
sele  ca  în  cel  mai  firesc  element  al  nostru.  Durerile  lor  ne 
dor  şi  pe  noi,  iar  bucuriile  lor  sunt  şi  ale  noastre. 

In  deobşte  cunoscutele  legături  care  unesc  pe  fiii  ace¬ 
leiaşi  naţiuni  într’o  comunitate  organică  sunt :  obârşia,  limba, 
credinţa  religioasă  şi  pământul.  Evident,  acestora  li  se 
adaugă  şi  alte  fire  de  legătură,  cum  sunt  conştiinţa  acelu¬ 
iaşi  trecut  şi  a  aceloraşi  aspiraţii,  cu  un  cuvânt  conştiinţa 
aceluiaşi  destin. 

Fireşte,  nu  toţi  aceşti  factori  ai  unităţii  naţionale  au 
aceeaşi  trăinicie.  Cel  puţin  nu  la  toate  naţiunile.  La  unele 
din  acestea  împrejurările  istorice  pot  stârni  turburări  în 
fireasca  lor  desvoltare.  Când  unul  din  amintiţii  factori  slă¬ 
beşte,  sau  dispare  cu  totul  —  ceea  ce  se’ntâmpîă  mai  rar 
—  atunci  ceilalţi  factori  îi  preiau  măcar  în  parte  rolul, 
după  cum  unele  organe  sănătoase  ale  trupului  omenesc 
preiau,  cel  puţin  în  parte,  funcţiunea  organului  slăbit  sau 
atrofiat. 

Pentru  dovedirea  acestui  adevăr  daţi-mi  voie  să  aduc 
o  pildă  din  sbuciumata  vieaţă  a  neamului  nostru. 

Se  ştie  că  pe  urma  atât  de  îndelungatelor  şi  atât  de 
crâncenelor  vitregii  prin  care  au  trecut  fraţii  noştri  din  re¬ 
giunea  săcuizată,  o  bună  parte  din  ei  şi-au  pierdut  limba, 
fără  să-şi  piardă  totuşi  conştiinţa  lor  naţională.  Faptul  — 
vecin  cu  minunea  —  s’a  petrecut  prin  puterea  credinţei 
ortodoxe,  la  care  aceşti  fraţi  au  continuat  să  ţină  ca  la  cel 
mai  sfânt  bun  al  sufletului  lor  dosădit.  Credîncioşia  lor  faţa 
de  legea  întru  care  s'au  născut  şi  întru  care  doreau  să  se 
săvârşească  din  viaţă  a  rămas  nesdruncinată  până  şi'n  cum¬ 
plitele  zile  ale  dictatului  dela  Viena,  lata  o  mărturie  dintre 
cele  mai  elocvente :  In  toamna  anului  1940,  femeia  Bucura 
Bogdan  din  parohia  Bodoş  (jud.  Trei- Scaune),  văzând  bi¬ 
serica  primejduită,  împreună  cu  sfintele  ei  odoare,  a  luat 
antimisul  de  pe  stântul  prestol,  l-a  ascuns  în  sân  şi  l-a 
purtat  acolo  patru  ani  încheiaţi,  până  când  a  dat  Dumnezeu, 
de  în  anul  1944  a  putut  să-l  aşeze  din  nou  pe  sfânta  masă 
altarului  strămoşilor  ei,  după  ce  l-a  spălat  cu  lacrimile 

celei  mai  curate  bucurii.  —  Nu  ştiu  cum,  dar  acest  miş¬ 
cător  crâmpeiu  de  eroism  creştinesc  şi  românesc  îmi  aduce 
aminte  de  fuga  în  Egipt  a  Familiei  Sfinte  pentru  a  scăpa 
de  primejdie  viaţa  dumnezeescului  Prunc... 

Nu  tăgăduesc  deci  însemnătatea  niciunuia  din  factorii 
cari  alcătuesc  sau  promovează  unitatea  naţională  —  şi  măr¬ 
turisesc  că  arătarea  cu  răgaz  şi  cu  temeinicie  a  acestei  în¬ 
semnătăţi  mă  ispiteşte  de  multă  vreme.  Renunţând  totuşi 
la  această  plăcută  zăbavă,  de  astădată  mă  voiu  mulţumi  să 
arăt  covârşitoarea  slujbă  ce-a  împlineşte  limba  în  păstrarea 
şi  desvoltarea  conştiinţei  de  neam,  precum  şi  binecuvântata 
lucrare  ce-a  săvârşit-o  în  această  privinţă  sfânta  noastră 
Biserică  prin  grija  plină  de  evlavie  cu  care  a  chivernisit 
şi  a  sporit  comoara  cea  de  mare  preţ  a  limbii  româneşti. 

De  sigur  felurimea  graiurilor  în  care  se’nţeleg  între- 
olaltă  oamenii  pământului  trage  o  linie  despărţitoare  între 
naţiuni.  Această  linie  însă  nu  e  de  netrecut  şi  ea  nu  îm¬ 
piedecă  buna  înţelegere  şi  vieţuire  dintre  neamuri  şi  ţări, 
aşa  cum  gardul  dintre  ogrăzile  vecinilor  nu-i  împiedecă  pe 
aceştia  să  vieţuiască  alături,  în  pace  şi  în  frăţească  îm¬ 
preună*  lucrare.  Fireşte,  când  există  bunăvoinţă,  căci  altfel, 
când  această  bunăvoinţă  lipseşte,  oamenii  nu  se  înţeleg  între- 
olaîtă  nici  în  aceeaşi  limbă,  cum  s’a  întâmplat  la  zidirea 
turnului  babilonic,  unde  mi  se  pare  că  amestecarea  lim¬ 
bilor  a  fost  numai  rodul  amestecării  gândurilor  vrăjmaşe 
ale  celor  ce,  în  trufia  lor,  voiau  să  se  ia  la  trântă  cu  Dum¬ 
nezeu.  Deci,  nu  osebirea  graiurilor  este  izvorul  vrăjmăşiei 
dintre  neamuri,  ci  izvorul  acestei  vrăjmăşii  trebue  căutat 
în  patima  unor  naţiuni  de  a  robi  pe  altele,  în  păgâneasca 
lor  poftă  de  a  trăi  din  osteneala  altora  şi  în  deşarta  lor 
râvnă  de  a  se  înălţa  pe  piedestalul  celor  mai  crunte  ne¬ 
dreptăţi. 

Lipsită,  precum  se  vede,  şi  de  această  aparentă  me¬ 
teahnă,  limba  naţională  are  o  mulţime  de  daruri  dintre  cele 
mai  preţioase, 

Fâră'ndoială,  limba  este  în  primul  rând  cel  mai  de  că¬ 
petenie  mijloc  de  înţelegere  între  fiii  aceleiaşi  naţii. 

Dar  limba  naţională  este  mai  mult  decât  atâta.  Ea  as¬ 
cunde  în  sine,  ca  într'o  cutie  magică,  întreaga  viaţă  a  unui 

popor,  cu  trecutul  lui  cel  mai  îndepărtat,  cu  pământul  care 
l-a  hrănit  şi  care  i-a  încântat  privirea,  cu  împrejurările  so¬ 
ciale  în  care  a  vîeţuit,  cu  îndeletnicirile  lui  zilnice,  cu  cre¬ 
dinţa  care  l-a  mângâiat  în  vremi  de  restrişte  şi  care  i-a 
îndrumat  năzuinţele,  cu  toată  civilizaţia  şi  cultura  la  care 
a  izbutit  să  se  înalţe,  din  treaptă,  în  treaptă,  de-a-lungul 
veacurilor. 

Pe  tărâmul  istoriei,  studiul  limbii  a  fost  în  stare  să 
arunce  lumină  asupra  unor  probleme  care  în  lipsa  altor 
dovezi  ar  fi  rămas  cel  puţin  obscure,  dacă  nu  chiar  aco¬ 
perite  de  vălul  unei  taine  de  nepătruns-  Adevărul  acesta 
se  poate  verifica  în  istoriografia  oricărei  naţiuni  şi  el  a  fost 
verificat  şi  în  studiul  istoriei  noastre,  unde  învăţaţii  filo¬ 
logi  români  şi  străini,  prin  cercetările  lor  pline  adeseori 
de  mucenicească  migală,  au  ajuns  la  concluzii  dintre  cele 
mai  elocvente  pentru  lămurirea  unor  întrebări  ale  istoriei 
noastre.  E  destul  să  amintim  în  această  privinţă  preţioasa 
contribuţie  a  filologiei  la  lămurirea  originii  creştinismului 
nostru,  la  desvelirea  originii  noastre  etnice,  la  a  neîntre¬ 
ruptei  noastre  dăinuiri  pe  strămoşescul  pământ  al  Daciei 
Traiane,  sau  la  a  osebitelor  îndeletniciri  ale  părinţilor  no¬ 
ştri  celor  de  demult. 

Ci,  limba  e  oglinda  curată  şi  a  sufletului  unui  popor, 
a  însuşirilor  de  temelie,  care  îi  definesc  firea  şi  caracterul ; 
e  cartea  deschisă  a  năravurilor  lui  bune  şi  rele.  0  frază 
limpede  şi  lipsită  de  zorzoane  este  oglinda  unei  gândiri 
disciplinate  şi  a  unui  suflet  deschis,  fără  ascunzişuri  şi  fără 
fumuri,  după  cum  o  propoziţie  confuză  şi  încărcată  cu  inu¬ 
tile  podoabe  stilistice  de  obiceiu  e  dovada  unei  minţi  ză¬ 
păcite  şi  a  unui  caracter  în  care  fudulia  e  şef  de  orchestră. 
Poate  de  aceea,  de  câteori  am  prilejul  să  stau  de  vorbă 
cu  un  frate  prea  încurcat  sau  prea  încărcat  la  graiu,  îmi 
vine  să  mă  întreb:  oare  cât  de  curată  este  romanitatea 
lui?  Căci  Românul  nu  e  nici  zăpăcit  nici  fudul. 

Dar  nu  trebue  să  cercetăm  totdeauna  fraze  întregi 
dintr'o  limbă  spre  a  putea  scoate  încheieri  privitoare  la 
caracterul  sau  firea  comunităţii  naţionale  care  o  vorbeşte. 
Uneori  e  destul  să  adâncim  sensul  unei  expresii  etnice, 
pentru  a  descoperi  în  ea  întreaga  concepţie  de  viaţă  a  po- 

porului  din  a  cărui  mentalitate  a  răsărit.  Iată  bunăoară 
pilda  salutului  grec  şi  a  celui  roman: 

Grecii  se  salutau  cu  cuvintele  „hâtre!  haire te !“  —  „bu- 
cură-te,  bucuraţi- vă",  câtă  vreme  Romanii  îşi  dădeau  bi¬ 
neţe  cu  „Va/e,  valeas /“  —  „fii  tare,  fii  sănătos",  Nu  e  greu 
să  observăm  din  acest  salut  ţinuta  veselă  faţă  de  viaţă  a 
celor  dintâi  şi  ţinuta  sobră  a  celor  din  urmă,1 

Aşa  este.  Fiindcă  poporul  grec  a  fost  un  popor  de  ar¬ 
tişti,  câtă  vreme  Romanii  au  fost  înainte  de  orice  ostaşi. 
Grecii  ştiau  să  cânte,  să  facă  teatru  şi  să  cioplească  statui ; 
Romanii  ştiau  să  alcătuiască  legi  şi  legiuni,  să  cucerească 
provincii  după  provincii  şi  să  zidească  imperiu. 

Exemplele  s'ar  putea  spori,  dar  nu  e  necesar,  fiindcă 
toate  ar  duce  la  aceeaşi  concluzie:  a  legăturii  organice 
dintre  limbă  şi  naţiune,  dintre  graiul  naţional  şi  sufletul 
obştii  care-1  vorbeşte.  Amândouă  sunt  realităţi  date.  Şi  cine 
nu  ie  recunoaşte  se  împotriveşte  înseşi  firii  lucrurilor,  ne¬ 
socotind  evidenţa. 

Dacă  naţiunile  şi  expresia  lor  cea  mai  autentică,  lim¬ 
bile,  n'ar  fi  decât  realităţi  naturale  —  şi  ele  încă  şi-ar 
avea  dreptul  la  existenţă  liberă  şi  nestânjenită.  Ci  iată  că 
Ziditorul  a  toate  a  pecetluit  acest  drept  şi  în  chip  osebit, 
cu  pecetea  Duhului  Sfânt,  care  s’a  pogorît  în  ziua  de  Ru¬ 
salii  asupra  ucenicilor  Domnului,  Căci  după  mărturia  me¬ 
dicului  evanghelist  Luca,  din  Cartea  Faptelor  Apostolilor 
(2,  2  —  12),  la  cele  dintâi  Rusalii  creştineşti  s'au  petrecut 
două  lucruri  minunate.  întâiul  este  că  Duhul  Sfânt  pogo- 
rîndu-se  „în  chip  de  limbi  ca  de  foc"  asupra  învăţăceilor, 
lui  Iisus,  i-a  luminat  şi  i-a  întărit,  aprinzându-le  în  inimi 
neistovitul  dor  de  propovăduire  şi  risipindu-le  din  suflet 
orice  teamă  de  vrăjmăşească  prigoană.  Din  ziua  Rusaliilor, 
aceşti  învăţăcei  nu  şi-au  mai  îngăduit  hodînă  picioarelor  şi 
nu  şi-au  mai  dat  vieţii  lor  alt  rost  decât  acela  de  a  aduna 
sufletele  de  pe  drumurile  pierzaniei,  în  staulul  izbăvitor 
al  Bisericii  lui  Hristos.  Şi  eroismul  lor  întru  împlinirea  che¬ 
mării  acesteia  a  fost  atât  de  neînduplecat,  încât  ei  nu  s'au 
sfiit  de  aci  înainte  să  mărturisească  înaintea  mai-marilor 
lumeşti,  că  „se  cade  a  asculta  de  Dumnezeu  mai  mult  decât 

1  T,  Capidan  :  Limbă  ţi  cultură,  Bucureşti  1943,  p,  33. 

de  oameni*',  neîndărăptând  nici  din  faţa  morţii  pentru  Hri- 
stos  şi  pentru  Biserica  Lui  —  una  sfântă. 

Iar  al  doilea  lucru  petrecut  la  praznicul  Rusaliilor  este 
minunata  pecetluire  a  dreptului  de  existenţă  al  limbilor  şi 
prin  ele  al  naţiunilor  de  pe  pământ.  Căci  prin  suliţele  de 
foc  duhovnicesc  ce  s’au  lăsat  peste  sfinţii  apostoli,  acestora 
li  s*a  dat  putere  să  grăiască  în  toate  limbile  neamurilor 
adunate  la  pomenitul  praznic  din  Ierusalim,  ca  toate  să 
priceapă  izbăvitoarea  propovăduire  a  Evangheliei  Celui  ce 
este  „Calea,  Adevărul  şi  viaţa". 

Duhul  Sfânt  n-a  făcut  vreo  deosebire  între  naţiile  mici 
şi  naţiile  mari,  nici  între  cele  „de  neam  prost"  şi  cele  „de 
neam  ales".  El  n'a  făcut  vreo  deosebire  între  naţiile  „cu 
trecut  glorios"  şi  cele  cu  trecut  mai  puţin  glorios  după  so¬ 
coteala  veacului  acestuia,  ci  le-a  învăluit  pe  toate  în  căl¬ 
dura  aceleiaşi  iubiri,  cinstindu-le  cu  aceeaşi  dumnezeiască 
preţuire. 


III 

Sire, 

Domnilor  Colegi , 

După  ce  am  văzut  cât  de  organică  este  legătura  dintre 
limbă  şi  naţiune  şi  cât  de  sfânt  este  dreptul  de  slobodă 
fiinţare  a  tuturor  limbilor  şi  naţiunilor  —  să  vedem  care 
a  fost  rolul  Bisericii  noastre  ortodoxe  în  plămădirea  uni¬ 
tăţii  limbii  româneşti  şi,  prin  ea,  în  lucrarea  de  zidire  a 
unităţii  noastre  naţionale. 

„  Deschizând  Scriptura  Sfântă  a  legii  celei  nouă  la  întâia 
Carte  către  Corinteni  a  slăvitului  apostol  Pavel  —  Cap.  14 
vers  19  —  putem  ceti  următorul  mare  adevăr:  „In  Bise¬ 
rică  vreau  mai  bine  să  grăiesc  cinci  cuvinte  cu  înţeles  ca 
să  învăţ  şi  pe  alţii,  decât  zece  mii  de  cuvinte  în  limbă 
(străină)".  De  sigur  apostolul  neamurilor  vorbeşte  aici  despre 
graiul  omului  în  extaz,  despre  aşa  numita  glosolalie  care 
înalţă  inima  celui  ce  se  roagă,  dar  care  rămâne  „nerodi¬ 
toare"  pentru  mintea  lui,  ca  şî  pentru  a  obştii  credincioase 
care  ascultă  fără  să'nţeleagă,  Adevărul  acesta  este  însă  tot 
atât  de  adevărat  şi  când  e  vorba  de  rugăciunea  rostită  de 
preot  sau  de  cea  cântată  de  psalt.  Evident,  Dumnezeu  în- 

ţelege  şi  ascultă  rugăciunea  caldă,  izvorîtă  din  inimă  sdro- 
bită  şi  primeşte  slujba  curată  în  orice  limbă  ar  fi  ea  să¬ 
vârşită,  Sufletul  ascultătorului  însă  nu  se  zideşte  şi  mintea 
lui  nu  se  luminează  decât  atunci  când  e  părtaş  la  o  rugă¬ 
ciune  sau  propoveduire  în  limba  sa  naţională,  pe  care  o’n- 
ţelege.  Trimiţând  deci  Corintenilor  amintita  povaţă,  Sfântul 
Pavei  nu  face  altceva  decât  îmbracă  în  haină  nouă  ade¬ 
vărul  cuprins  în  minunea  dela  Rusalii, 

înţeleaptă  povaţă  a  şi  fost  ascultată  cu  evlavie  în  Bi¬ 
serica  primelor  veacuri  creştine.  Fiindcă  era  firească  şi 
întru  totut  bineplăcută  obştii  credincioase.  Dar  cu  timpul, 
pe  urma  unor  împrejurări  potrivnice  învăţăturii  celei  drepte, 
s'a  sălăşluit  în  suflete  credinţa  deşartă  că  dintre  toate  lim¬ 
bile  pământului  numai  unele  —  evreiasca,  greaca,  latina 
şi  slavona  —  ar  fi  hărăzite  de  Dumnezeu  să  cuprindă  şi 
să  vestească  în  lume  lumina  Evangheliei  Domnului,  cele¬ 
lalte  graiuri  fiind  prea  „proaste*4  pentru  a  se  învrednici 
de  această  neasemănată  cinste. 

Cumplita  prejudecată  a  durat  multe  veacuri.  Astfel 
„lumina  cunoştinţei"  a  fost  ţinută  multă  vreme  sub  obroc, 
şi  neamuri  întregi  au  stat  în  timpul  acesta  fără  dumne- 
zeeştile  ei  învăţături  şi  mângâieri.  Nici  neamul  nostru  n'a 
scăpat  de  paguba  sufletească  a  acestei  întunecate  zodii.  Căci 
după  ce  î.n  primele  veacuri  ale  zămislirii  sale  s'a  închinat 
în  graiul  strămoşilor  săi  Romani,  el  a  ajuns  sub  vremel¬ 
nica  stăpânire  a  unor  popoare  de  viţă  slavă  din  Balcani, 
iar  împrejurarea  aceasta  a  deschis  poarta  pentru  pătrun¬ 
derea  limbii  slavone  în  Biserica  românească;  apoi  legătu¬ 
rile  noastre  bisericeşti  cu  vlădiciile  bulgare  de  peste  Du¬ 
năre  —  ortodoxe  şi  ele  —  au  statornicit,  pentru  vreme 
îndelungată,  limba  slavonă  în  slujbele  noastre  dumnezeeşti 
şi  în  viaţa  noastră  obştească  peste  tot. 

Sunt  oameni  cari  susţin,  nu  fără  o  vădită  preocupare, 
că  dacă  Românii  ar  fi  trecut  la  catolicism,  ar  fi  fost  aşa 
şi  pe  dincolea.  Cu  alte  cuvinte,  am  fi  scăpat  de  captivi¬ 
tatea  babilonică  a  limbii  slavone.  Poate.  In  istorie  însă  nu 
se  lucrează  cu  dacă  şi  cu  poate.  In  orice  caz,  dacă  s'ar  fi 
întâmplat  aşa  ceva,  e  toarte  probabil  că  n'am  fi  scăpat  de 
captivitatea  babilonică  a  limbii  latine  şi  poate  că  n’am  fi 

scăpat  nici  de  a  treia  captivitate  —  cea  mai  grea  —  pentru 
înlăturarea  căreia  s'a  oştit  Basarab  Voivod,  învingătorul 
dela  Posada,  împotriva  lui  Carol  Robert,  ca  şi  Ştefan  cel 
Mare  împotriva  regelui  Mateiaş  Corvinul,  la  Baia,  Rămâ¬ 
nerea  noastră  în  ortodoxie  a  fost  rodul  credincioşiei  noastre 
faţă  de  nestrâmbata  învăţătură  a  Mântuitorului;  dar  ea  a 
fost,  în  acelaşi  timp,  şi  rodul  instinctului  de  conservare  na¬ 
ţională  a  Românilor  asaltaţi  aproape  fărâ'ncetare  şi  cu  toate 
mijloacele  de  vecinii  noştri  dela  Apus,  ca  şi  de  patronii 
lor  din  Burgul  vienez, 

Odată  cu  organizarea  Bisericii  române  din  Principate, 
au  început  şi  legăturile  noastre  cu  Bizanţul  ortodox  şi  cu 
strălucitoarea  lui  cultură.  Acestor  legături  bisericeşti  le-au 
urmat  cu  timpul  altele.  Ele  au  stârnit  o  adevărată  năvală 
de  Greci  în  Principatele  româneşti,  ca  într’un  nou  pământ 
al  făgăduinţei :  călugări,  preoţi,  dascăli,  diplomaţi,  negustori. 
Şi  —  odată  cu  e  ia  năvălit  în  ţară  şi  limba  grecească,  încer¬ 
când  să  scoată  pe  cea  slavonă  din  întăriturile  aproape  inex¬ 
pugnabile  ce  şi  le  zidise  aceasta  în  decursul  veacurilor. 
Dar  spre  fericirea  noastră,  din  lupta  pentru  supremaţie  a 
celor  două  limbi  străine  a  ieşit  biruitoare  limba  românească, 
a  cărei  înălţare  a  fost  ajutată  în  măsură  covârşitoare  de 
Biserică. 

* 

Intre  ideile  de  temelie  ale  Reformei  religioase  din  Apus, 
care  şi-a  împins  valurile  sale  de  înnoire  până  în  Ardealul 
nostru,  a  fost  şi  cea  privitoare  la  trebuinţa  de  a  se  tălmăci 
în  limbile  naţionale  Biblia,  precum  şi  toate  cărţile  de  slujbă 
bisericească,  pentru  ca  ele  să-şi  poată  deschide  vistieria  lor 
de  înţelepciune  şi  frumuseţe  nepieritoare  pentru  mintea  şi 
inima  tuturor  închinătorilor  lui  Hristos. 

Astfel,  ispitiţi  de  îndemnul  venit  dinafară,  care  era  de 
sigur  şi  al  inimii  lor,  ori  poate  chiar  purcezând  numai  din 
acesta,  niscai  preoţi  sau  călugări  din  părţile  Ţării  voivo- 
dale  a  Maramureşului,  prin  veacul  al  XVI-lea  au  întors 
din  slavonie  pe  românie  câteva  frânturi  din  Noul  Testa¬ 
ment,  Aceste  frânturi  ce  ni  s'au  păstrat  doar  în  copii  — 
Codicele  Voroneţean  —  ca  şi  Psaltirea  Scheiană  din  aceeaşi 
epocă,  au  o  însemnătate  din  cale-afară  de  mare,  pentrucă 

ne  îmbie  putinţa  de  a  afla  în  ce  graiu  se  înţelegeau  între- 
olaltă  înaintaşii  noştri  de  acum  aproape  o  jumătate  de  mileniu. 

Trecând  peste  Catehismul  românesc,  tipărit  la  Sibiu 
în  1544,  se  cuvine  să  pomenim  numele  osebit  de  harni¬ 
cului  diacon  Coresi,  care  în  1558  venind  dela  Târgovişte 
la  Braşov,  cu  echipa  sa  de  zece  ucenici  şi  cu  ajutorul  lu¬ 
minaţilor  preoţi  dela  biserica  „Sf.  Nicolae"  din  aceeaşi  ce¬ 
tate,  a  tipărit  aici  în  vreme  de  două  decenii  o  întreagă 
serie  de  cărţi  româneşti  de  creştinească  slujbă  şi  învăţă¬ 
tură,  deschizând  graiului  strămoşesc  drum  sigur  către  al¬ 
tarele  Domnului. 

Veacul  al  XVII-lea  este  veacul  celor  mai  răsunătoare 
izbânzi  ale  limbii  române  în  Biserică.  Şi  asta  nu  numai  din 
pricina  că  Principatele  au  avut  norocul  să  fie  cârmuite  şi 
de  Domni  râvnîtori  să-şi  încunjure  tronul  eu  slavă  impe¬ 
rială,  cum  au  fost  Vasile  Lupu  în  Moldova  şi  Matei  Ba- 
sarab,  Şerban  Cantacuzino  şi  Constantin  Brâncoveanu  în 
Ţara  Românească,  ci  şi  pentrucă  pe  scaunele  vlădiceşti  din 
capitalele  celor  două  Principate,  ori  chiar  în  alte  cetăţi, 
au  ajuns  câţiva  ierarhi  de-un  impunător  prestigiu  cultural, 
ca  mitropoliţii  Varlaam  şi  Dosoftei  ai  Moldovei,  ca  Ştefan 
şi  Teodosie  ai  Ungro-Vlahiei,  sau  ca  Episcopul  Chesarie 
al  Râmnicului. 

Astfel,  cetatea  de  scaun  a  Moldovei,  cinstită  în  1642 
de  soborul  ierarhilor  cari  au  încuviinţat  cunoscuta  Mărtu¬ 
risire  ortodoxă  a  învăţatului  mitropolit  Petru  Movilă  al 
Chievului,  a  scos  la  lumină,  în  1643,  Cazania  lui  Varlaam 
—  fără  îndoială  cea  mai  însemnată  carte  din  câte  sau  ti¬ 
părit  până  la  această  dată  pentru  luminarea  „seminţiei  ro¬ 
mâneşti"  de  pretutindeni.  Lucrarea  marelui  ierarh  este 
monumentală  nu  numai  prin  adâncimea  gândurilor  ce  le 
cuprinde  ci  şi  prin  limpezimea,  frumuseţea  şi  dulceaţa  gra¬ 
iului  în  care  sunt  îmbrăcate  aceste  gânduri  —  ne  mai  vor¬ 
bind  de  podoaba  tiparului,  care  pentru  vremea  ei  încă  este 
fără  pereche. 

.După  unele  ca  acestea  nu  e  de  mirare  că  Voivodul 
Ţării,  preoţii  şi  obştea  credincioşilor  deopotrivă  au  văzut 
în  Cazania  lui  Varlaam  un  adevărat  „odor  ceresc"  —  fiind 

încredinţaţi  cu  toţii  că  prin  ea  s'a  făcut  un  nepreţuit  „dar 
limbii  româneşti" >  cum  spunea  Voivodul  în  predoslovia  sa. 
De  aceea  clerul  şi  poporul  n’au  cruţat  nicio  cheltuială  ca 
să  şi-o  cumpere  şi  să  aibă  astfel  din  ce  să  se  lumineze  tii 
ale  credinţei  şi  din  ce  să  se  îndulcească  în  ale  graiului  ro¬ 
mânesc,  Aşa,  de-o  pildă,  pentru  cumpărarea  unei  Cazanii 
s’au  întovărăşit  zece  creştini  din  satul  Someşul  Cald,  plă¬ 
tind  nu  mai  puţin  de  zece  oi  şi  opt  miei. 

Neobişnuita  preţuire  de  care  s’a  bucurat  această  carte 
ne  lămureşte  şi  pricina  pentru  care  ea  a  fost  în  deobşte 
ţegată  nu  numai  în  scoarţe  de  piele,  ci  şi  în  chingile  unor 
grele  afurisanii  asupra  oricui  s’ar  fi  încumetat  s’o  înstrăi¬ 
neze  în  chip  neîncuviinţat. 

Binecuvântata  îndeletnicire  cărturărească  a  Mitropo¬ 
litului  Varlaam  s’a  vădit  şi  în  alte  lucrări  ieşite  din  har¬ 
nica  sa  tiparniţă  dela  Iaşi.  Niciuna  na  atins  însă  larga  răs¬ 
pândire  şi  adânca  înrâurire  a  Cărţii  de  învăţătură . 

Acelaşi  graiu  limpede,  curăţit  de  formele  greoaie  ale 
mai  vechilor  noastre  tălmăciri,  se  vădeşte  şi  în  Noul  Te¬ 
stament  tipărit  în  Bălgradul  Ardealului,  la  1648,  de  către 
Mitropolitul  Simion  Ştefan.  Ispitind  cu  luare  aminte  pa¬ 
ginile  acestei  sfinte  cărţi,  ca  şi  ale  Cazaniei  lui  Varlaam, 
ne  putem  da  seama  de  minunatul  proces  de  limpezire  a 
limbii  româneşti,  ce  s’a  petrecut  dela  Codicele  Voroneţean 
până  la  lucrarea  Ieromonahului  Silvestru  şi  a  osârduitorului 
Mitropolit  din  cetatea  lui  Mihai-Vodă  Viteazul. 

Totuşi,  cununa  acestui  proces  o  alcătueşte  fără  îndo¬ 
ială  Dumnezeiasca  Scriptură,  tipărită  la  Bucureşti  în  1688 
—  deci  pe  vremea  lui  Vodă  Constantin  Brâncoveanul,  — 
dar  cunoscută  sub  numele  de  Biblia  lui  Şerban  Cantacu- 
zino,  fiindcă  tălmăcirea  ei  s’a  pregătit  in  timpul  domniei 
acestuia,  mai  ales  de  fraţii  Şerban  şi  Radu  Greceanu,  dar 
şi  cu  ajutorul  altor  cărturari  „nu  numai  pedepsiţi  întru  a 
noastră  limbă,  ce  şi  de  limba  elinească  având  ştiinţă”  şi 
cu  binecuvântarea  Mitropolitului  Teodosie  Veştemeanul. 

Iscusiţii  tălmăcitori  ai  acestei  cu  adevărat  monumen¬ 
tale  lucrări  s’au  folosit  de  toate  experienţele  înaintaşilor 

lor  şi  înzestraţi  fiind  cu  ştiinţa  trebuitoare  şi  cu  un  mi¬ 
nunat  simţ  pentru  frumuseţea  graiului  românesc,  prin  os¬ 
tenelile  lor  frăţeşti  au  pus  temelie  neclătită,  pentru  vea¬ 
curi,  limbii  noastre  literare. 

Enăchiţă  Văcărescu  avea  dreptate  scriind  în  prefaţa 
Gramaticei  sale  că  „limba  rumânească  dă  la  anul  1688  s’au 
început...  dă  când  s'a  tălmăcit  în  limba  noastră  legea  veche 
şi  legea  nouă  sau  sfintele  Biblii  dă  către  răpăosatul  Şărban 
Prinţipul  Cantacozinul  cel  vrednic  dă  pomenire  şi  dă  laudă 
Domn". 

Cărţile  româneşti  —  în  deosebi  cele  de  slujbă  pra¬ 
voslavnică  —  tipărite  până  către  sfârşitul  veacului  al  şap- 
tesprezecelea  sunt  tributare,  în  ale  limbii,  ostenitorilor  cari 
au  pregătit  textele  coresiene,  lui  Varlaam  şi  lui  Simion 
Ştefan  sau  tuturora ;  iar  cele  scăpate  de  sub  teasc  dela  în¬ 
ceputul  veacului  al  optsprezecelea  încoace,  până  la  aşa  de 
frumos  tălmăcita  Scriptură  Sfântă  a  I.  P.  S.  Patriarh  Nî- 
codim,  a  Părintelui  Gala  Galaction  şi  a  regretatului  Părinte 
Vasile  Radu,  şi-au  înălţat  prestigiul  literar  pe  trainicul  soclu 
al  graiului  din  Biblia  lui  Şerban. 

Graiul  acestor  cărţi  bisericeşti  al  propoveduiriî  cre¬ 
ştine  peste  tot  este  graiul  poporului.  Fiindcă  Biserica  or¬ 
todoxă  a  fost  şi  a  rămas  un  aşezământ  al  poporului :  pe  el 
l-a  luminat,  pe  el  l-a  povăţuit,  pe  el  l-a  mângâiat,  silin- 
du-se  să-l  adune  tot  mai  strâns  laolaltă,  ca  astfel  să-l 
poată  scoate  la  limanul  izbăvirii  în  veacul  acesta  şi’n  cel 
care  va  să  vină. 

Ceea  ce  spune  Mitropolitul  Şaguna,  în  prefaţa  Bibliei 
sale  tipărite  la  Sibiu  între  anii  1856 — 1858,  este  foarte  ade¬ 
vărat:  „Limba  Bibliei  pentru  un  popor  numai  odată  se 
poate  face :  dacă  s’a  învins  odată  piedeca  cea  mare  a  tra¬ 
ducerii  credincioase  şi  înţelese  şi  dacă  poporul  a  primit 
limba  aceea  aşa  zicând  în  însăşi  fiinţa  sa,  atunci  următorii 
n'au  de  a  face  altă  limbă;  limba  Bibliei  nu  e  făcută  ci 
luată  chiar  din  gura  poporului ;  şi  aşa  traducătorul  nu  este 
decât  un  răsunet  nu  numai  al  limbii,  ci  şi  al  simţirii  şi 
peste  tot  al  chipului,  al  cugetării  poporului...  niciunul  dintre 
conducătorii  de  mai  târziu  nu  poate  fi  părtaş  laudei  ce  se 

cuvine  acelora  cari  au  altoit  întâia  dată  cuvântul  Sfintei 
Scripturi  în  pom  românesc;  ci  toţi  de  mai  târziu  au  pre- 
înnoit  şi  au  îndreptat  numai  unde  şi  unde  aceea  ce  tra¬ 
ducătorii  cei  dintâi,  ca  nemernici  abia  ai  unui  veac,  n’au 
putut  să  îndrepte.  Dar  nici  n'au  avut  lipsă  de  a  îndrepta, 
fiindcă  pe  vremile  lor  a  fost  bine  şi  desăvârşit  aşa.  Iară 
limba  noastră  e  pom  viu...  ramurile  bătrâne  şi  fără  suc  se 
usucă  şi  cad,  mlădiţe  tinere  ies  şi  cresc;  frunza  se  veşte¬ 
jeşte  şi  se  scutură,  dar  alta  nouă  curând  îl  împodobeşte ; 
toate  ale  lui  se  fac  şi  se  prefac.  Iar  tulpina  rămâne  tot¬ 
deauna  aceeaşi11. 

Greu  s'ar  putea  spune  ceva  mai  adevărat,  mai  chib¬ 
zuit,  mai  limpede  şi  mai  frumos  cu  privire  la  fireasca  des- 
voltare  a  limbii  noastre  bisericeşti,  care  —  fiind  a  popo¬ 
rului  —  prin  geniul  marilor  meşteri  ai  scrisului  românesc 
a  putut  deveni  şi  limba  plină  de  dar  a  plăsmuirii  noastre 
artistice. 

Dar  această  limbă  a  mai  devenit  ceva:  şi  anume  una 
din  pietrele  de  temelie  ale  unităţii  noastre  naţionale.  Poate 
de  aceea  o  şi  iubim  atât  de  fierbinte.  Ieşită  din  frăţescul 
instinct  care  ne  leagă  întreolaltă  pe  toţi,  la  rândul  ei  ea 
a  întărit  şi  a  înălţat  acest  instinct  la  treapta  de  conştiinţă. 

De  sigur,  cărţile  liturgice  sau  de  zidire  sufletească  tăl¬ 
măcite  de  strădalnici  călugări,  de  preoţi  luminaţi  sau  de 
ierarhi  şi  mireni  „pedepsiţi"  cu  multă  ştiinţă,  au  purces 
din  gândul  curat  al  acestora  de  a  învăţa  „mişelania"  — 
„ca  să  fie  mai  lesne  şi  mai  uşor  a  ceti  şi  a  înţelege  pentru 
oamenii  aceia  proşti",  cum  aşa  de  pitoresc  o  spune  Coresi 
în  predoslovia  Cărţii  sale  cu  învăţătură;  căci  altfel  creş¬ 
tinii  „cetesc  scripturile  iară  nu  înţeleg  ce  zic,  şi  se  potri¬ 
vesc  cu  cela  ce  ţine  miiare  în  mână,  iară  dulceaţa  mierii 
nu-1  priceapă,  sau  cu  unul  ce  ţine  lumina  aprinsă  în  mână 
şi  ochi  nare  să  vază  să  îmbie  nepoticnindu-se“  (din  pre¬ 
faţa  Evangheliei  învăţătoare  tipărită  în  1644  la  Mănăstirea 
Dealu).  Prea  le  zăcea  la  inimă  grija  pentru  mântuirea  su¬ 
fletească  a  norodului  credincios,  decât  să  mai  rabde  ca 
dumnezeiasca  lumină  a  cărţilor  sfinte  să  rămână  şi  pe  mai 
departe  „grădină  încuiată"  sau  „izvor  pecetluit"  —  cum 
spunea  aşa  de  frumos  Simion  Tesaloniceanul. 

Dar  cine  ceteşte  cu  destulă  luare  aminte  predosloviile 
sfintelor  noastre  cărţi  de  creştinească  învăţătură,  se  va  în¬ 
credinţa  că  ostenelile  strădalnicilor  tălmăcitori  au  purces 
şi  dintr'un  alt  gând:  din  gândul  de  a  împinge  cu  un  pas 
înainte  procesul  de  desvoltare  a  graiului  românesc  şi  din 
râvna  de  a  trezi  şi  a  spori  conştiinţa  naţională  a  celor 
de-un  sânge  şi  de-o  lege  —  ori  sub  ce  stăpânire  ar  fi  trăit 
ei.  Evident,  nu  e  vorba  de  o  conştiinţă  naţională  evoluată 
până  la  limpezimea  şi  tăria  celei  de  azi.  Totuşi,  nimeni  nu 
poate  tăgădui  că  sufletul  celor  ce  au  alcătuit  aceste  pre¬ 
doslovii  a  fost  frământat  de  o  putere  înrudită  măcar  cu 
ceea  ce  numim  noi  conştiinţă  naţională. 

In  adevăr,  ei  ştiau  ca  şi  învăţaţii  noştri  cronicari  „că 
toţi  Rumânii  dintr'o  fântână  cură"  şi  că  „Rumâni  se  în¬ 
ţeleg  nu  numai  aceştia  de  aici  (adecă  cei  din  Ţara  Româ¬ 
nească),  ci  şi  cei  din  Ardeal,  care  încă  şi  mai  neaoşi  sunt" 
(din  predoslovia  Bibliei  dela  Bucureşti).  De  aceea  ei  se 
adresau  către  „toată  seminţia  românească"  —  precum  măr¬ 
turiseşte  Vasile-Vodă  Lupu  în  prefaţa  Cazaniei  lui  Varlaam ; 
iar  Mitropolitul  Simion  Ştefan  al  Bălgradului  o  spune  tot 
atât  de  limpede  în  predoslovia  sa,  că  s’a  silit  să  izvodească 
Noul  Testament  aşa  —  „cum  să’nţeleagă  toţi",  căci  „aimin- 
tria  nime  nu  va  putea  lua  întrămare  den  cuvântul  sfânt" 
(prefaţa  Psalmilor  tipăriţi  la  Alba-Iuîia  în  1651). 

Asemenea  mărturisiri  vădesc  în  slova  lor,  uneori  chi¬ 
nuită,  mai  mult  decât  o  înaltă  conştiinţă  misionară  religi¬ 
oasă.  Ele  ne  dau  dreptul  să  bănuim  măcar,  că  cei  ce  le-au 
făcut  erau  frământaţi  şi  de  alte  preocupări  şi  aspiraţii  decât 
cele  legate  de  „spăsenia"  sufletească  a  dreptcredincioşilor 
creştini. 

Aceste  preocupări  şi  aspiraţii  sunt  oarecum  fireşti  mai 
ales  când  e  vorba  de  Simion  Ştefan,  care  nu  fără  duioşie 
—  ori  chiar  durere  —  spune  că  Românii  trăiesc  răsfiraţi 
în  mai  multe  ţări  şi  de  aceea  nici  nu  grăiesc  toţi  într'un 
chip.  Iar  acest  dureros  adevăr  îl  rosteşte  la  abia  o  jumă¬ 
tate  de  veac  de  când  fulgerătoarea  sabie  a  lui  Mihai  Vi¬ 
teazul  adunase  —  deşi  pentru  o  aşa  de  scurtă  vreme  — 
sub  o  singură  stăpânire  pe  toţi  fiii  neamului  românesc.  Se 
poate  deci,  ca  fapta  furtunosului  Voivod,  cu  sfârşit  atât  de 

trflgîc,  să  fi  avut  în  sufletul  contemporanilor  şi  al  urma¬ 
şilor  lor  un  răsunet  mult  mai  viu  şi  mai  trainic  decât  îşi 
inchîpuesc  unii. 

Acum,  ar  fi  nedrept,  de  sigur,  să  nesocotim  însemnă¬ 
tatea  literaturii  lumeşti  pentru  desvoltarea  limbii  noastre. 
Totuşi,  nu  credem  că  această  literatură  ar  putea  fi  pusă 
pe  aceeaşi  treaptă  cu  literatura  religioasă,  in  ceea  ce  pri¬ 
veşte  contribuţia  ei  la  unitatea  limbii  româneşti.  Cronicile, 
cronografele  sau  cărţile  populare  aveau  un  mare  număr  de 
ascultători:  întreaga  obşte  a  poporului  dreptcredincios. 

Ele  erau  scrise  pentru  toţi  —  şi  toţi  se  luminau  cu 
dumnezeiasca  lor  înţelepciune  şi  se  mângâiau  cu  dulceaţa 
graiului  lor  românesc :  bogaţi  şi  săraci,  învăţaţi  şi  neînvă- 
ţaţî,  bătrâni  şi  copii  deopotrivă.  Ele  nu  cunoşteau  nicio 
graniţă ;  nu  se  împiedecau  nici  de  râuri  nici  de  munţi ;  pă¬ 
trundeau  pretutindeni  unde  era  un  altar  al  legii  străbune. 
Şi  cu  asemenea  altare  era  împânzit  cu  îmbelşugare  întreg 
pământul  românesc  —  atunci,  ca  şi  astăzi.  Când  credin¬ 
cioşii  nu  puteau  merge  la  cartea  sfântă,  mergea  ea  la  ei : 
pleca  la  drum  de  propoveduire  şi  trecând  dela  o  biserică 
la  alta,  ducea  pretutindeni  aceeaşi  lumină  de  sus,  vestită 
în  acelaşi  graiu.  Şi  nu  puţine  au  fost  cărţile  care  au  făcut 
în  felul  acesta  ocolul  întregului  pământ  românesc,  îndrep¬ 
tând  pretutindeni  toata  suflarea  către  cerul  aceloraşi  cre¬ 
dinţe  şi  năzuinţe.  Aşa  a  izbutit  Biserica  noastră  dreptmă- 
ritoare  să  săvârşească  pe'ndelete  şi  cu  o  impresionantă  dis¬ 
creţie  marea  minune  a  unităţii  graiului  românesc,  care  a 
dus,  când  s’a  plinit  vremea,  la  unitatea  noastră  naţională. 

Temeliile  acestei  unităţi  fiind  deci  puse  de  Biserică, 
ele  au  tăria  lucrurilor  voite  de  Dumnezeu.  Coperişul  clă¬ 
dirii  poate  fi  uneori  stricat  de  vremi.  Chiar  zidurile-i  pot 
fi  surpate  vremelnic,  pe-alocuri.  Dar,  când  vrea  Domnul, 
zidurile  surpate  se  înalţă  din  ţtou  ca  prin  minune,  iar  dea¬ 
supra  lor  se'ncheie  din  nou  coperişul,  zidindu-se  casa  la 
loc.  Şi’n  încăperile  ei  primitoare  se  adună  iarăşi  fiii  nea¬ 
mului,  precum  risipitele  oase  din  viziunea  prorocului  Ie- 
remia  se  adună  şi  se  aşează  iarăşi,  fiecare  la  încheietura 
sa,  împreunându-se’n  trupuri.  Pentrucă  ceea  ce  a  adunat 
Dumnezeu,  oamenii  nu  au  dreptul  să  risipească. 

Lai,  Celui  atotputernic,  i  se  cuvine  slava  în  veci  — 
după  cuvântul  unui  mai  vechiu  poet  şi  dascăl  ardelean 
(I,  Al.  Lapedatu) : 

Lăudaţi-1,  c&  e  mare 
Dumnezeu ; 

Ca  păzit  cu  mână  tare 
Pe  Român,  poporul  Său. 

El  din  veci  ne-a  fost  Părinte 
Şi  Stăpân: 

Nici  de  astăzi  înainte 
N’o  să  uite  pe  Român. 


RĂSPUNS 

LA  DISCURSUL  DE  RECEPTIUNE 
AL 

P.  SF.  EPISCOP  NICOLAE  COLAN1 

de 

Prof.  univ.  Dr.  SILVIU  DRAGOMIR 

Membru  al  Academici  Române 


Sire, 

Alegerea  îndeplinită  cu  trei  ani  în  urmă  a  Prea  Sfin¬ 
ţitului  Nicolae  Colan,  Episcopul  Clujului,  ca  membru  activ, 
are,  în  afară  de  cinstirea  operei  sale  de  erudiţie  teologică 
ţi  un  sens  mai  adânc.  Academia  Română  a  înţeles  să  ră¬ 
mână  întotdeauna  credincioasă  tradiţiei  create  dela  înte¬ 
meiere,  de  a  întruni  în  incinta  ei,  pe  toţi  reprezentanţii 
culturii  române,  fără  a  ţinea  seamă  de  hotarele  nedrepte 
ale  timpurilor.  Şi  astfel,  ea  l-a  chemat  cu  vot  unanim,  ofe- 
rindu-i  scaun  cu  aceleaşi  gânduri,  cu  care,  altădată,  a  îm¬ 
brăţişat  stăruinţele  învăţatului  canonic  Timoteiu  Cipariu,  a 
cinstit  munca  trudită  de  precursor  inspirat  a  lui  Gheorghe 
Bariţiu,  a  răsplătit  devotamentul  pentru  lumină  al  vlădi- 
cului  Nicolae  Popea  şi  a  înţeles  viforoasa  răzvrătire  a  iui 
Octavian  Goga,  Chemarea  sa  era  în  clipa  aceea  o  mărturi¬ 
sire  de  credinţă  în  fiinţa  de  veci  a  integrităţii  neamului  şi 
un  protest  grăitor  împotriva  unei  judecăţi,  care  sfâşia  trupul 
poporului  român,  Primindu-1  astăzi  în  mijlocul  nostru,  în¬ 
cununăm  o  operă  meritoasă  de  dascăl  învăţat,  exeget  is¬ 
cusit  şi  publicist  cu  adâncă  pătrundere  în  miezul  lucrurilor, 
dar  cernem  şi  poleiul  de  aur  al  recunoştinţei  peste  stră¬ 
daniile  generaţiunii  care,  cu  nemicşorată  încredere  în  răs¬ 
cumpărarea  neamului,  s’a  legat  de  glia  pierdută. 


1  Reprodusă  din  O.  c.  la  p.  259,  nota  1,  a  acestui  număr,  p.  23—36. 

Sire, 

Prea  Sfinţitul  Episcop  ales  să  ocupe  fotoliul  văduvit 
al  lui  Nicolae  Titulescu,  ne-a  conturat  în  câteva  linii  fu¬ 
gare  portretul  strălucitului  său  înaintaş.  Perspectiva  din 
înălţimea  cărfeia  urmează  să  se  judece  meritele  marelui  om 
de  Stat  e  prea  apropiată.  Gândirea  lui  politică  stărue  încă 
în  actualitatea  ce  se  împleteşte  cu  vieaţa  internaţională. 
Opera  juridică  scrisă  nu  reoglindeşte  nici  pe  departe  pro¬ 
porţiile  ştiinţei  sale,  nici  spiritul  cizelat  cu  o  fineţă  nebă¬ 
nuită,  scânteietorul  talent  de  expunere  şi  mai  ales  judiciul 
clar  şi  puterea  de  comprehensiune  a  celor  mai  complicate 
situaţii,  însuşiri  neegalate  cu  care  a  cules  admiraţie  în  lumea 
străină  şi  a  adus  foloase  de  reală  valoare  pentru  neamul 
său.  Dar  opera  aceasta  atât  de  personală  nu  poate  fi  vă¬ 
zută  în  toată  amploarea  ei,  decât  întovărăşind  pe  Titulescr, 
dela  data  semnării  Tratatului  dela  Trianon,  de-a-lungul 
celui  mai  generos  sbucium  de  ambasador  al  ideii  româneşti 
până  în  clipa  agoniei  plină  de  chinuri,  care  coincide  cu 
ceasul  fatal,  împotriva  căruia  a  luptat,  cheltuind  tot  ce  i-a 
dat  Dumnezeu  cu  belşug  nemăsurat.  Timpul  nu  va  întârzia 
a-i  servi  dreptatea  aşteptată  mai  fierbinte  de  sufletul  său, 
decât  elogiile  care  ţ,-au  copleşit  în  tot  cursul  vieţii. 

Şi  până  atunci  îi  datorim  o  recunoştinţă  deosebită.  Căci 
rostul  vieţii  lui  Nicolae  Titulelescu  e  legat  în  măsură  co¬ 
vârşitoare  de  cauza  Ardealului.  Dela  1914  încoace,  el  se 
agită  necurmat  printr'o  frământare  generoasă  alături  de 
marii  săi  contemporani,  vede  în  conjunctura  internaţională 
momentul  prielnic  pentru  realizarea  unităţii  şi  îşi  creează 
din  aspiraţiunile  Ardealului  românesc  o  platformă  politică, 
pe  care  nu  o  va  părăsi  până  Ia  moarte.  Soarta  i-a  hărăzit 
să  fie  unul  din  semnatarii  tratatului  dela  Trianon,  iar  rolul 
de  paznic  al  intereselor  noastre  internaţionale  i-a  impus 
în  epoca  postbelică  sarcini,  pe  care  Ie-a  purtat  aproape 
numai  singur.  Apărarea  punctului  de  vedere  românesc  în 
conflictul  cu  optanţii  unguri  î-a  revenit  astfel  lui  Titulescu, 
care  a  înţeles  de  îndată  că  reclamaţiunea  guvernului  din 
Budapesta  nu-i  decât  „o  mască  juridică"  a  acţiunii  îndrep¬ 
tate  împotriva  tratatelor.  Un  deceniu  aproape  a  fost  nevoit 
să  ţină  sabia  în  mână,  până  a  izbutit  să  pareze  lovitura^ 

prin  cea  mai  temeinic  pregătită  acţiune  diplomatică,  dar 
mai  ales  prin  forţa  strălucitei  sale  elocvenţe.  Ceea  ce  mai 
pe  urmă  s'a  numit  cu  termenul  de  „revizionism"  nu  a  fost 
decât  aceeaşi  acţiune  instrumentată  pe  un  plan  mai  vast, 
pentru  a  distruge  tratatele  de  pace  şi  a  restitui  ordinea 
veche.  Titulescu  a  întrevăzut  primejdia  şi  a  căutat  să-şi  în¬ 
cadreze  ţara  In  unica  orientaţie  politică  ce-i  putea  garanta 
securitatea.  Sistemul  de  alianţe  din  Mica  înţelegere  şi  din 
blocul  balcanic  serveau  acelaşi  scop.  Evenimentele  drama¬ 
tice  din  epoca  antebelică,  astăzi  mai  elocvente  ca  atunci, 
au  dovedit  însă  că  în  această  parte  a  Europei  prestigiul 
persoanei  sale,  până  când  nu  a  fost  prin  nimic  ştirbit,  era 
un  mai  puternic  dig  de  apărare,  decât  convenţiile  scrise, 
decăzute  rând  pe  rând  Ia  apropierea  uraganului  ce  se  stârnea 
ameninţător.  Intru  cât  priveşte  poziţia  deosebită  a  Tran¬ 
silvaniei  în  faţa  revendicărilor  nu  totdeauna  abil  deghizate, 
Titulescu  a  definit-o,  apărându-i  în  acelaşi  timp  drepturile, 
în  admirabilul  discurs  din  Aprilie  1934,  care  va  constitui 
cea  mai  strălucită  pagină  în  antologia  noastră  politică.  Puţini 
au  priceput  tâlcul  adevărat  al  politeţei  lui  faţă  de  insulta 
atât  de  neaşteptată,  care  ne  venea  dela  căpetenia  unei  na¬ 
ţiuni  latine,  dar  şi  mai  puţini  din  oamenii  politici,  în  a  căror 
mână  zăcea  destinul  Europei,  au  vrut  să  înţeleagă  din  cu¬ 
vântul  limpede  şi  luminos  al  diplomatului  român,  primejdia 
care  bate  la  poartă  şi  necesitatea  de  a  o  privi  in  faţă  cât 
mai  curând.  Problema  Transilvaniei,  după  bună  dreptate, 
«ra  definitiv  lichidată.  Tratatele  de  pace  au  consacrat  numai 
o  stare  de  fapt,  examinată  şi  verificată  cu  de-a-măruntul 
şi  judecată  la  Trianon  cu  echitate,  fără  putinţă  de  apel. 
Respingând  pretenţiile  ungureşti,  Titulescu  demască  acum 
gândul  ascuns  al  Puterilor  care,  pregătind  deslănţuirea  noului 
războiu,  seamănă  vrajbă  pretutindeni  unde  speră  a  recolta 
pretextele  indispensabile  intreprinderii  lor  nefaste.  Discursul 
lui  a  fost  o  replică  hotărîtă  faţă  de  duşmăniile  care  se  con¬ 
turau,  dar  şi  o  satisfacţie  cerută  de  sufletul  Ardealului  ro¬ 
mânesc,  cu  care  s'a  identificat  ilustrul  om  politic. 

Prinosul  de  recunoştinţă  ce  i  l-aţi  adus  Prea  Sfinţia 
Voastră,  este  una  din  cununile  biruinţei  sale,  pe  care  se 
poate  clădi,  ca  pe-o  temelie  trainică,  vieaţa  renăscută  a 
scumpei  noastre  patrii. 

Prea  Sfinţite  Părinte , 

Scumpe  Coleg , 

Academia  Română  mi-a  acordat  mie  onoarea  să-ţi  fac 
elogiul,  după  pravila  academică,  la  primirea  solemnă  în 
areopagul  nostru.  £  o  mândră  satisfacţie  pentru  dascălul 
de  altădată  de  a  urmări  statornicul  urcuş  spre  culmi  al 
fostului  elev,  de  a-i  analiza  opera  şi  a-i  aduce  laude  pentru 
activitatea  sa  rodnică  în  atâtea  domenii  ale  vieţii  româneşti. 

Sunt  treizeci  de  ani  şi  mai  bine,  de  când  seminarul 
din  Sibiu  ce  poartă  numele  marelui  arhiereu  Andreiu  Şa- 
guna  forfotea  de  un  număr  neobişnuit  de  mare  de  clerici, 
recoltaţi  cei  mai  mulţi  dela  liceul  nostru  din  Braşov.  Răz¬ 
boiul  mondial  izbucnise  în  ajun  şi  viforul  cumplit  ameninţa 
să  scoată  din  rădăcini  adăposturile  umile,  pe  care  clasa 
intelectuală  a  Românilor  din  Ardeal  le  clădise  cu  munca 
pripită  a  unei  jumătăţi  de  secol.  In  această  şcoală  ne-atn 
întâlnit  mai  întâi,  scumpe  coleg,  şi  profesorul  de  atunci  îşi 
aduce  aminte  de  tânărul  modest,  dar  eminent,  care  ori  de 
câte  ori  se  ridica  din  bancă  schiţa  un  zâmbet  în  colţul 
gurii  şi  răspundea  calm,  bine  gândit  şi  cu  o  eîocinţă  cu¬ 
ceritoare,  învăluit  întotdeauna  de  privirea  plină  de  triumf 
şi  de  dragostea  caldă  a  colegilor.  Coborai  dintr’o  casă  ţă¬ 
rănească  de  pe  malul  drept  al  Oltului,  dintr'o  comună  a 
cărei  faimă  era  răspândită  în  tot  Ardealul  pentru  hărnicia 
oamenilor  şi  pentru  înţelepciunea  preotului  său.  Arpătacul 
constitue  un  fel  de  cap  de  pod  înaintat  al  românismului 
pe  teritoriul  Săcuilor.  Populaţia  sa  e  amestecată,  dar  ele¬ 
mentul  românesc  a  fost  aici  mai  dârz  ca  oriunde  în  apă¬ 
rarea  patimoniului  său.  Şcoala  bisericii  ortodoxe  din  sat  e 
pomenită  permanent,  dela  1700  încoace.  Cât  priveşte  vred¬ 
nicia  părinţilor,  Prea  Sfinţia  Ta  le-ai  ridicat  monument 
nepieritor  prin  pagina  ce  ai  scris-o  într'un  admirabil  crâm- 
peiu  de  amintiri.  Vorbeşti  de  şcoala  liceală  pe  care  ai  în¬ 
ceput-o  la  colegiul  unguresc  din  Sf.  Gheorghe :  „Se  apropia 
sfârşitul  anului  şcolar,  când  într’o  zi  de  primăvară,  tata  se 
înfăţişă  la  direcţiune  pentru  a  achita  jumătate  din  taxa  de 
întreţinere  în  internat  (de  cealaltă  jumătate  eram  scutit). 
După  ce  a  stat  de  vorbă  destul  de  pe'ndelete  cu  directorul 
colegiului,  interesându-se  de  purtarea  mea,  în  pauză  a  co- 

borît  în  curte,  unde  îl  aşteptam.  M'a  luat  de  mână  şi  după 
câţiva  paşi  făcuţi  în  tăcere,  mi-a  spus  cu  oarecare  gravi¬ 
tate  :  Domnul  director  m’a  asigurat  că  anul  viitor  n'o  să 
mai  am  nicio  cheltuială.  Eu  am  izbucnit  în  plâns,  par’că 
aş  fi  avut  o  tragică  presimţire.  Tata  m'a  înţeles  şi  m’a  mân¬ 
gâiat  cu  vorbele  r  Nu  plânge,  dragul  tatii,  tu  ştii  că  eu  n’am 
copil  de  vânzare...  Şi  de-oiu  şti  bine  c’o  să-mi  trag  deîa 
gură  ultima  bucăţică  de  pâne  şi  tot  te  duc  la  toamnă  la 
gimnaziul  românesc  din  Braşov.  Spunând  aceste  vorbe,  îşi 
împinse  căciula  de  pe-o  parte  a  capului  pe  cealaltă,  iar 
din  traista  de  piele,  care-i  atârna  Ia  şold,  scoase  două  mere 
aduse  de  acasă  şi  mi  le  întinse  învăluindu-mă  într  o  privire 
caldă,  pe  care  n'o  s’o  uit  niciodată..." 

Te  putem  asigura,  scumpe  coleg,  că  nici  neamul  nu 
are  să  aştearnă  niciodată  zăbranicul  uitării  peste  râvna  de 
lumină  a  umilului  ţăran  din  Arpătac,  care  în  clipa  aceea 
va  fi  trăit  cea  mai  frumoasă  clipă  a  vieţii  sale  trudite  de 
povara  muncii.  Povestea  e  aceeaşi  la  aproape  fiecare  in¬ 
telectual  ardelean,  care  îşi  trage  obârşia  din  opincă,  doar 
cu  oarecari  variaţii,  dar  cu  acelaşi  instinct,  puternic  des- 
voltat,  de  alipire  către  neam  şi  cu  aceeaşi  îndărătnică  ho- 
tărîre  de-a  persista  în  tradiţia  strămoşilor  săi. 

Şi  aşa,  în  1907,  ai  călcat  în  şcoala  românească  dela 
Braşov,  căreia  i-ai  închinat  undeva  o  „laudă"  binemeritată. 
Liceul  lui  Şaguna  şi-a  făcut  într'adevăr  datoria  întreagă 
creind  stilul  generaţiei  de  cărturari  ardeleni  vrednici  de 
măreţia  fără  seamăn  a  epocei  lor.  Poate  că  aerul  ce  stră- 
bătea  prin  munţi  făcea  ca  plămânii  dascălilor  din  Braşov 
să  respire  mai  adânc  şi  inimile  lor  să  bată  în  ritm  mai 
grăbit.  Şcoala  de  aici  nu  a  încremenit  niciodată  în  contem¬ 
plarea  trecutului,  ea  îşi  îndrepta  statornic  privirea  spre 
viitorul  neamului,  spre  toate  aspiraţiile  lui  naţionale.  Elo¬ 
giul  acesta  se  cuvine  însă  întregii  şccale  româneşti  din  Ar¬ 
deal  în  epoca  dinaintea  unirii,  Limba  şi  ortografia  lui  Ci- 
pariu  au  încâlcit  multe  minţi,  e  adevărat,  dar  ele  repre¬ 
zintă  o  fază  în  evoluţia  culturii  noastre,  care  înseamnă  şi 
un  început  de  solidarizare  a  românismului.  Conştiinţa  na¬ 
ţională  e  în  bună  parte  determinată  de  elementul  care  îşi 
are  rădăcina  în  trecutul  comun.  Dacă  Ciparienii  au  căutat 

mai  ales  in  contemplarea  trecutului  izvorul  inspiraţiei,  ca 
luptători  naţionali  ei  nu  au  fost  cu  nimic  mai  prejos  decât 
contemporanii  lor  ardeleni,  îndrăgostiţi  de  spiritul  şl  limba 
Convorbirilor  Literare.  Există,  fără  îndoială,  o  deosebire 
între  stilul  de  vieaţă  şi  gândirea  Românilor  din  feluritele 
regiuni  ale  Transilvaniei,  datorită  influenţelor  culturale 
străine  şi  regimului  politic,  care  nu  pretutindeni  apăsa  cu 
aceeaşi  greutate.  Braşovul  şi  Sibiul  s'au  bucurat  întotdeauna 
de-o  mai  mare  libertate,  prin  faptul  că  deţinătorii  puterii 
erau  Saşii  mai  puţin  intoleranţi.  De  aceea  în  oraşele  ace¬ 
stea  s’au  înjghebat  mai  uşor  centrele  de  cultură  românească, 
a  căror  desvoltare  nu  era  stânjenită  de  necontenite  şicane 
poliţieneşti.  Şcoala  din  Braşov  s’a  desvoltat  şi  ea  în  ase¬ 
menea  condiţii  favorabile,  de  care  conducerea  deplin  con¬ 
ştientă  şi  profesorii  cu  aleasă  învăţătură  dela  începutul  vea¬ 
cului  de  faţă  au  ştiut  profita  din  plin.  Prea  Sfinţia  Ta  faci 
parte  din  ucenicii  ei,  bogat  reprezentaţi  dela  Gavril  Mun- 
teanu  încoace  şi  în  incinta  Academiei  noastre. 

Educaţia  primită  în  şcoala  dela  Braşov  a  rămas  o  zestre 
pe  care  o  porţi  de  atunci  neştearsă  în  suflet.  Studiile  teo¬ 
logice  au  desăvârşit-o,  dar  nu  numai  ele,  ci  mai  vârtos 
cumpăna  grea  prin  care  a  trecut  neamul  nostru.  Lumi¬ 
noasele  zile  din  Septemvrie  1916  te-au  smuls  din  Ardeal 
ca  să  îndeplineşti  în  răstimp  şi  drumul  unei  lungi  pribegii, 
destinul  generaţiei  luptătoare  de  atunci.  In  pribegie  ai  pre¬ 
gătit  licenţa  în  Utere,  iar  după  zilele  de  sărbătoare  ale 
unirii  te-ai  întors  în  serviciul  bisericii,  cu  temeinice  studii 
făcute  la  universităţile  germane.  Specialitatea,  pe  care  ai 
cultivat-o,  cu  râvnă  neobosită  şi  cu  erudiţie,  este  studiul 
biblic.  Ai  închinat  de-acum  Noului  Testament  cei  mai  fru¬ 
moşi  ani  ai  vieţii,  ca  profesor  Ia  vechiul  seminar  şagunian 
şi  ca  propoveduitor  al  cuvântului  dumnezeesc. 

Activitatea  ştiinţifică  ţi-ai  inaugurat-o  cu  „Tâlcul  Epi¬ 
stolei  Sf.  Pavel  către  Filimon",  tipărită  la  Sibiu  în  1925, 
o  admirabilă  lucrare  exegetică,  lipsită  de  scolasticismul  obiş¬ 
nuit  în  interpretările  cărţilor  sfinte  şi  de  excursiile  filolo¬ 
gice,  care  împovărează,  dar  plină  de  vioiciune,  impresio¬ 
nant  de  evocativă  şi  cu  profundă  înţelegere  pentru  cea  mai 
dureroasă  problemă  a  lumii  antice,  sclăvia.  Prea  Sfinţia  Ta 

consideri  opera  apostolului  ca  o  pildă  strălucită  de  felul  în 
care  a  ştiut  să  pună  de  acord  ordinea  socială  existentă  cu 
postulatele  evangheliei  lui  Hristos,  Desăvârşita  iubire  creş¬ 
tinească  şi  sclăvia  se  exclud,  —  acesta  e  adevărul  luminos, 
pe  care  îl  desprinzi  din  rândurile  inspirate.  Evanghelia  stă 
pe  temelia  primenirii  şi  a  înnoirii  dinlăuntru  înafară,  nu 
dinafară  înlăuntru.  Ea  porunceşte  cu  o  nesmintită  încre¬ 
dere:  faceţi  pe  oameni  buni  şi  liberi  în  vieaţa  lor  spiri¬ 
tuală  şi  raporturile  sociale  se  vor  schimba,  vor  trebui  să 
se  schimbe. 

„Tâlcul"  acesta  e  întemeiat  pe  o  cercetare  erudită,  în 
care  se  discută  cu  competenţă  problemele  puse  de  critica 
destructivă  a  ultimului  veac.  Dar  ceea  ce  îl  caracterizează, 
ca  şi  pe  lucrările  din  perioada  următoare,  este  legătura  in¬ 
timă  ce  o  vezi  cu  vieaţa  reală  a  timpurilor  noastre. 

Literatura  teologică  regretă,  de  sigur,  că  nu  ai  conti¬ 
nuat  genul  acesta  de  interpretare  a  textelor  biblice,  pentru 
care  ai  dovedit  o  perfectă  pregătire  şi  un  remarcabil  ta¬ 
lent  de  expunere,  Te-ai  convins,  poate,  că  ispitirea  scrip¬ 
turilor  sfinte  nu  foloseşte  maselor  largi,  decât  presupunând 
că  au  la  îndemână  Biblia  însăşi.  De  aceea  ţi-ai  îndreptat 
preocupările  spre  „cartea  cărţilor"  cerând  retipărirea  ei, 
discutând  permanent  în  presa  bisericească  problemele  care 
se  pun  unui  nou  traducător  şi  în  fine,  luându-ţi  sarcina 
de- a  pregăti  singur  textul  corectat  al  versiunilor,  care  au 
izbutit  a  se  impune  în  biserică  şi  în  literatură.  Ani  de  zile 
ai  lucrat,  cât  ţi-au  îngăduit  ocupaţiile  multiple,  traducând 
textul  original  al  Noului  Testament.  Prea  Sfinţia  Ta  eşti 
de  părere  că  traducerea,  care  are  pretenţia  de-a  reda  textul 
sfânt,  nu  poate  conţine  intercalări  sau  lămuriri.  Acesta  e 
punctul  de  vedere  corect  al  specialistului.  Dacă  biserica 
este  chemată  să  tălmăcească  înţelesul  scripturilor  sfinte,  să 
scoată  din  text  învăţături  şi  să  le  formuleze  într’un  crez, 
care  să  sintetizeze  principii  de  orientare  religioasă  pentru 
credincioşii  săi,  chemarea  traducătorului  trebue  să  se  măr¬ 
ginească  Ia  a  tălmăci  textul  primitiv  dintr’o  limbă  în  alta 
cu  cât  mai  multă  precizie  şi  claritate.  Când  totuşi  mai  are 
ceva  de  spus,  o  poate  face  în  notele  explicative.  „Noul 
Testament"  tipărit  la  praznicul  Floriilor  din  anul  1942  este 

rodul  acestor  preocupări,  rezultatul  unei  munci  îndelun¬ 
gate  şi  în  acelaşi  timp  un  nou  prinos  al  bisericii  pentrm 
întărirea  graiului  românesc.  Cu  emoţie  am  cetit  rândurile 
abia  prizărite  în  postscriptul  cărţii:  „In  zilele  de  cumplită 
viforniţă  ca  cele  de  acum  creştinii  caută  cuvântul  dumne- 
zeesc  cu  mai  multă  sete  decât  în  zilele  de  pace  binecuvân¬ 
tată.  Şi  e  firesc  să  fie  aşa.  Căci,  mai  cu  seamă  în  asemenea 
vremi,  unde  ar  şi  putea  să  alerge  ei  după  povaţă  şi  mân¬ 
gâiere,  decât  la  nesecata  fântână  de  înţelepciune  şi  mân¬ 
gâieri  a  dumnezeeştii  Scripturi?".  Stăruinţa  necurmată  a 
Prea  Sfinţiei  Tale  a  izvodit  astfel  o  nouă  traducere  în  limba 
română  a  Testamentului  Nou,  stâmpărând  setea  de  lumină 
a  credincioşilor  năpăstuiţi  din  Ardealul  de  Nord. 

Cu  smerenie  spui  că  ai  tocmit  „haina  şaguniană  pe 
trupul  vremii  de  azi,“,  în  realitate  însă  ai  îndeplinit  cu 
acri  vie  ştiinţifică  o  dificilă  muncă  de  revizuire  a  textului* 
îndreptând  fraze  întregi  şi  înlocuind  şi  expresiile,  dovedite 
necorespunzăţoare,  în  faza  de  astăzi  a  graiului  vorbit  sau 
în  raport  cu  o  mai  adâncă  pătrundere  a  sensului  dogmatic. 
Ceea  ce  va  afla  mai  cu  seama  în  sânul  Academiei  o  justă 
apreciere  este  faptul  că  pledezi  pentru  „mireasma  cea  dulce 
a  graiului  bătrânesc",  pe  care  ai  păstrat- o  nu  fiindcă  ar 
fi  sfinţită  de  vechime,  ci  pentru  că  aproape  întotdeauna  e 
mai  precisă,  mai  plastică  şi  mai  frumoasă.  Dar  farmecul 
acestui  graiu  bătrânesc,  pe  care  vrei  să-l  păstrezi  măcar 
în  scripturile  sfinte,  nu  te-a  făcut  să  renunţi  la  încercarea 
de-a  împăca  exigenţele  moderne,  însă  nu  prin  jertfirea  ex¬ 
presiilor  consacrate,  ci  prin  o  bine  chibzuită  înlocuire  a 
cuvintelor,  care  în  epoca  vechilor  traducători  reprezentau 
împrumuturi  forţate,  iar  astăzi  nu  mai  spun  nimic.  Ţi-ai 
dat  astfel  seamă  că  Biblia  fiind  cartea  de  temeiu  a  vieţii 
creştineşti,  menită  a-şi  asigura  o  mai  mare  circulaţie  decât 
oricare  operă  de  literatură,  îndeplineşte  o  funcţiune  clar 
definită  pentru  statornicirea  limbii  literare.  De  aceea  pro¬ 
blema  Bibliei  nu  ţine  numai  de  autoritatea  bisericească. 
Cartea  Sfântă  este  gând  dumnezeesc  turnat  în  limbă  ome¬ 
nească,  înţelepciune  divină,  în  toată  puritatea  şi  desăvâr¬ 
şirea  ei,  exprimată  însă  prin  cuvinte  omeneşti,  cu  toată 
neputinţa  şi  cu  tot  neajunsul  vorbelor  de  a  cuprinde  ne- 

cuprinsul.  Intrarea  Prea  Sfinţiei  Tale  în  areopagul  cel  mai 
înalt  al  culturii  române  ne  îndritueşte  să  nădăjduim  că  nu 
vei  întârzia  să  iei  iniţiativa  de  a  realiza  o  colaborare,  al 
cărei  rod,  oricât  de  îndepărtat,  trebue  să  devină  odată  şi 
odată  textul  definitiv  al  Bibliei  româneşti.  Frumosul  dis¬ 
curs  de  recepţiune,  pe  care  l-ai  rostit  astăzi,  e  o  dovadă 
de  înălţimea  preocupărilor  şi  de  limpezimea  concluziilor, 
la  care  ai  ajuns,  după  un  studiu  atât  de  aprofundat. 

Timp  de  15  ani  ai  condus  cu  desăvârşită  competenţă 
o  revistă  bisericească  ale  cărei  coloane  le-ai  transformat 
în  sanctuar  al  ştiinţei.  Erudiţia  desfăşurată  cu  răbdare  de 
albină  nai  risipit-o  însă  în  note  sublineare.  Ţi-ai  ales  me¬ 
toda  cea  mai  ingrată  din  câte  se  îmbie  savantului  dornic 
de  progres,  în  împrejurările  noastre  totuşi  de  un  folos  ne¬ 
contestat:  ai  colindat  literatura  teologică  universală,  cule¬ 
gând  tot  ce  ai  crezut  că  poate  servi  un  model  şi  un  în¬ 
demn  pentru  clerul  român.  Dările  de  seamă  creşteau  astfel 
an  de  an,  umplând  zeci  şi  sute  de  pagini,  învăţătura  teo¬ 
logică  se  desprinde  din  ele  fără  greutate,  îndrumată  de  po- 
vaţa  specialistului  cu  nemicşorat  respect  pentru  linia  obiec¬ 
tivităţi!  şi  de  atitudinea  hotărîtă  a  clericului  ortodox,  care 
ştie  defini  admirabil  poziţia  bisericii  sale.  Ai  urmărit  mai 
ales  operele  exegetice  ale  Noului  Testament,  preocuparea 
neîntreruptă  care  Te-a  ademenit  în  câmpul  ştiinţei,  dar  în 
acelaşi  timp  Ţi-ai  îndreptat  privirea  către  orice  produs  de 
literatură  teologică,  din  care  se  poate  culege  o  orientare 
nouă.  Cu  o  asemenea  muncă  de  atelier  ai  contribuit  mult 
la  formarea  unui  climat  ştiinţific,  ai  făcut  să  fie  mai  bine 
înţeleşi  marii  învăţaţi  străini  şî  ai  pregătit  pletora  de  ti¬ 
neri,  care  vor  duce  cu  un  pas  mai  departe  progresul  ştiinţei 
teologice.  Ca  savant  ai  rămas  astfel  tot  dascăl,  după  cum 
ca  exeget  Ţi-ai  făcut  o  obsesie  sfântă  din  problema  Bibliei 
româneşti.  Mai  presus  de  toate,  însă,  nu  ai  părăsit  nici¬ 
odată  tărâmul  realităţilor  noastre. 

Dela  început  Ţi-ai  pus  întrebarea:  încotro?  înapoi  la 
înţelepciunea  molitvelnicului,  ori  înainte  în  spre  cât  mai 
profunda  înţelegere  a  evangheliei  Mântuitorului?  înapoi  la 
mijloacele  simpliste  potrivite  cu  trebuinţele  vieţii  patriar¬ 
hale,  ori  înainte  în  spre  cât  mai  temeinica  înţelegere  a  îm- 


REVISTA  TEOLOGICA 


289 


prejurărilor  nouă  de  vieaţă?  Răspunsul  ce  l-ai  dat,  face 
parte  din  programul  unei  vieţi  luminate.  Preotul  nou  trebue 
să  cunoască  realitatea  până  în  cele  mai  îndepărtate  adân¬ 
cimi  ale  izvoarelor  ei-  înafară  de  cunoştinţele  indispensa¬ 
bile  tagmei,  îi  ceri  de  aceea  şi  o  solidă  cultură  filosofică, 
pentru  a  câştiga  putinţa  de  a  vedea  în  adâncul  marilor 
probleme  şi  de  a  -distinge  ceea  ce  este  bun,  permanent  în 
învălmăşagul  curentelor  care  se  încrucişează  în  vieaţa  mo¬ 
dernă  Datorită  acestei  convingeri,  ai  militat  printr’o  în¬ 
treagă  serie  de  studii  şi  memorii  pentru  reorganizarea  în¬ 
văţământului  teologic.  Progresele  în  cultura  teologică  rea¬ 
lizate  de  clerul  ortodox  din  Ardeal,  în  ultimul  sfert  de 
veac,  se  datoresc  în  mare  parte  acestor  stăruinţe.  Când 
Te-ai  întors  dela  studiile  făcute  în  Apus,  spre  a  ocupa  un 
loc  în  învăţământ,  ai  constatat,  nu  fără  durere,  că  biserica 
pe  care  o  serveai,  încearcă  o  perioadă  de  eclipsă.  Lipsa 
îngrijorătoare  de  preoţi  şi  îndepărtarea  cărturarilor  de 
preocupările  zilnice  ale  bisericii,  mama  noastră  ocrotitoare 
în  tot  cursul  luptelor  naţionale,  erau  simptome  de  rău  augur. 
Efervescenţa  păturii  intelectuale  din  Ardeal  în  cadrele  no¬ 
ului  Stat  naţional  a  produs  şi  în  alte  instituţii  crize  ne¬ 
aşteptate,  Biserica  s’a  refăcut  însă  curând,  izbutind  a  sub¬ 
stitui  elementul  de  naţionalism  militant  de  altădată,  cu  o 
spiritualitate  tot  mai  adâncă-  Prea  Sfinţia  Ta  eşti  unul  din 
factorii  cei  mai  de  seamă,  care  au  promovat  acest  proces 
de  îmbucurătoare  renaştere,  Te-ai  coborît  cu  curaj  în  arena 
largă  a  slujitorilor  bisericeşti,  ca  să  militezi  pentru  Hristos, 
dar  şi  ca  să  propovedueşti  izbânda  culturii  române.  Aceste 
două  noţiuni,  biserică  şi  cultură,  sunt  tovarăşi  nedespărţiţi, 
în  drumul  apostolatului  ce  Ţi-ai  ales.  Sub  impulsul  lor  ai 
devenit  ceea  ce  astăzi  se  numeşte  publicist  în  cel  mai  nobil 
sens  al  cuvântului.  Latura  aceasta  a  activităţii  Prea  Sfinţiei 
Tale  e  deosebit  de  meritoasă  şi  variată.  Ea  a  pornit  din 
convingerea  că  misiunea  bisericii  este  să  trezească  simţirea 
şi  forţele  naţionale,  însufleţindu-ie  cu  duhul  lui  Hristos. 
Această  concepţie  creştină  nu  se  înclină  nici  spre  stânga, 
nici  spre  dreapta,  ci  stă  drept  şi  cu  fruntea  înălţată  spre 
cer,  fiindcă  izvoreşte  din  conştiinţa  de  sine  a  unei  naţiuni 
luminate  de  razele  evangheliei.  Nu  urăşte,  nu  se  trufeşte, 

ci  închiagă  într'o  comunitate  a  iubirii  pe  toţi  fiii  unei  na¬ 
ţiuni  gata  a  se  jertfi  pentru  binele  ei.  Un  adevărat  pro¬ 
gram,  pe  care  l-ai  înfăptuit,  printr'o  rară  bogăţie  de  arti¬ 
cole,  eseuri  şi  conferinţe  —  împrăştiate  în  presa  din  Ar¬ 
deal  şi,  dela  1934  încoace,  în  revista  Viaţa  Ilustrată,  înte¬ 
meiată  şi  condusă  de  Prea  Sfinţia  Ta  —  cu  pricepere  şi 
sprinteneală. 

Dacă  ar  vrea  cineva  să  cunoască  sufletul  românesc  din 
Ardeal,  cu  sclipirile  Iui  autentice,  după  realizarea  unităţii 
naţionale,  îl  va  descoperi  uşor  în  scrisul  Prea  Sfinţiei  Tale, 
neînrâurit  de  pasiunile  care  au  întunecat  primul  sfert  de 
veac  al  împlinirii  visurilor  româneşti.  In  vâltoarea  vieţii 
nouă,  ai  intrat  după  focul  oţelitor  al  războiului  trecut,  în 
plină  bărbăţie  a  anilor.  Faci  parte  însă  din  generaţia  din 
prima  zi  a  întregirii  naţionale,  care  soarbe  aerul  libertăţii 
până  în  adâncul  plămânilor.  Nîcîun  strop  din  zestrea  de 
cultură  străină  nu  turbură  bucuria  renaşterii  naţionale  pe 
care  o  trăieşti  şi  faci  şi  pe  alţii  s'o  trăiască,  cu  toată  căl¬ 
dura  şi  exuberanţa  zilei  măreţe.  încoronarea  întâiului  Rege 
al  României  unite  o  vezi  „ca  un  vis  de  aur,  pentru  care 
părinţii  noştri  au  îndurat  prigoană  şi  ocară  şi  umilinţe  mari 
şi  temniţe  şi  lanţuri,  bătăi  şi  chinuri  fără  sfârşit  şi  moarte 
groaznică.  E  trâmbiţa  de  aramă,  care  vesteşte  lumii  întregi 
izbânda  năzuinţelor  noastre  de  veacuri,  cununa  scumpă  aşe¬ 
zată  pe  fruntea  nenumăraţilor  mucenici,  —  e  apoteoza  uni¬ 
tăţii  noastre  naţionale".  O  asemenea  sărbătoare  nu  se  prăz- 
nueşte  decât  odată  în  vieaţa  unui  neam.  Noi  am  fost  to¬ 
tuşi  în  răstimp  de  trei  veacuri  de  două  ori  la  Alba-Iulia 
şi  dacă  sângele  vărsat  pentru  cea  mai  sfântă  dreptate  va 
da  rod  binecuvântat,  poporul  român  va  împodobi  încă  odată 
cu  coroana  celei  mai  curate  glorii  fruntea  unui  mândru 
craiu  tânăr.  Toate  momentele  mari  ale  primelor  înfăptuiri, 
pe  plan  naţional  sau  bisericesc,  vibrează  prelung  în  co¬ 
mentariile,  pe  care  Ie  răspândeşti  pentru  a  menţinea,  cum 
Te  exprimi  atât  de  sugestiv,  curăţenia  unor  vremi,  în  care 
clopotele  bisericilor  noastre  erau  socotite  că  se  aud  până 
la  cer.  In  scrisul  acesta,  care  se  risipeşte  cu  belşug,  pul¬ 
sează  nobleţă  cea  mai  pură  a  Ardealului  românesc,  fără 
ascunzişuri  de  umbre,  fără  ambiţii  deşarte,  fără  goana  ne- 

ostoită  după  putere  şi  fără  degradarea  valorilor  prin  care 
trăieşte  o  naţiune.  Te-ai  apropiat  astfel  de  spiritul  vechiu 
al  presei  ardelene  şi  ai  reînviat  tradiţia  şaguniană  spre  a 
ajuta  la  zidirea  unui  veac  nou. 

Aceste  merite  au  creat  piedestalul  pentru  aşezarea 
Prea  Sfinţiei  Tale  în  scaunul  vlădicesc  din  Cluj.  Activitatea 
de  îndrumător  cultural  n’ai  întrerupt-o  însă  nici  acum.  Ai 
păstrat,  prin  revistă,  contactul  cu  un  larg  cerc  de  cititori; 
Ţi-ai  câştigat  colaboratori  mai  numeroşi  şi  Ţi-ai  asigurat 
un  loc  de  frunte  printre  cărturarii  din  capitala  Ardealului. 
Până  în  clipa  când  s'a  brăzdat  mejdea  blestemată,  un  val 
de  avânt  apostolic  s'a  revărsat  binefăcător  peste  cuprinsul 
eparhiei  ctitorită  odinioară  de  generozitatea  domnească  a 
lui  Ştefan  cel  Mare.  De  atunci,  patru  ani  şi  mai  bine,  ai 
avut  să  rabzi  jugul  străin  şi  să  te  supui  unei  stăpâniri  mai 
duşmănoasă  decât  în  oricare  altă  fază  a  îndelungatelor  noa¬ 
stre  suferinţe.  Eparhia  Ţi-a  fost  înjumătăţită  şi  pe  o  întin¬ 
dere  mare  ai  rămas  unicul  arhiereu  al  bisericii  dreptmă- 
ritoare.  Credincioşi  din  alte  eparhii,  părăsiţi  de  părinţii  lor 
sufleteşti,  Ţi-au  cerut  purtarea  de  grijă,  Ai  îmbrăţişat  cu 
căldură  pe  toţi  aceşti  bieţi  orfani  smulşi  din  braţul  mamei 
lor.  Bihorul,  Maramureşul  şi  întreg  ţinutul  săcuesc,  în  care 
Te-ai  născut,  s'au  prefăcut  în  câmp  de  jale.  Biserici  arse 
de  furia  unor  gloate  exaltate,  clopote  amuţite  şi  pristoluri 
profanate  stau  şi  azi  mărturie  a  dezastrului.  Distrugerea 
bisericii  ortodoxe  constituia  obiectivul  de  căpetenie  al  per- 
secuţiunii  deslănţuîte  după  un  plan  lucrat  până  în  cele  mai 
neînsemnate  amănunte.  Am  înţeles  durerea  profundă  ce 
Ţi-a  copleşit  sufletul  şi  am  admirat  seninătatea  bărbătească, 
pe  care  ai  opus- o  forţei  brutale,  în  zilele  dezolante  din 
toamna  anului  1940.  Preferind  să  porţi  crucea  tuturor  umi¬ 
lirilor,  nu  Te-ai  clintit  din  loc.  Ai  rămas  pastorul  cel  bun, 
credincios  turmei  şi,  acum  mai  mult  ca  oricând,  cărturarul 
plin  de  veghe,  dornic  de- a  răspândi  şl  a  împrăştia  nădejdi. 
In  toţi  aceşti  patru  ani,  biserica  Prea  Sfinţiei  Tale  a  fost 
numai  tolerată,  ca  în  vremea  mitropolitului  Simion  Ştefan, 
iar  clerul  şi  cei  trei  sute  de  mii  de  credincioşi  au  fost 
despoiaţi  de  ocrotirea  legii.  Oficialitatea  căuta  toate  prile¬ 
jurile  spre  a  te  jigni  în  sentimentele  de  om  şi  a-Ţî  lovi 

demnitatea  de  arhiereu  românesc.  Ai  rezistat  totuşi  până 
în  capăt  şi  nu  Ţi-ai  plecat  fruntea.  Dar  ai  reînsufleţit  am¬ 
vonul,  făcând  albie  adâncă  graiului  românesc  şi  clădind 
cuib  cald  nădejdii  de  eliberare.  Cuvântările  rostite  la  adu¬ 
nările  bisericeşti  şi  pastoralele  de  praznicile  mari  nu  sunt 
numai  documente  dramatice  ale  timpurilor  de  restrişte,  ci 
adevărate  mărgăritare  ale  învăţăturii  lui  Hristos,  şlefuite 
pentru  a  reflecta  razele  unui  foc  ce  va  arde  pururea  ne¬ 
stins.  Cine  oare  nu  a  înţeles  cuvintele  de  o  simplicitate 
emoţionantă,  care  împodobesc  acest  tragic  capitol  de  istorie 
românească :  „Cum  am  mai  fost  şi  cum  se  cade  să  fim  tot¬ 
deauna,  suntem  şi  azi,  cărturari  şi  ţărani,  preoţi  şi  credin¬ 
cioşi,  împreunaţi  în  sfântă  frăţie  şi  hotărîţi  să  rămânem 
aşa  în  toate  zilele  vieţii.  Asta-i  tăria  noastră,  că  alta  nu 
avem",  O  mărturisire  de  credinţă  în  primăvara  anului  1941 
mai  elocuentă  decât  orice  declaraţie  politică.  Solidarizarea 
desăvârşită  pentru  a  păstra  fiinţa  neamului,  era  atunci  sin¬ 
gura  armă  ce  a  rămas  Românilor  din  Ardealul  de  Sus,  pă¬ 
răsiţi,  uitaţi  şi  loviţi  de  îndoită  obidă,  prin  indiferenţa  sau 
neputinţa  noastră.  Chingile  stăpânirii  străine  strivesc  însă 
fără  cruţare  orice  nucleu  de  rezistenţă  naţională,  iar  cen- 
sura  taie  nemiloasă  orice  gând  de  libertate.  Prea  Sfinţia 
Ta  îmbraci  atunci  în  odăjdii  cuvântul  de  îmbărbătare,  as¬ 
cunzi  îndemnurile  vii  în  parabolele  Scripturii  şi  luând  to¬ 
iagul  de  apostol  cutrieri  satele  româneşti,  propoveduind  nă¬ 
dejdea  în  ziua  de  mâne  şi  vestind  bucuria  învierii,  pe  care 
nimic  nu  o  poate  umbri  şi  nimeni  nu  o  poate  răpi.  Apo¬ 
stolatul  creştin  rămâne  singura  formă  de  manifestare  na¬ 
ţională.  In  aceste  condiţii,  Noul  Testament,  dat  în  vileag 
la  Floriile  anului  1942  şi  epuizat  în  mai  puţin  ca  o  jumă¬ 
tate  de  an,  e  o  biruinţă  cu  sens  limpede,  darul  arhipăsto- 
rului  pentru  norodul  însetoşat  de  dreptate,  mângâierea  zi¬ 
lelor  împânzite  de  întunerec,  îndemnul  veşnic  către  jertfa 
din  care  va  răsări  mântuirea,  „Viaţa  Ilustrată"  încetează 
a  mai  fi  o  modestă  revistă  de  familie  creştină,  devenind  o 
fântână  nesecată  a  darurilor  limbii  române,  într’o  ediţie 
perfecţionată  a  foii  „pentru  minte,  inimă  şi  literatură".  Con¬ 
tinuitatea  dârz  apărată  a  unei  publicaţii  literare  are  o  sem¬ 
nificaţie  mai  înaltă :  tendinţa  de  a  se  incadra  în  permanen- 

ţele  spiritului  românesc.  Orientarea  ei  spre  luminişurile 
românismului,  dovedesc  voinţa  neînfrântă  de  a  trăi  în  le¬ 
găturile  indisolubile  ale  unităţii  naţionale.  Calvarul  popo¬ 
rului  nevoit  să  bea  paharul  tuturor  amărăciunilor  se  tran¬ 
sformă  astfel  în  epopee,  iar  aşteptarea  inertă,  ca  a  unui 
bloc  de  stâncă,  va  primi  pe  paginile  istoriei,  cum  cu  bi¬ 
blică  inspiraţie  ai  spus  Prea  Sfinţia  Ta,  „înfăţişarea  înăl¬ 
ţătoare  a  unui  neam,  în  genunchi  cu  trupul,  dar  stând 
drept  cu  sufletul". 

Zările  se  luminează  acum  de  jur  împrejur  şi  o  nouă 
vieaţă  va  încolţi  în  curând  pe  întreg  pământul  Ardealului. 
Socoteala  definitivă  a  pierderilor  ce  le-am  suferit  şi  a  va¬ 
lorilor  rămase  întregi  în  patrimoniul  românesc  nu  se  poate 
încă  încerca.  E  mai  presus  de  orice  îndoială  însă,  că  într'o 
lăture  esenţială  a  vieţii  bilanţul  nostru  nu  va  fi  deficitar; 
puterea  credinţei  în  formula  unităţii  naţionale  nu  a  slăbit 
câtuşi  de  puţin,  ci  s'a  întărit  pretutindeni  pe  unde  plugul 
românesc  răscoleşte  de  veacuri  ţărna  stropită  de  atâtea  ori 
cu  sânge.  Crezul  acesta,  organic  crescut,  este  opera  cea 
mai  de  seamă  a  cărturarilor,  care,  în  Ardeal,  s'au  simţit 
întotdeauna  strâns  legaţi  de  năzuinţele  şi  nevoile  păturii 
ţărăneşti.  Prea  Sfinţia  Ta  eşti  unul  din  aceşti  cărturari  lu¬ 
minaţi,  dar  elogiul  ce  Ţi-1  aduc  subt  arcadele  Academiei, 
îi  priveşte  pe  toţi  care  au  îndeplinit  o  asemenea  misiune 
şi,  mai  ales,  pe  toţi  care,  înfruntând  primejdiile  nedreptei 
stăpâniri,  au  stăruit  alături  de  masele  obijduite,  pentru  a 
afirma  dreptul  imprescriptibil  al  neamului. 

Scumpe  Coleg,  fii  binevenit  în  mijlocul  nostru! 

INTRODUCERE 

Şcoala  teologică  este  factorul  de  căpetenie  al  educaţiei 
fiinţei  omeneşti.  Aceasta,  pentru  că  ea  priveşte  în  chip 
direct  pe  teolog,  iar  în  mod  indirect  pe  credincioşii  ce-i 
va  conduce  acest  teolog  la  vremea  sa.  Teologul  primeşte 
de  aici  avutul  său  de  educaţie,  care-i  serveşte  apoi  ca  bază 
în  pastoraţîa  ce-1  aşteaptă.  Cum  va  fi  păstorul,  aşa  vor  fi 
şi  păstoriţii.  In  chipul  acesta  se  creiază  un  raport  direct 
proporţional  între  educaţia  preotului  şi  a  păstorîtului  ce  i  se 
va  încredinţa.  Şcoala  de  Teologie  îşi  întinde  în  felul  acesta, 
oarecum  indirect,  sfera  de  acţiune  şi  asupra  poporului 
dreptcredincios.  De  aceea  ea  nu  trebuie  să  scape  din  vedere, 
atunci  când  face  educaţia  tinerilor,  nici  cerinţele  specifice 
ale  vremurilor  şi,  maî  ales,  ale  poporului  în  mijlocul  căruia 
trăieşte.  In  ţările  industriale,  de  pildă,  unde  predomină 
oraşul,  teologul  trebue  să  plece  înzestrat  cu  alte  arme  spi¬ 
rituale  decât  în  ţările  agricole,  cum  este  ţara  noastră,  defi¬ 
nită  atât  de  plastic  de  marele  istoric  N,  Iorga,  ca  „ţară  de 
sate  şi  preoţi". 

Nu  vom  insista  asupra  acestei  părţi  specifice  din  edu¬ 
caţia  teologului,  ci  vom  căuta  să  vedem  ce  rol  joacă  în 
învăţământul  teologic  educaţia  pe  deoparte  şi  ştiinţa  pe  de 
altă  parte;  şi  în  ce  măsură  fiecare  dintre  acestea  duc  la 
scopul  şi  rostul  pe  care-1  are  preotul  în  lume.1 

Există  păreri  cari  minimalizând  pregătirea  duhovni- 
cească  a  teologului,  spun  că  darul  hirotoniei  îmbracă  pe 

Problema  aceasta  este  tratată  pe  larg  în  cartea  lui  Jotef  Sellmalr :  Der 
Prieater  in  der  Welt,  Regensburg,  Vig.  Fr.  Puatet  1939. 

pr«ot  cu  plenitudinea  virtuţilor;  şi,  deci,  nu  mai  este  ne¬ 
cesară  o  pregătire  educativă  în  acest  sens.  Prin  urmare, 
aici  nu  mai  joacă  nici  un  rol  important  rostul  educativ  al 
şcoalei,  ci  darul  lui  Dumnezeu  este  totul ;  acesta  îl  schimbă 
pe  individ  ca  prin  minune,  făcându-1  dintr'odată  apt  pentru 
a  sluji  pe  Hristos, 

Alte  opinii,  pornind  tot  dela  greşala  subestimării  pre¬ 
gătirii  duhovniceşti,  pun  temeiul  de  căpetenie  de  o  pregă¬ 
tire  pur  ştiinţifică,  intelectualistă,  a  tinerilor  teologi,  con¬ 
siderând  că  virtuţile  se  câştigă  deodată  cu  darul  preoţiei. 

Atât  unii  cât  şi  alţii,  trec  cu  uşurinţă  peste  rostul  edu¬ 
cativ  al  învăţământului  teologic.  Fără  îndoială  că  sarcina 
este  grea,  pentru  că  Sf.  Grigorie  de  Nazians  ne  spune  că 
arta  cea  mai  înaltă  este  de  a  forma  bine  pe  om,  căci 
acesta  este  fiinţa  cea  mai  ciudată  şi  cea  mai  schimbăcioasă 
dintre  toate  fiinţele. 

Dar  înainte  de-a  intra  în  problema  aceasta,  este  necesar 
să  cunoaştem  mai  întâiu  subiectul  de  educat  în  faza  vieţii 
în  care  ni  se  prezintă,  precum  şi  mijloacele  pe  cari  le  fo¬ 
loseşte  învăţământul  teologic  pentru  ajungerea  scopului  său 
înalt. 

1.  «MULŢI  CHEMAŢI" 

Viaţa  intelectuală  şi  morală  omenească,  în  desvoltarea 
ei,  din  epoca  copilăriei  până  la  bătrâneţe,  prezintă  linii 
dintre  cele  mai  ciudate.  In  cadrele  problemei  educaţiei, 
despre  care  vorbim,  ne  interesează  în  parte  şi  taza  copi¬ 
lăriei ,  pentru  că  educaţia  în  familie  inoculează  serul  care 
imunizează  pe  individ  pentru  întreaga  sa  viaţă  faţă  de 
primejdiile  pe  cari  i  le  oferă  vâltoarea  traiului.  In  epoca 
aceasta,  educaţia  intelectuală  şi  religioasă  este  dirijată  ex¬ 
clusiv  de  familie,  unde  copilul  primeşte  ca  bun  tot  ce  i  se 
oferă;  iar  părinţii  nu-i  pot  oferi  odraslei  lor  de  cât  îndru¬ 
marea  spre  binele  moral. 

Pe  adolescent  îl  vom  cerceta  însă  mai  cu  amănuntul, 
atât  în  desvoltarea  sa  intelectuală,  cât  şi  în  cea  a  vieţii 
religioase,  pentru  că  aici  îşi  agoniseşte  întreg  avutul  de  cu¬ 
noştinţe  şi  puteri  sufleteşti,  cu  care  intră  în  şcoala  supe¬ 
rioară.  In  epoca  aceasta  i  se  cristalizează  aptitudinile,  vo- 

caţîa  pentru  o  cariera  sau  alta.  Adolescentul,  adică  tânărul 
între  vârsta  de  12  şi  20  ani,  îşi  petrece  viaţa  atât  în 
familie  cât  şi  în  şcoală  şi  societate.  Fireşte,  desvoltarea  sa 
trebuie  privită  prin  prisma  înrâuririi  acestor  trei  factori 
de  mare  importanţă.  In  timpul  acesta,  care  este  vremea 
şcolarităţii  sale,  tânărul  trăieşte  prea  puţin  în  familie.  EI 
îşi  duce  viaţa  mai  mult  în  şcoală  şi  în  societate.  Aceşti 
doi  factori  încep  acum  să  clădească  pe  ceea  ce  a  primit 
tânărul  în  familie.  In  faza  aceasta,  tânărul  îşi  descopere  eul. 
El  şi-l  afirmă  prin  gesturi,  îmbrăcăminte,  limbaj,  prin  iscă¬ 
litură,  absenţe  dela  datorie,  prin  tendinţe  de-a  reforma  el 
singur  societatea,  etc,  etc.  Disciplina  îi  pare  ceva  absurd 
şi  tinde  spre  o  libertate  ce  duce  la  libertinaj.  Spiritul  critic 
i  se  ascute  şi  nu  mai  primeşte  nimic  ce  n’a  trecut  mai 
întâiu  prin  sita  raţiunii  sale.  El  se  consideră  a  fi  „în  cen¬ 
trul  preocupărilor  generale  ale  celorlalţi  oameni,  crezân- 
du-se  punctul  central  al  întregei  lumi.  Nimeni  nu  e  mai 
inteligent,  mai  manierat,  mai  frumos  şi  mai  serviabil  de  cât 
el.  Forţele  proprii  sunt  considerate  a  depăşi  mult  pe  ale 
celorlalţi  oameni.  Evident  că  această  suprapreţuire  nu  este 
altceva  de  cât  efectul  unei  insuficiente  cunoaşteri  de  sine”.1 

încât  priveşte  viaţa  religioasă-morală  a  adolescentului, 
el  este  preocupat  de  viitorul  său  în  chip  serios  şi  în  acest 
scop  ia  contact  intim  cu  sufletul  său.  Constată  că  are  o 
viaţă  plină  de  contraste.  Starea  aceasta  îi  este  provocată 
de  o  criză  religioasă,  care  îşi  are  isvorul  în  neputinţa  sa 
de  a  pricepe  multiplele  probleme  de  credinţă  ce  şi  le  pune. 
In  chipul  acesta,  adolescentul  începe  a- şi  făuri  o  religie 
proprie,  o  gândire  religioasă  specifică.  Din  criza  aceasta 
va  ieşi  tânărul  adolescent  abia  in  prima  fază  de  adult, 
când  înmulţindu-i-se  grijile  vieţii,  începe  a  pricepe  tot  mai 
bine  valoarea  lucrurilor. 

încât  privesc  atitudinile  adolescentului  cari  isvorăsc 
din  viaţa  sa  religioasă,  ele  se  caracterizează  în  deobşte 
prin  împotrivire  faţă  de  constrângeri.  Aici  intervine  apoi 
marele  rol  al  Bisericii  şi  al  educatorului  de-a  căuta  şi 
găsi  mijloacele  cele  mai  potrivite  prin  cari  să*i  producă 


1  Şt.  Z issulescu:  Psihologia  Adolescentei,  Bucureşti  1942,  p.  114, 

adolescentului  mulţumiri  de  natură  interioară  şi  mângâiere, 
de  a  se  supune  practicilor  religioase. 

Cu  acest  profil  intelectual  şi  moral  tânărul  Işi  pune 
serios  problema  carierei  şi  pleacă  la  şcoala  superioară. 
Este  la  o  vârstă  când  se  poate  vedea  dacă  are,  sau  nu,  în¬ 
clinare  pentru  misiunea  preoţească.  Şi  el  se  va  manifesta 
într'un  timp  relativ  scurt.  Trebue  să-i  cunoşti  mai  întâi 
cercul  de  idei  care  îi  predomină  conştiinţa,  pentru  că  el 
vine  din  şcoala  secundară  cu  un  cerc  de  idei  ce  se  reazimă 
şi  depinde  de  cele  învăţate  şi  trăite  până  acum.  Aici 
putem  distinge  trei  tipuri  de  tineri : 

1,  Dacă  cercul  său  de  idei  cuprinde  un  interes  deo¬ 
sebit  pentru  Hristos,  atunci  el  are  vocaţie  pentru  preoţie. 

2,  Sa  poate  ca  cercul  de  idei  să  nu  fie  însoţit  de  un 
interes  statornic  pentru  slujirea  lui  Hristos.  In  cazul  acesta, 
tânărul  dibui eşte,  se  gândeşte,  este  în  faza  hotărîrii.  Căci 
mai  ales  la  vârsta  aceasta  nu  toate  ideile  sunt  însoţite  de 
un  interes.  Şi  o  idee  lipsită  de  interes  n'are  ţinta  precisa, 
nu  produce  sentimente,  nu  poate  mişca  voinţa, 

3,  Se  întâmplă  adeseori  ca  să  vină  la  teologie  tineri 
cari  nu  corespund,  n’au  chemare.  După  o  examinare  în 
timp,  vom  constata  pricina.  Facultăţile  sufleteşti  ale  tână¬ 
rului  de  acest  fel,  nu  funcţionează  armonios  întreoialtă. 
Cercul  său  de  idei  neavând  convergenţă  spre  deprinderi 
bune,  raţiunea  şi  sentimentul  lucrează  fără  concursul  voinţei 
şi  în  chipul  acesta  nu  poate  produce  acte  de  virtute,  căci 
lipseşte  elementul  principal.  Dar  nu  numai  atât.  Predomi¬ 
narea  raţiunii  şi  a  sentimentului  la  asemenea  tineri,  este 
de  multe  ori  atât  de  accentuată  încât  voinţa  li  se  atrofiază, 
conştiinţa  devine  laxă  şi  nu  se  pot  ridica.  Fireşte,  că  după 
ce  s'au  făcut  toate  încercările  de  convertire  şi  s'au  arătat 
fără  rezultat  bun,  acest  fel  de  tineri  trebuesc  îndrumaţi 
spre  alte  cariere, 1 

2.  „PUŢINI  ALEŞI" 

Orice  tânăr  îşi  pune  de  timpuriu  problema  carierei. 
La  început  îl  ispitesc  slujbele  care-i  oferă  domnie  şi  bani  i 

1  Din  22  tineri  cercetaţi  de  noi  la  câteva  luni  după  înscrierea  lor  la  Teologie,, 
s  au  vădit  a  fi  cu  vocaţie  4,  fără  aptitudîai  precise  14,  ;î  fără  vocaţie  4, 

abia  spre  sfârşitul  adolescenţei,  când  începe  să  înţeleagă 
adevărata  valoare  a  lucrurilor  şi  când  viaţa  sa  sufletească 
devine  mai  unitară,  îşi  pune  serios  întrebarea :  încotro  s'o 
iau?  De  altfel  chestiunea  alegerii  carierei  este  un  obiceiu 
modern.  înainte  vreme,  slujba  se  moştenea  din  tată  în  fiu. 
Şi  era  bine  aşa,  căci  copilul  era  crescut  de  mic  în  făgaşul 
acesta.  Are  însă  scăderea  că  în  felul  acesta  se  pierd  va¬ 
lorile  şi  talentele.  Dar  nici  azi,  cu  toată  aşa  zisa  liberă 
alegere,  nu  se  prea  ţine  seama  de  valori  şi  talent.  Tinerii 
caută  ranguri,  iar  părinţii  îi  sfătuesc  spre  slujbe  bănoase. 
Atât  unii  cât  şi  alţii  nu  ţin  seama,  în  majoritatea  cazurilor, 
de  factorul  esenţial,  de  aptitudini,  de  vocaţie,  lucru  care 
este  stricăcios  tinerilor  şi  societăţii  deopotrivă. 

Dar  există  o  deosebire  de  esenţă  între  aptitudine  şi 
vocaţie.  Psihologia  experimentală,  pe  care  o  interesează  în 
primul  rând  randamentul  diferitelor  funcţiuni  sufleteşti, 
distinge  două  feluri  de  aptitudini :  simple  şi  complexe.  „In¬ 
teligenţa  —  de  pildă  — -  este  o  aptitudine  simplă,  pentru 
că  are  la  bază  o  singură  funcţiune,  pe  cea  a  inteligenţei. 
Tot  aşa  şi  cu  memoria,  observaţia  şi  atenţia.  Acestea  îl 
fac  pe  om  apt  să-şi  poată  împlini  slujba  sa  până  la  li¬ 
mită.  Fireşte,  cu  oarecare  silinţă  din  partea  sa.  Dar  când 
spunem  despre  cineva  că  are  aptitudini  muzicale,  sau 
pentru  desen,  matematică,  tehnică,  etc.,  aici  nu  mai  poate 
fi  vorba  numai  despre  o  singură  funcţiune  sufletească, 
pentru  că  aici  nu  mai  joacă  rol  numai  inteligenţa,  memoria, 
sau  atenţia,  deci  nu  mai  poate  fi  vorba  de  aptitudine  simplă, 
ci  de  una  complexă.  Se  numeşte  aptitudine  complexă  pentru 
că  are  la  bază  mai  multe  funcţiuni  cari  se  combină  în  chip 
desăvârşit  una  cu  alta  şi  ne  dau  un  întreg“. 1  Aici  se  pe¬ 
trece  un  fel  de  perihoreză  funcţională  între  diferitele  func¬ 
ţiuni  sufleteşti,  cari  ne  dau  un  tot.  Funcţiunile  acestea,  între¬ 
pătrunse  întreoîaltă,  când  încep  să  acţioneze,  ne  dau  un 
produs  oarecare,  un  rezultat,  un  randament,  pentru  noi  şi 
pentru  binele  comun.  De  bună  seamă  că  şi  la  baza  apti¬ 
tudinilor  complexe,  motorul  este  tot  numai  un  singur  factor  : 
factorul  muzical,  sau  de  pictură,  etc,,  care  se  chiamă  factor 
indicativ  intern.  „Aptitudinea  muzicală,  de  pildă,  este  una 

1  Cf.  iV,  Mărginean»:  Psihologia  persoanei.  Sibiu  1941,  p.  117  sq. 

dintre  cele  mai  bine  cercetate  şi  cunoscute  aptitudini.  Lumea 
laică  tinde  să  o  identifice  cu  fineţea  auzului,  legând-o 
numai  de  organul  urechii,  ceea  ce  pare  a  fi  o  mare  gre- 
şaîă.  Aptitudinea  muzicală  e  o  realitate  cu  mult  mai  cen¬ 
trală  şi  mai  puţin  periferică.  Cu  alte  cuvinte,  factorii  cari 
o  compun  nu  depind  atât  de  simţul  auditiv,  dinafară,  cât 
de  acela  de  armonie  şi  melodie,  care  e  o  realitate  inte¬ 
rioară,  centrală,  de  natură  cerebrală  şi  emotivă.  Cât  de 
importantă  e  prezenţa  acestor  factori  —  (noi  credem  că 
nu  sunt  numai  de  importanţă,  ci  indispensabili  la  aptitu¬ 
dinile  complexe)  —  reiese  din  cazul  lui  Beethowen :  multe 
din  capodoperele  sale  sunt  posterioare  surdităţii  sale". 1 
Dacă  am  analiza  şi  alte  aptitudini  complexe,  la  pictură 
bunăoară,  constatăm  acelaşi  lucru.  Factorul  de  bază  este  şi 
aici  un  factor  adecvat,  e  o  realitate  interioară  care-i  tot 
una  cu  darul  ce  i  l-a  dat  omului  Ziditorul, 

De  aici  conchidem  că  factorul  indicativ  intern  al  ap¬ 
titudinilor  complexe  este  un  dar  dela  Dumnezeu,  este  o 
zestre  dăruită  de  Ziditorul  nostru,  este  un  talent  cu  care 
vine  omul  pe  lume. 

In  sensul  acesta  se  poate  vorbi  şi  despre  aptitudinile 
religioase,  pentru  cari  termenul  adecvat  este  cel  de  vocaţie. 

a)  Vocaţia 

Mai  ales  la  noi,  problema  vocaţiei  a  fost  destul  de 
puţin  studiată.  Ştiinţele  cari  ar  fi  chemate  să  cerceteze 
vocaţia,  n’au  făcut  acest  lucru  în  chip  suficient,  până  acum, 
din  simplul  motiv  că  oamenii  de  specialitate  s'au  arătat 
fie  prea  timizi,  fie  prea  egoişti ;  căci  studiul  vocaţiei  atinge 
mai  multe  specialităţi  deodată  şi  fiecare  este  îndrăgostit  de 
specîaljtatea  sa.  Profesorul  C.  Rădulescu-Motru,  în  cartea 
sa  întitulată  „Vocaţia", a  ne  spune  că  la  noi  abia  s'au  în¬ 
ceput  cercetări  metodice  asupra  faptelor  de  vocaţie,  sub 
numele  de  tipologie  şi  de  caractereologie ,  cari  —  deşi  sunt 
deocamdată  două  ştiinţe  timide  —  sunt  menite  a  se  des- 
volta  în  cadrul  unei  noui  ştiinţe,  cea  a  vocaţiei. 

1  N.  Mărgineanul  a.  c.  p.  128 — 129. 

2  C.  Rădulescu-Motru  :  Vocaţia  ca  factor  hotăritor  in  cultura  popoarelor.  Ed. 
definitivă,  Bucureşti,  Edit.  Casei  Şcoalelor  1935,  p,  11, 

Din  punct  de  vedere  teologic,  problema  vocaţiei  a  fost 
studiată  la  noi  atât  sub  raport  psihologic  (vocaţia  subiec¬ 
tivă)  cât  şi  sub  raport  canonic-pastoral  (vocaţia  obiectivă).1 

Noţiunii  de  „vocaţie"  2  aproape  că  nici  nu  i  se  poate 
da  o  definiţie  precisă  şi  unitară.  „Există  în  înţelesul  vo¬ 
caţiei  ceva  greu  de  definit,  un  imponderabil  pentru  cân¬ 
tarul  exact  al  ştiinţei  şi  cu  toate  acestea  existent,  evident 
chiar,  pentru  oricine  are  mintea  clară  şi  pătrunzătoare. 
A  fi  cu  vocaţie  înseamnă  a  fi  dăruit  de  natură  în  gradul 
cel  mai  înalt".3  Fireşte,  o  dăruire  parţială ,  în  sensul  că  în¬ 
clinaţia  este  orientată  într'o  singură  direcţie.  Dar  în  această 
direcţie,  înclinaţia  este  complectă ,  căci  altminteri  nu  mai 
poate  fi  o  dăruire  dela  natură  „în  gradul  cel  mai  înalt". 

O  definiţie  lămurită  a  vocaţiei,  care  cuprinde  toate 
elementele  ei,  atât  cele  de  natură  psihologică,  cât  şi  cele 
de  ordin  pastoral,  o  găsim  în  cuvintele:  „Vocaţia  în  înţe¬ 
lesul  obicinuit  îşi  are  începutul  într'un  complex  psihologic, 
în  care  intră  o  înclinaţie,  o  aspiraţie  şi  un  fel  de  atracţiune 
spre  cele  sfinte,  o  aptitudine  specială  a  candidatului,  toate 
dispoziţii  cu  care  sufletul  propriu  pentru  preoţie  este  în¬ 
zestrat  în  chip  natural  de  Dumnezeu  şi  pe  care  el  le  ilus¬ 
trează  în  exterior  printr'o  viaţă  virtuoasă  şi  vrednică  de 
un  viitor  apostol".4  Aici  distingem  două  nuanţe  ale  voca¬ 
ţiei  preoţeşti :  vocaţia  subiectivă ,  care  este  însăşi  dispoziţia 
interioară,  darul  dat  de  Dumnezeu,  şi  vocaţia  obiectivă , 
ca  rezultantă  a  celei  dintâi,  care  este  chemarea  la  „vred¬ 
nicia  de  un  viitor  apostol",  la  hirotonie. 

1  Problema  vocaţiei  se  poate  studia  cu  folos  din  r  Pr.  Petre  Vintilesca :  Preot»! 
in  faţa  chemării  sale  de  păstor  al  sufletelor,  p.  78,  cu  trimiteri  la  autori  franceei 
de  valoare.  Apoi  în  J.  Sellmair:  Beruf  u.  Berufung;  Frenz  Hetlinger:  Tirnotbeus, 
Briefe  an  einen  jungen  Theologen.  Freiburg  i.  Breisgau  1909  r  Chr.  E.  Lutharâ : 
Kompendium  der  theologîschen  Ethik.  Leipzig  1868;.  Vihornt  Der  irdiscbe  Beruf  des 
Christen.  Hann,  1890  şi  Wilhelm  Stockumş :  Der  Beruf  zum  Priestertum.  Herder  Veri. 
Freiburg  i.  Breisgau  1934. 

2  Cuvântul  vocaţie  derivă  din  latinescul  iroco-are,  a  chema,  a  striga  pe  cineva 
in  sensul  de  atracţie  pe  care  o  exercită  o  anumită  realitate  transempirică,  o  atracţie 
pe  care  o  exercită  un  flux  tainic  ce  trece  prin  întreaga  făptură  morală  a  omului. 
Vocaţia  nu  angajează  numai  o  singură  facultate  sufletească,  ci  întreaga  făptară 
morală  a  omului. 

3  C.  Radule  seu- Motru :  o  c.  p.  7. 

4  Pi.  Petre  V Iniile  ucu :  o.  c.  p.  70. 

Vocaţia  este  deci  o  atracţie  excepţională  înăscută,  care 
pune  stăpânire  de  vrajă  pe  întreg  sufletul  omenesc ,  împin- 
gându-l  spre  realităţile  superioare  ale  vieţii . 

Din  elementele  acestei  ultime  definiţii  rezultă  că  vo¬ 
caţia  preoţiască  este  acea  atracţie  plină  de  vrajă ,  cu  care 
omul  vine  pe  lume  şi  care  angajează  întreaga  făptură  mo¬ 
rală  a  omului ,  spre  marele  ideal  religios  care  este  slujirea 
lui  Hrisfos.1 

1  Exista  opinii  cari  susţin  că  vocaţia  religioasă  se  deosebeşte  fundamental  de 
celelalte  vocaţii,  pentru  că  ii  lipseşte  în  primul  rând  originalitatea.  Preotul  de  vo¬ 
caţie  nu  este  în  stare  să  inventeze,  ci  să  reproducă  numai  un  tip  creştin  ideal 
vocaţia  preoţească  nu  reclamă  nici  orizonturi  largi,  nici  talente,  (Vezi  C.  Rădulescu- 
Motrui  o-  c,  p.  77  şi  82). 

Socotim  că  este  o  mare  greşală  a  minimaliza  rolul  ştiinţei  şi  al  culturii  în  ca¬ 
drele  vocaţiei  religioase.  Mai  intâi,  în  ceea  ce  priveşte  teologia  ca  ştiinţă,  ea  n'a 
fost  şi  nu  este  străină  de  progresele  oricărei  ştiinţe ;  ea,  prin  cele  patru  ramuri  ale 
ei,  şi  prin  ştiinţele  auxiliare  de  filosofie  şi  psihologie,  ţine  pas  cu  vremea  şi  se  simte 
la  ea  acasă  în  progresul  ştiinţific.  Ca  ştiinţă  productivă,  Teologia  se  ocupă  cu 
fenomenul  religios,  care  în  manifestările  lui  variază  fără  de  sfârşit,  ca  toate  ma¬ 
nifestările  omeneşti.  Ştiinţa  Teologică  practică  —  care  se  ocupă  tcomai  cu  manife¬ 
stările  practice  ale  credinţei  —  trebue  să  fie  mereu  originală,  iar  preotul  care  este 
cârmuitorul  vieţii  religioase  practice  trebuie  să  aibă  o  vocaţie  cu  totul  distinctă, 
deci  plină  de  originalitate  faţă  de  celelalte  vocaţii.  Ca  substanţă,  religia  nu  mai 
aduce  ceva  nou,  însă  ca  formă  de  manifestare  viaţa  religioasă  se  primeneşte  şi  se  îno- 
ieşte  permanent,  iar  Teologia  sistematică  îmbracă  învăţătura  despre  Dumnezeu  in 
haine  tot  mai  originale,  ţinând  pas  cu  progresul  ştiinţific  al  vremii-  Agenţii  acestei 
tnoiri,  ai  acestui  progres  ştiinţific-teologic,  sunt  atât  credincioşii  cât  mai  ales  preoţii, 
cari  dacă  n'aa  vocaţie  plină  de  originalitate  nu-şi  pot  împlini  misiunea  şi  nu  pot 
satisface  exigenţele  acestei  vieţi. 

In  ce  priveşte  literatura  teologică,  ea  deşi  se  întemeiază  pe  adevăruri  axio¬ 
matice,  trebuie  să  dea  viaţă  acestor  adevăruri  printr'o  gândire  creatoare,  deci  ori¬ 
ginală,  care  oferă  adevărurilor  prospeţime  şi  actualitate,  întocmai  aşa  după  cum 
artistul  dă  valorilor  estetice  expresii  noui  în  forme  originale. 

începând  cu  proorocii  V.  T.  şi  continuând  cu  sfinţii  Părinţi  şi  marii  teologi 
de  ieri  şi  de  azi,  cari  sunt  şi  rămân  personalităţi  ale  Teologiei  creştine,  n'ar  fi  putut 
turna  în  tipare  originale  cugetările  lor  despre  Dumnezeu,  dacă  n’ar  fi  fost  oameni 
de  vocaţie,  de  talent,  de  concepţii  şi  largi  orizonturi  spirituale.  (Se  poate  consulta 
cu  folos  în  problema  aceasta  studiul  Păr.  Prof.  Dr.  VI.  Prelipceanu:  Vocaţia  la  Pro¬ 
feţii  Testamentului  Vecbiu,  apărut  in  revista  „Candela1*  volum  comemorativ  1942 — 43). 

Este  adevărat  că  ţinta  supremă  a  preotului  este  de  a  imita  pe  Hristos,  de  a 
fi  un  „alter  Christus“.  Dar  năzuinţa  aceasta  spre  desăvârşire,  spre  imitaţia  Iui  Hristos, 
nu  este  o  simplă  reproducere,  căci  a  fi  asemenea  lui  Hristos  este  lucru  mare.  Şi  ce 
originalitate  mai  superioară  există  pe  lumea  aceasta  şi  ce  orizonturi  mai  largi  poate 
avea  cineva,  decât  atunci  când  Unde  să  vrea  şi  el  ceea  ce  vrea  Dumnezeu,  să  tinzi 
spre  idealul  desăvârşirii  care  este  Hristos  Domnul  nostru. 


302 


REViSTA  TEOLOGICA 


Vocaţia  se  constată  din  trăirile  religioase  ale  omului, 
trăiri  cari  trebuie  să  fie  brodate  pe  legătura  strânsă  dintre 
om  şi  Dumnezeu.  Ce  însemnează  această  legătură  ?  Ea  în¬ 
semnează  o  cerinţă  lăuntrică,  „o  trebuinţă  a  organismului 
psiho-fiziolcgîc  individual*',1  o  sete  interioară  spontană  şi 
neexplicabilă  după  Hristos,  însemnează  a-ţi  fi  rămas  Hristos 
viu  în  suflet  dim  copilărie. 

Există  păreri  cari  susţin  că  vocaţia,  adică  darul  lui 
Dumnezeu,  se  poate  forma  chiar  acolo  unde  nu  există,  în 
sensul  că  aşezând  pe  individ  într'un  mediu  de  trăiri  reli¬ 
gioase,  îşi  va  însuşi  cu  timpul  aceste  trăiri  până  la  stadiul 
unirii  cu  Hristos.  In  cazul  dat  nu  poate  fi  vorba  de  vocaţie, 
de  chemare,  ci  de  convertirea  individului  la  Hristos  pe  te¬ 
meiul  unei  educaţii  spirituale  bine  organizată. 

Fără  îndoială  că  între  vocaţie  şi  trăirea  religioasă  reală 
există  un  raport  ca  acela  dintre  cauză  şi  efect.  O  viaţă 
religioasă  reală  nu  poate  exista  fără  un  impuls  interior, 
fără  o  atracţie  tainică  venită  din  altă  lume,  atracţie  care 
să  te  copleşiască  fără  nici  o  condiţiune  şi  fără  a  aştepta 
ceva  lumesc  în  schimb.  O  viaţă  religioasă  şi  spirituală  reală 
nu  poate  exista  fără  acel  „dor  de  casă"  (Heimweh),  de 
casa  sfinţilor  cari  slujesc  lui  Hristos.  Prin  urmare  nu  viaţa 
religioasă  este  cauza,  ci  ea  este  efectul.  Cauza  este  vocaţia, 
impulsul,  care  trebuie  să  premeargă  necondiţionat  trăirii 
religioase. 

Se  poate  vorbi  în  schimb  despre  o  cultivare  a  vocaţiei, 
despre  o  lucrare  în  profunzime  a  ei,  despre  o  verticală  a 
ei ;  şi  aceasta  se  poate  câştiga  şi  forma  cu  timpul  printr’un 
proces  intern,  prin  adâncirea  studiului  teologic,  dar  mai 
ales  prin  teologhisire  şi  prin  tot  mai  multă  teofilie,  prin  pă- 
zirea  poruncilor,  cu  avânt  spre  cele  trei  stadii  de  desă¬ 
vârşire. 

Obiecţiunea  că  un  subiect  oarecare  aşezat  într’un  mediu 
de  trăire  spirituală  îşi  va  însuşi  cu  timpul  aceste  trăiri  şi 

Prin  urmare,  nici  ştiinţa,  nici  talentul,  nu  este  o  piedecă  pentru  a  li  un  ont 
de  vocaţie  religioasă  şi  nici  viaţa  către  desăvârşire  nu  este  o  simplă  reproducere 
de  tip  creştin,  ci  este  o  tendinţă  permanentă  de  unire  mistică  cu  Hristos,  trăire  care 
reclamă  Întreagă  fiinţa  ta. 

1  Dr.  L,  Balota :  Psihologia  vieţii  religioase.  Cluj  1930,  p.  303. 

va  deveni  om  de  vocaţie,  nu  poate  avea  loc  decât  atunci 
când  ne  gândim  la  convertirea  religioasă  ;  şi  aici  este  de 
mare  importanţă  voinţa-  Chiar  şi  în  cazul  acesta  nu  putem 
spune  că  subiectul  educat  devine  om  de  vocaţie,  om  de 
talent  spiritual,  ci  un  convertit  pentru  Hristos,  al  cărui  ran¬ 
dament  spiritual  poate  scădea  la  un  moment  dat, 

Trebue  să  facem  distincţie  între  vocaţie,  ca  zestre  dum- 
nezeească  nativă,  şi  între  convertire,  ca  rod  al  educaţiei  reli¬ 
gioase,  Viaţa  tinerilor  cu  vocaţie  preoţească  este  lesne  de 
înţeles  şi  educarea  lor  dă  roade  în  scurtă  vreme.  Lucrul 
este  însă  mai  anevoios  cu  aceia  cari  n'au  atitudini  hotărîte, 
însă  complexul  lor  de  temperament  vădeşte  un  caracter 
moral.  Distincţiunea  între  diferiţii  subiecţi  de  educat  se 
face  în  timp  prin  metoda  observaţiei  de  fiecare  zi, 

b)  Convertirea 

Tânărul  cu  vocaţie  se  distinge  uşor  de  ceilalţi.  El  duce 
o  viaţă  unitară  în  orice  împrejurări.  Vine  cu  un  stil  de 
viaţă  religioasă  în  care  se  poate  uşor  distinge  pecetea  vi¬ 
eţii  curate  din  faza  copilăriei,  E  un  subiect  născut  pentru 
Hristos.  El  vine  împodobit  cu  viaţă  neprihănită  şi  cu  râvnă 
de  carte;  sau  dacă  nu  le  are  deplin,  vine  plin  de  însufle¬ 
ţire  să  şi  le  agonisească. 

Insă  majoritatea  tinerilor  cari  vin  să  înveţe  Teologia 
şi  să  îmbrăţişeze  misiunea  preoţească,  privesc  la  început 
întreg  mediul  cu  scepticism.  Aşteaptă  ca  Teologia  să  le  dea 
totul  imediat,  să-i  schimbe  din  oameni  în  îngeri  şi  tare  se 
miră  şi  rămân  oarecum  desamăgiţi  când  constată  că  studiul 
Teologiei  nu  poate  face  acest  lucru  în  câteva  luni  de  zile. 
Ba  mai  mult:  ei  se  minunează  când  constată  şi  exemple 
rele  la  cei  din  anii  mai  mari  şi  scepticismul  lor  creşte 
mereu  în  primul  an  de  studii.  E  o  judecată  laică  aceasta, 
care  îi  justifică  în  parte.  Ei  trebue  să  ştie  că  în  Institutele 
de  teologie  „lumina  nu  se  ţine  sub  obroc".  Ea  stă  aşezată 
în  sfeşnicul  învăţăturii  înalte  şi  a  îndrumărilor  bune  şi 
c . deopotrivă  pe  toţi :  „veniţi  şi  luaţi  lumină".  Restul 
atârnă  în  bună  parte  de  râvna  fiecăruia,  Nu  lumina  este 
de  vină,  ci  aceia  cari  îi  refuză  razele  şi  căldura. 

Josef  Sellmair  se  ridică  împotriva  punctului  de  vedere 
eronat  după  care  primirea  în  teologie  şi  în  cler  se  face 
„până  la  complectarea  locurilor  libere".  Mai  bine  scaune 
vacante,  decât  ocupate  cu  titulari  improprii,  căci  „tainele 
nu  pot  fi  administrate  funcţionăreşte**.1  Dacă  totuşi  sunt 
primiţi  tineri  mai  de  mâna  a  doua,  aceştia  trebuie  conver¬ 
tiţi  la  Hristos  printr'o  educaţie  sistematică,  ce  va  merge 
mână  în  mână  cu  studiul  obiectelor  de  Teologie. 

In  vederea  convertirii  trebuie  dusă  o  acţiune  educativă 
metodică,  prin  care  să-l  aşezi  pe  Hristos  în  centrul  vieţii 
persoanei  omeneşti.  Sub  exercitarea  acestei  acţiuni,  se  în¬ 
tâmplă  un  proces  de  mare  transformare  sufletească,  în  vir¬ 
tutea  căruia  persoana  umană  înlocuieşte  idealul  vechiu  cu 
toate  concepţiile  sale,  cu  idealul  cel  mai  înalt,  cu  Hristos, 
pentru  care  nu  va  întârzia  să  aducă  orice  jertfe. 

Ca  tehnică  în  procesul  de  convertire,  trebuie  să  amin¬ 
tim  că  se  obicinueşte  a  se  face  deosebire  între  convertirile 
de  credinţă  şi  între  cele  de  morală ,  în  măsura  în  care  viaţa 
individului  este  lipsită  de  credinţă,  cum  este  cazul  lui  Zaheu 
şi  Nicodim,  sau  este  lipsită  de  moralitate,  cum  avem  cazul 
fiului  risipitor.  Distincţia  aceasta  este  de  prisos  atunci  când 
ştim  că  faptele  omului  isvorăsc  din  credinţa  sa.  Lucrul  de 
căpetenie  este  să  aşezi  pe  Hristos  în  centrul  vieţii  omului 
şi  toate  celelalte  i  se  vor  adăoga  lui.  Aici  este  punctul 
sensibil  şi  cheia  succesului  în  educaţia  şi  convertirea  reli¬ 
gioasă.  A  încerca  să  converteşti  pe  cineva  prin  îndrumări 
de  morală  burgheză,  e  tot  atât  ca  şi  când  ai  face  lucrul 
grădinarului  care  se  aşează  în  mijlocul  grădinii  de  pomi 
pădureţi  strigându-le  să  facă  roade  bune.  Până  ce  nu  va 
pune  mâna  să  altoiască  mlădiţe  nobile  în  trunchiul  pomului 
pădureţ,  munca  sa  va  fi  de  prisos.  Până  ce  nu  vei  aşeza 
pe  Hristos  în  centrul  vieţii  cuiva,  nici  procesul  de  tran¬ 
sformare  nu  va  avea  loc  şi  nici  faptele  nu  i  se  vor  îm¬ 
bunătăţi. 

în  aducerea  omului  la  Hristos  prin  convertire,  putem 
distinge  un  anumit  mers  şi  anumiţi  factori  determinanţi. 
Convertirile  lente  sunt  determinate  de  factori  interni  şi  ex- 


1  J.  Sellmair  •.  o,  c.  p,  48, 

ierni,  cari  acţionează  în  timp  aşa  cum  vom  vedea  mai  la 
vale;  iar  convertirile  subite  se  produc  spontan  şi  fără  o 
pregătire  prealabilă,  însoţite  adesea  de  semne,  de  minuni. 

Factorii  cari  determină  convertirile  lente  sunt :  mediul , 
emotivitatea  şi  educaţia  religioasă.  Toţi  trei  sunt  deopotrivă 
de  importanţi  şi  se  întregesc  unul  pe  altul,  însă  factorul 
educativ  este  regulatorul  şi  motorul  întregului  proces  prin 
care  trece  persoana  umană  supusă  unei  asemenea  conver¬ 
tiri.  Fenomenul  convertirii  tente  fiind  o  problemă  de  con¬ 
ştiinţă  —  ca  şi  celelalte  dealtfel  —  el  va  face  ca  subiectul, 
sub  acţiunea  metodică  a  educaţiei,  să-şi  treacă  impresiile 
şi  cunoştinţele  prin  anumite  grade  ale  conştiinţei.  Pentru 
a  putea  mai  lesne  înfluinţa  şi  urmări  procesul  de  conver¬ 
tire  lentă,  vom  compara  conştiinţa  cu  un  cerc  (comparaţia 
aceasta  este  îndeobşte  cunoscută),  al  cărui  centru  are  nu¬ 
mirea  de  centru  luminos  al  conştiinţei,  iar  cunoştinţele  cari 
ocupă  locul  acesta  sunt  cele  conştiente.  Cu  cât  mergem 
dela  centru  spre  periferia  cercului,  cunoştinţele  devin  mai 
palide,  intrând  în  subconştient,  iar  acelea  cari  cad  înafara 
acestui  cerc,  pe  acestea  le  acopere  inconştientul.  Cunoştin¬ 
ţele  circulă  din  centrul  luminos  spre  periferie  până  la  in¬ 
conştient  şi  invers,  în  sensul  că  o  cunoştinţă  din  centrul  lu¬ 
minos  trece  cu  timpul  prin  subconştient  în  inconştient,  vin  al¬ 
tele  şi  îi  iau  locul  sau  chiar  o  cunoştinţă  trecută  oarecând 
în  inconştient  poate  să  revină  în  centrul  luminos  al  conştiinţei. 

Educaţia  în  scopul  său  înalt,  caută  să  menţină  în  cen¬ 
trul  luminos  al  conştiinţei,  la  subiecţii  de  educat,  ideea  sau 
grupul  de  idei  corespunzător  ajungerii  scopului.  II  îmbo¬ 
găţeşte  din  zi  în  zi,  în  aşa  chip  ca  dela  o  vreme  să  cu¬ 
prindă  întreaga  fiinţă  a  persoanei  umane.  Persoana  umană 
nu  va  întârzia  ca  în  scurtă  vreme  să-şi  formeze  şi  închege 
un  stil  de  viaţă  conform  acestor  idei.  Dacă  în  centrul  ideilor 
acestora  stă  Hristos,  are  loc  convertirea  lentă.  Făptura  cea 
veche  dispare  şi  apare  o  făptură  nouă,  despre  care  se  poate 
spune  că  şi-a  valorificat  darul  lui  Dumnezeu  prin  mijlocirea 
şi  ajutorul  influinţei  externe  venită  din  partea  educatorilor, 
E  momentul  convertirii,  momentul  „chemării  ulterioare", 
aljunei  chemări  întârziate.  W,  Stockums,1  numeşte  acest 

*  W\  Stockums :  o.  c.  p,  65 — 80. 

fel  de  convertire  „Spătberuf",  spre  deosebire  de  tinerii 
cari  continuă  din  copilărie  a- şi  trăi  simţămintele  interioare 
de  vocaţie  şi  pe  care  li  numeşte  „geborene  Theoîcge".  Che¬ 
maţii  prin  convertire  posedă  în  germene,  oarecum  în  in¬ 
conştient,  darul  lui  Dumnezeu,  înclinaţia  specifică  încă  dela 
venirea  lor  pe  lume,  însă  împrejurări  neprielnice  le-au  aşezat 
desvoltarea  spirituală  înafara  acestui  dar  dumnezeesc. 
Pentru  aceştia  există  un  moment  hotărîtor  în  viaţă  r  este 
ceasul  chemării  către  preoţie,  die  „Geburtsstunde  des  Prie- 
sterberufes",  e  ziua  cea  mare  şi  hotărîtoare.  „Dacă  ai  fi 
cunoscut  şi  tu,  in  această  zi  a  ta,  cele  ce  sunt  spre  pacea 
ta !  “  zice  sf,  evanghelist  Luca/  „Ierusalimul  şi-a  avut  ziua 
sa,  orice  suflet  îşi  are  ziua  lui,  când  Domnul  îl  cheamă  mai 
tare  ca  altădată,  când  darul  lui  Dumnezeu  bate  mai  cu 
putere  Ia  uşa  sufletului  său"  ;a  aşa  şl  tânărul  ce  se  lasă  în 
braţele  lui  Dumnezeu,  încălzit  de  lumina  învăţăturii  şi  a 
bunelor  îndrumări,  îşi  are  şi  el  ziua  lui,  ceasul  lui,  momentul 
de  isbăvitoare  regăsire  de  sine  pe  calea  către  darul  preoţiei. 

Se  naşte  acum  întrebarea,  dacă  în  trecut  şi  astăzi  s’au 
validitat  prin  sfinţenie  şi  silinţe,  în  chip  suficient,  acest  fel 
de  preoţi.  Fără  îndoială  că  dacă  îşi  păstrează  nealterată 
reînoita  zestre  cerească,  Biserica  lui  Kristos  va  fi  bine  slu¬ 
jită  de  dânşii,  căci  ei  sunt  trimişii  Domnului  în  vie  „în 
ceasul  al  unsprezecelea",  faţă  de  care  Mântuitoful  arată 
aceeaşi  dragoste  şi  răsplată  ca  şi  faţă  de  lucrătorii  ce  au 
mânecat  de  dimineaţă. 

Cât  despre  convertirile  subite,  acestea  ar  cădea  înafara 
problemei  de  care  ne  ocupăm,  pentru  că  ele  nu  sunt  un 
produs  al  vreunui  factor  extern,  al  educaţiei.  Ele  au  loc 
atunci  când  persoana  umană  începe  a  fi  stăpânită  tot  mai 
mult  de  un  grup  de  cunoştinţe  revenite  singure  din  incon¬ 
ştient  în  conştient.  Ajunse  odată  în  centrul  luminos  al  con¬ 
ştiinţei,  vor  pune  stăpânire  pe  întreg  eul  individului,  alun¬ 
gând  orice  alte  cunoştinţe  cari  cad  înafară  de  grupull  or. 
Dela  o  vreme,  grupul  acesta  de  cunoştinţe  ajungând  singur 
stăpân,  isbucneşte  producând  subit  o  schimbare  sufletească. 


1  I.uca  19,  42. 

2  F,  Hettinger  :  o,  c,  p.  38. 

E  convertirea  subită.  De  bunăseamă  că  In  lungul  proces 
şi  lupte  cari  se  produc  în  cursul  unei  asemenea  convertiri, 
joacă  rol  şi  voinţa  omului,  dar  mai  ales  voia  lui  Dumnezeu. 
Convertirile  subite  se  pot  produce  prin  ruga  îndurerată  şi 
statornică  a  deaproapelui  (părinţi,  fraţi,  duhovnici,  etc,), 
care-1  iubeşte  cu  tot  dinadinsul  pe  cel  împietrit  sufleteşte 


Deşi  numai  tangenţial,  trebuie  să  pomenim  ceva  şi 
despre  marele  rol  social  pe  care-1  are  vocaţia  în  deobşte. 
Omul  de  vocaţie  munceşte  fără  să  fie  silit  de  cineva.  El 
lucrează  îndrăgostit  de  slujba  pe  care  o  exercită ;  pe  el  îl 
îndeamnă  la  aceasta  dragostea  desinteresată  şi  predispozi¬ 
ţiile  ce  sunt  întreţăsute  dela  naştere  cu  întreagă  fiinţa  sa. 
Lucrarea  pe  care  o  împlineşte  este  o  valoare  pentru  obşte 
şi  rămâne  pentru  totdeauna.  De  aceea  oamenii  de  vocaţie 
aduc  un  bine  fără  egal  pentru  omenire.  Profesioniştii  sunt 
oamenii  zilei,  cari  dau  un  randament  echivalent  cu  price¬ 
perea  lor  şi  care  nu  iese  din  comun.  Omul  de  vocaţie  însă 
este  un  producător  de  valori,  o  personalitate.  Altfel  şi  omul 
de  vocaţie  ar  rămânea  mai  static,  contemplativ,  fără  a  lăsa 
ceva  societăţii  de  cât  cei  mult  pilda  vieţii  sale.  Ne  gândim 
la  călugării  fără  multă  ştiinţă  de  carte,  dar  cu  o  viaţă  ne¬ 
prihănită.  In  acest  înţeles  se  poate  vorbi  şi  de  o  peda¬ 
gogie  a  vocaţiei,  care  cultivă  vocaţia  subiectivă  pe  deo¬ 
parte,  iar  pe  de  altă  parte  determină  pe  cea  isvorâtă  prin 
convertirea  eului.  Pentru  preoţie  se  poate  realiza  culti¬ 
varea  vocaţiei  şi  convertirea  eului  printr’un  învăţământ 
teologic  ales. 

3.  CARACTERUL  EDUCATIV  AL  ÎNVĂŢĂMÂNTULUI  TEOLOGIC 

Scopul  imediat  şi  necesar  al  învăţământului  teologic 
este  mai  întâi  aşezarea  lui  Hristos  în  centrul  conştiinţei  vii¬ 
torilor  slujitori,  chemarea  lor  la  Hristos  Domnul  nostru,  cu 
toată  insistenţa  şi  cu  toată  tăria,  căci  El  este  „piatra  cea 
din  capul  unghiului1'  pe  care  se  va  zidi  caracterul  moral 
al  preoţimii  Lui. 

Mai  ales  în  învăţământul  teologic  este  de  mare  impor¬ 
tanţă  formarea  caracterului  moral  —  scop  care  este  al  ori- 


308 


REVISTA  TEOLOGICA 


cărui  învăţământ  îndeobşte  —  pentru  că  numai  un  om  cu 
caracter  moral  se  poate  apropia  de  cunoaşterea  lui  Hri- 
stos.  Cunoaşterii  lui  Hristos  trebue  să-i  premeargă  o  sumă 
de  deprinderi  bune,  fără  de  care  El  va  rămânea  o  taină 
închisă  cu  şapte  peceţi. 

„Caracterul  este  o  trăsătură  dominantă,  de  natură  su¬ 
fletească,  ce  stă  altoit  pe  temperament.  Iar  temperamentul 
provine  din  constituţia  organică  a  omului.  A  fi  om  de  ca¬ 
racter  însemnează  a  avea  unitate  în  lucrarea  facultăţilor 
sufleteşti,  condus  fiind  de  principii  morale  din  care  să  re¬ 
zulte  binele,  atât  personal  cât  şi  obştesc.  De  aici  rezultă 
că  în  esenţă,  caracterul  este  totalitatea  deprinderilor  bune. 
Deprinderile  rele,  sub  presiunea  educaţiei,  se  pot  forma  şi 
schimba  în  deprinderi  bune.  De  aici  conchidem  că  prin 
educaţie  se  poate  forma  un  caracter. 

In  scopul  formării  caracterului  cuiva,  trebue  să-i  de¬ 
şteptăm  mai  întâi  interesul  (sentimentul)  pentru  deprinderea 
respectivă.  Aceasta  se  face  prin  desele  repetări  ale  unui 
act.  De  pildă  rugăciunea  în  comun  la  ore  fixe.  Deşteptat 
fiind  interesul,  omul  va  repeta  mult  în  gând  (intelectul)  ne¬ 
cesitatea  acelei  deprinderi,  până  ce  într'o  bună  zi  va  trece 
singur  la  acţiune,  la  faptă  (voinţă).  In  exemplul  dat,  se  va 
ruga  şi  singur,  fiindcă  a  gustat  oarecum  forţat  dulceaţa  ru¬ 
găciunii.  Suma  mai  multor  asemenea  fapte  isvorîte  din 
conlucrarea  armonică  a  facultăţilor  sufleteşti,  se  chiamă  ca¬ 
racter  format".1  Caracterul  este  deci  o  putere  pe  care  o 
dobândeşte  persoana  umană  după  ce  şi-a  integrat  faptele 
în  jurul  eului,  cu  concursul  egal  al  celor  trei  facultăţi  su¬ 
fleteşti.* 

In  cadrele  învăţământului  teologic  se  pot  frământa  tem¬ 
peramente  şi  se  pot  crea  caractere,  pentru  că  el  are  un  ca¬ 
racter  prin  esenţă  educativ.  Acest  învăţământ  posedă  toate 
elementele  de  a  fi  ca  atare.  Are  obiectul ,  subiectul  şi  ma¬ 
terialul,  toate  în  chip  necesar  potrivite, 

1  N.  Mărgineanu;  o,  c,  p.  434 — 436. 

2  Individul  este  în  acest  caz  un  purtător  de  valori.  Când  însă  caracterul  po¬ 
sedă  o  putere  specială  inovatoare,  producătoare  de  mari  valori,  cari  îţi  au  fibrele 
adânc  ţesute  în  predispoziţia  interioară,  în  vocaţie,  caracterul  se  transformă  în  per¬ 
sonalitate.  In  cazul  acesta  persoana  umană  nu  se  mai  chiamă  purtătoare  de  valori* 
ci  creatoare  de  vâlori, 

Mai  întâi  obiectul  este  de-a  pregăti  pe  candidat  pentru 
viaţă  în  raport  cu  Dumnezeu  şi  societate.  Şi  cine  are  mai 
mare  lipsă  de  această  pregătire  decât  preotul.  Căci  preoţia 
nu  este  o  carieră,  ci  o  misiune.  In  carieră  individul  poate 
cădea  sau  poate  reuşi.  Poate  uza  de  mijloacele  pe  cari  le 
crede  mai  potrivite  pentru  ajungerea  scopului,  căci  el  este 
trimisul  oamenilor.  N'are  de  purtat  un  mandat  de  mare 
răspundere  sufletească.  In  misiune,  însă,  ai  de  purtat  o  în¬ 
credinţare  nu  dela  oameni  ci  dela  Dumnezeu. 

In  al  doilea  rând,  există  subiectul  adecvat,  candidatul 
care  presupunem  că  are  chemare  sau  se  converteşte  la  Hri- 
stos  prin  rostul  educaţiei. 

In  fine,  am  pomenit  de  materialul  învăţământului  teo¬ 
logic,  de  obiectele  de  învăţământ,  cari  fiind  hristocentrice, 
grăbesc  apropierea  candidatului  de  Hristos.  Instrucţiunea 
teologică  nu  cuprinde  nici  o  cunoştinţă  ce  nar  avea  influenţă 
directă  asupra  sufletului  candidatului.  Intre  disciplinele  teo¬ 
logice  nu  este  nici  una  care  n’ar  fi  necesară  pentru  for¬ 
marea  concepţiei  de  viaţă  creştină.  Secretul  învăţământului 
teologic  constă  în  iscusinţa  de-a  şti  deştepta  în  candidat  in¬ 
teres  şi  plăcere  pentru  toate  disciplinele. 

Soarele  central  în  care  converg  toate  razele  este  per¬ 
soana  Mântuitorului.  Pentru  ca  învăţământul  teologic  să  fie 
strict  hristocentric,  la  studiile  istorice  şi  biblice  este  necesar 
să  se  facă  mereu  legătura  între  tip  şi  antitip.  Testamentul 
Vechiu  nu  poate  deştepta  interesul  candidatului  dacă  nu 
se  ţine  mereu  la  suprafaţă  legătura  cu  Noul  Testament. 
Exegeza  N,  T,  ocupă  locul  central,  pentru  că  sistemati¬ 
zarea  doctrinei  creştine  şi  aplicarea  ei  la  viaţă,  se  poate 
face  cu  mai  multă  uşurinţă  după  ce  candidatul  are  dex¬ 
teritatea  interpretării  Sfintei  Scripturi.  Preotul  are  să  stea 
deasupra  pentru  a  privi  din  înălţimea  idealului  viaţa  ome¬ 
nească,  de  altă  parte  însă  preotul  trebuie  să  cunoască  bine  şi 
firea  omenească  (Psihologia)  şi  mijloacele  de  influenţare  şi 
conducere  spre  ţintă  (Pedagogia).  Din  pricina  aceasta, 
Psihologia,  Pedagogia,  Filosofia  şi  Sociologia  sunt  indispen¬ 
sabile  învăţământului  teologic. 

Primul  punct  pe  care-1  vizează  învăţământul  teologic 
pentru  ajungerea  scopului  său,  este  problema  adevărurilor 

de  credinţă  în  Mântuitorul  şi  Evanghelia  Sa  dumnezeească. 
El  cercetează ,  analizează  şi  apoi  dinamizează  această  cre¬ 
dinţă,  amăsurat  cuvintelor  sfintei  Scripturi,  Cercetează: 
„Nu  daţi  crezare  oricărui  duh,  ci  ispitiţi  duhurile  de  sunt 
dela  Dumnezeu".1  Analizează:  „Toate  puneţi- le  la  încer¬ 
care,  ţineţi  ce  este  bine".2  Dinamizează:  „Fiţi  gata  tot¬ 
deauna  să  răspundeţi  oricui  care  vă  cere  socoteală  despre 
nădejdea  voastră".3  Din  aceste  trei  elemente,  cercetarea  şi 
analiza  credinţei  constitue  oarecum  premisele  celui  de  al 
treilea  element,  care  este  dinamismul  credinţei,  credinţa 
care  lucrează.  Din  cercetare  şi  analiză,  îsvoreşte  în  chip 
necesar  o  credinţă  lucrătoare,  stabilindu-se  astfel  un  echi¬ 
libru,  o  armonie  între  credinţă  şi  fapte.  Căci  după  cum 
scopul  raţiunii  este  de-a  ne  conduce  la  credinţă,  aşa  scopul 
credinţei  este  de-a  ne  îndemna  la  fapte,  la  păzirea  poruncilor. 
Este  deci  lesne  de  înţeles  valoarea  educativă  a  credinţei  şi  tot 
atât  de  uşor  putem  acum  pricepe  că  învăţământul  teologic 
—  cultivând  învăţăturile  de  credinţă  cari  ridică  pe  om  către 
Dumnezeu  —  satisface  întru  totul  postulatele  idealului  edu¬ 
caţiei:  formarea  caracterului  moral. 

Dar  nici  o  facultate  a  sufletului  omenesc  nu  poate  ră¬ 
mânea  înafara  preocupărilor  învăţământului  teologic,  El 
este  un  vast  laborator  în  care  se  pregăteşte  cea  mai  aleasă 
făptură :  omul  întreg.  Aici  se  urmăreşte  desvoltarea  omului 
întreg,  apt  să  cunoască  toată  taina  rânduelii  dumnezeeşti 
şi  să  promoveze  grabnica  ei  desăvârşire  în  lume;  un  om 
cât  mai  desvoltat  sufleteşte:  cu  armătura  sufletească  pre¬ 
gătită  să  întâmpine  senin  toate  greutăţile  vieţii  şi  să  le  bi¬ 
ruiască.  Este  adevărat  că  fondul  pe  care  îşi  brodează  în¬ 
văţământul  teologic  structura  sa  este  pur  teologic,  dar  nu 
este  mai  puţin  adevărat  că  motivele  sale  sunt  profund 
umare.  Mântuitorul  însuşi  aşează  porunca  iubirii  deaproa- 
pelui  pe  acelaş  plan  cu  iubirea  faţă  de  Dumnezeu,  De  aceea 
în  Teologie  se  face  legătura  între  om  şi  Dumnezeu  pe  te¬ 
meiul  dragostei,  realîzându-se  astfel  maximum  de  educaţie. 

1  I  Ioan  4,  1. 

*  I  Tesal.  5,  21. 

8  I  Petru  3,  15, 

Intâistătătorii  învăţământului  teologic,  cu  o  înaltă  cul¬ 
tură  intelectuală  şi  spirituală,  înţeleg  să  nu  fie  numai  re¬ 
producători  de  cunoştinţe  desprinse  din  cărţi,  ci  suflete  vii 
şi  luminări  aşezate  în  sfeşnic,  pregătind  pe  neobservate  pe 
candidaţi  spre  ceea  ce  am  numit  noi  convertire  la  Hristos, 
Este  cu  neputinţă  ca  sufletul  candidatului  să  nu  treacă 
printr'o  fermentaţie  binefăcătoare  în  cursul  celor  patru  ani 
de  studiu  şi  de  internat,  modelându-se  tot  mai  mult  după 
chipul  Mântuitorului,  după  cuvântul  sfântului  Apostol  Pavel : 
„Iar  noi  toţi,  cu  faţa  descoperită,  răsfrângând  ca  o  oglindă 
mărirea  Domnului,  ne  prefacem  în  acelaş  chip,  (trecând)  din 
mărire  în  mărire,  cum  ne-a  rânduit  Duhul  Domnului". 1 

Şi  a  fi  după  chipul  lui  Hristos,  însemnează  a  vedea 
lumea  altfel,  însemnează  a  vedea  şi  a  înţelege  înaltele  rea¬ 
lităţi  ale  lumii  şi  ale  vieţii.2 

Am  lăsat  înadins  mai  la  urmă  problema  vocaţiei  obiec¬ 
tive,  pentru  că  ea  constitue  ultimul  moment  prin  care  trece 
un  tânăr  care  a  terminat  Teologia;  este  momentul  când 
Dumnezeu  „chiamă"  la  preoţie  pe  candidat  prin  glasul  Chi- 
riarhului  său  canonic. 

Cardinalul  Gibbons  defineşte  astfel  vocaţia  în  înţelesul 
ei  obiectiv :  „Chemarea  la  preoţie  este  un  act  providenţial, 
prin  care  Dumnezeu  chiamă  pe  o  oarecare  persoană  spre 
slujirea  preoţească,  îmbrăcând-o  cu  daruri  specifice  în  vir¬ 
tutea  cărora  are  putere  de  a-şi  împlini  cu  sfinţenie  mî- 


1  II  Cor,  3,  16. 

-  A  spune  despre  cineva  că  şi-a  format  o  concepţie,  însemnează  că  acela  ştie 
vedea  acum  lumea  şi  viata  prin  prisma  realităţilor,  găsind  în  chip  necesar  adevăratul 
loc  sens.  Fireşte,  o  concepţie  lămurită  nu  ţi-o  poţi  agonisi  decât  prin  educaţie.  Omul 
au  trebue  lăsat  să-şi  formeze  singur  crezul.  învăţământul  teologic,  prin  educaţia  sa 
metodică,  pune  pe  individ  în  contact  cu  gândirea  limpede  şi  logică.  Se  susţine  de 
către  unii  că  omul,  sub  presiunea  educaţiei,  îşi  pierde  libertatea.  Dar  prin  educaţie 
*u  i  se  încalcă  drepturile  de  libertate,  de  autodeterminare.  Cu  acestea  l-a  înzestrat 
doar  Dumnezeu  pe  om  şi  tot  numai  El  i  le  poate  restrânge.  Prin  faptul  că  educaţia 
intervine  in  manifestările  individului  nu  face  altceva  decât  să  reintegreze  pe  individ 
In  drepturile  sale  naturale,  în  libertate,  care  este  un  dar  dela  Dumnezeu  dat  la  toată 
suflarea,  ca  această  suflare  să  nu  lucreze  împotriva  firii  sale  însăşi,  Individul  este 
liber  să  gândească  şi  să  acţioneze,  dar  nu  împotriva  firii  sale,  au  împotriva  origina¬ 
lităţii  sale. 

siuneaV  In  definiţia  aceasta  distingem  două  elemente  pe 
cari  se  ţes  apoi  temeiurile  teologice  şi  scripturistice  ale  vo¬ 
caţiei  preoţeşti.  Mai  întâi  chemarea  se  face  în  chip  liber,  fără 
constrângeri ,  iar  în  al  doilea  rând  Dumnezeu  împărtăşeşte 
dar,  graţie  şi  putere  celor  aleşi  ca  să-şi  poată  împlini  slujba. 
De  aici  conchidem  că :  cu  cât  este  slujba,  Ia  care  eşti  chemat, 
mai  spinoasă,  cu  atât  sprijinul  şi  puterea  cu  care  te  îm¬ 
bracă  Dumnezeu  este  mai  mare. 

Chemarea  obiectivă  are  suficiente  temeiuri  teologice 
şi  scripturistice. 

a)  Cel  dintâi  temeiu  teologic  isvoreşte  din  însuşi  scopul 
suprem  al  omului,  care  este  preamărirea  lui  Dumnezeu  şi 
fericirea  oamenilor.  Pentru  împlinirea  acestui  scop,  Dum¬ 
nezeu,  în  purtarea  Sa  de  grijă,  aşa  a  rânduit  ca  tot  o  fiinţă 
omenească  să-i  propovăduiască  voia  Sa.  In  iconomia  Sa 
dumnezeească,  El  vrea  ca  persoana  umană  să  fie  ajutată 
în  mântuire  tot  de  om.  Dumnezeu  însuşi  doreşte  să  fie 
preamărit  de  oameni,  dar  tot  la  îndemnul  oamenilor.  Aici 
este  punctul  în  care  preoţia  ne  apare  ca  instituţie  de  ori¬ 
gine  divină  şi  preotul  devine  o  unealtă  văzută  în  mâna 
sfintei  Treimi.  Acesta  este  primul  temeiu  pentru  care  pre¬ 
otul  este  un  chemat  al  lui  Dumnezeu, 

b)  Biserica  lui  Hristos,  mireasa  Sa  mistică  pentru  care 
şi-a  vărsat  sângele  în  potirul  celei  dintâi  Liturghii  de  pe 
creasta  Căpăţânii  —  nu-şi  poate  pune  mâinile  decât  peste 
capul  celui  chemat  de  Dumnezeu. 

c)  In  concordanţă  cu  aceste  două  temeiuri  mai  este 
unul,  care  isvoreşte  din  însăşi  natura  vocaţiei,  din  doctrina 
şi  din  practica  Bisericii,  Din  punct  de  vedere  doctrina!, 
Epistola  către  Evrei  ne  învaţă  că  „ nimeni  nu-şi  ia  sieşi 
cinstea  aceasta  (a  preoţiei),  ci  numai  dacă  este  chemat  de 


1  Le  Cardinal  Gibbons  :  L’ambassadeur  du  Christ,  IV-rae  6dition,  Paris,  f.  a. 

р,  84. 

Vocaţia  divină  este  frumos  definită  şi  de  losef  Schneider,  prin  cuvintele :  „No- 
mine  vocationis  ad  statum  clericalem  intelligitur  dlspositlo  divinae  providenţiali,  qua 
Deus  pro  suo  beneplacito  quosdam  homines  seligit  efsegregat  ad  opus  ministerii  sui, 
ipsisque  qaalitatae  et  gratias  ad  id  necessarias  elargitur,  ut  fiant  digni  miniştri  novi 
Testamenti"  (Manuale  clericorum,  Regensburg  1898  p.  9  citat  din  W.  Sfockums  o. 

с,  p,  39—40). 

Dumnezeu,  după  cum  şi  Aaron " iar  din  punct  de  vedere 
al  practicei  bisericeşti,  sf.  Apostol  Pavel  îndrumă  pe  Ti- 
motei  zicând:  „nu  pune  prea  degrabă  mâinile  pe  nimeni 

Din  aceste  pricini,  Biserica  a  fixat  un  şir  de  criterii 
după  care  se  poate  recunoaşte  vocaţia  preoţească,  prin 
glasul  sf.  Apostol  Pavel,  care  cere  candidatului  o  serie  în¬ 
treagă  de  însuşiri  pe  cari  le  arată  în  Epistola  I  Tim,  3, 
2 — 10  şi  Tit  1,  7 — 9,1 2 3  Mărturisirea  ortodoxă  zice:  „Deci 
cu  această  hirotonie  şi  clironomie,  ce  nu  s 'a  întrerupt  nici¬ 
odată,  au  puterea  de-a  învăţa  dogmele  cele  mântuitoare, 
acei  cari  sunt  trimişi  spre  acest  lucru.  Iar  cei  ce  nu  s’au 
trimis,  nici  s'au  ales  pentru  aceasta,  nu  trebue  să  fie  deloc 
întrebuinţaţi,  după  cum  zice  sf.  Apostol  Pavel:  „ căci  cum 
vor  predica  dacă  nu  se  vor  trimite" ,4  Pentru  aceia  cari  întră 
în  preoţie  pe  furiş,  prin  fraudă,  fără  să  fie  chemaţi,  Mân¬ 
tuitorul  zice :  „Amin,  amin  grăesc  vouă,  cine  nu  intră  pe 
uşă  în  staulul  oilor,  ci  sare  pe  aiurea,  acela  e  fur  şi  tâlhar, 
îar  cine  intră  pe  uşă  este  păstorul  oilor.  Acestuia  portarul 
îi  deschide  şi  oile  ascultă  glasul  lui".5 

Vorbind  acum  despre  temeiurile  scripturistice  ale  vo¬ 
caţiei  obiective,  e  bine  să  pomenim  că  acest  cuvânt  de 
„vocaţie"  presupune  un  chemat  şi  unul  cu  mare  autoritate 
care  chiamă  la  o  dregâtorie.  Aceştia  doi  trebue  să  se  cu¬ 
noască  întreolaltă  „şi  oile  merg  după  el  căci  cunosc  glasul 
lui". 

Sfinţii  Evanghelişti  Marcu  şi  Luca  6  descriu  plastic  şi 
încântător  de  frumos,  scena  chemării  pescarilor  la  apos¬ 
tolat,  cari  au  părăsit  totul  şi  au  răspuns  afirmativ  la  che¬ 
marea  Mântuitorului  „vino  după  mine"  sau  „urmează-mi 
mie". 

In  cuvântarea  de  adio,  aminteşte  Mântuitorul  alegerea 
aceasta  zicând:  „Nu  voi  maţi  ales  pe  mine,  ci  eu  v’am  ales ■. 


1  Evr.  5,  4. 

2  I  Tim.  5,  22. 

3  După  W.  Siockums :  o,  c.  p.  17  sq. 

4  Rom.  10,  15  vezi  Mărturisirea  ortodoxă,  răspuns  la  întrebarea  109. 

5  Ioan  10.  1—3. 

4  Marcu  1,  16—20  şi  Luca  5,  27—28,  6,  12—13. 

pe  voi  şi  v'am  rânduit  să  mergeţi  şi  roadă  să  aduceţi  şi 
roada  voastră  să  rămână V 

Când  Anania  din  Damasc  se  îndoia  de  convertirea  sf. 
Apostol  Pavel  „Domnul  vorbit-a  către  el:  mergi  fiindcă 
acesta  îmi  este  vas  ales,  ca  să  poarte  numele  meu  înaintea 
păgânilor  şi  a  împăraţilor  şi  a  fiilor  lui  IsraiV *.* 

Şirul  temeiurilor  scripturistice  este  lung  şi  ne  mărginim 
a  ne  opri  aici  la  aceste  constatări  din  Testamentul  Nou.3 

Ni  se  pune  acum  marea  întrebare :  ce  se  întâmplă  cu 
un  tânăr  fără  vocaţie,  asupra  căruia  învăţământul  teologic 
şi  viaţa  spirituală  în  care  a  trăit,  n'au  putut  avea  nici  o 
influenţă.  îşi  poate  pleca  capul  sub  omoforul  darului  preo¬ 
ţiei?  Este  deîa  sine  înţeles  că  nu.  Chiriarhul  va  lace  răs¬ 
punzători  de  bună  seamă  pe  cei  încredinţaţi  cu  educarea 
lui,  pentru  motivul  că  a  fost  lăsat  să  termine  Teologia.  Fi¬ 
reşte,  afară  de  cazul  că  acest  tânăr  nu  şi-a  venit  la  urmă 
in  fire,  zicând:  „scula-mă-voiu  şi  mă  voiu  duce  la  Tatăl 
meu..,"  arzând  de  dorul  preoţiei,  „O  vorbă  veche  ne  aduce 
o  rază  de  lumină  în  această  chestiune:  Si  non  fueris  vo- 
catus,  fac  te  vocatum.  Este  deci  posibil  ca  în  asemenea  cazuri, 
lipsa  de  vocaţie  iniţială  să  fie  înlocuită  de  candidat  cu  ru¬ 
găciune  stăruitoare,  încredere  în  Dumnezeu  şi  împlinirea 
virtuţilor.  Peste  tot,  să  fie  omorît  omul  cel  vechiu  printr’o 
totală  dăruire  lui  Dumnezeu.  Drumul  este  spinos  şi  greu, 
dar  nu  imposibil,  (E  greu  să-ţi  închipui  pe  cineva  fără  vo¬ 
caţie  să  devină  astfel).  Rămâne  stabilit  în  această  privinţă : 
nu  se  poate  preoţie  fără  chemare.  Mai  bine  laic  credincios 
decât  preot  fără  vocaţie",4  Se  mai  poate  ivi  „criza  în  vo¬ 
caţie",5  când  tânărul  se  teme  de  preoţie  fie  din  timididate, 
fie  că  şi-a  constatat  unele  lipsuri  în  vocaţie.  Aici  ne  lă¬ 
mureşte  sf.  Grigorie  de  Nazians  în  cartea  sa  „Despre  fugă"  * 
la  cap,  113,  spunând  că  în  asemenea  cazuri  „Dumnezeu 
răsplăteşte  încrederea  prin  milostivirea  Sa  şi  că  va  ajuta 
sa  fie  bun  conducător  pe  cel  ce  îndrăsneşte  să-şi  pună  nă¬ 
dejdea  în  El". 

1  Ioan  15,  îfi.  2  Fapte  9,  15. 

3  In  V.  T.  vezi;  Ierem.  14,  14;  Ezech.  13,  1 — 9;  II  Par.  29,  11. 

4  W.  Stockums :  o,  c,  p.  28 — 29. 

s  Pr.  P.  Vintlleseu:  o,  e,  p.  76. 

4.  LA  UMBRA  CAPELEI 

Am  văzut  că  învăţământul  teologic  este  chemat  să  for¬ 
meze  misionari  luminaţi  şi  entuziaşti  ai  Evangheliei,  preoţi 
„înţelepţi  ca  şerpii  şi  blânzi  ca  porumbeii"  —  ostaşi  de¬ 
votaţi  Iui  Hristos  şi  Bisericii  Ltfi.  Deci  nu  erudiţi  pur  şi 
simplu  ai  ştiinţei  sacre.  Nu  biblioteci  vii,  sau  depozite  de 
teorii  şi  controverse  savante.  învăţământul  teologic  trebue 
să  dea  ucenicilor  săi  o  concepţie  unitară  de  viaţă,  cu  care 
aceştia  să  se  identifice  integral,  făcându-se  apostolii  ei  fa¬ 
natici. 

Desigur,  pentrll  a  deveni  apostol  devotat  al  lui  Hristos 
trebue  multă  învăţătură,  dar  şi  multă  educaţie,  multă  ştiinţă 
dar  şi  multă  credinţă,  multă  carte  dar  şi  mai  multă  trăire, 
multă  metodă  dar  şi  mult  eroism.  Preotul  propovădueşte 
cuvântul  lui  Dumnezeu  şi  cu  graiul,  dar  el  trebue  să-I  pro¬ 
povăduiască  mai  ales  cu  pilda  vieţii  sale  jertfelnice. 

Mântuitorul  nostru  lisus  Hristos,  modelul  preotului,  ne 
îmbie  atât  ştiinţă,  cât  şi  viaţă.  Acestea  două  nu  se  pot  des¬ 
părţi  în  persoana  preotului,  ci  trebue  să  fie  una  după  cum 
şi  Hristos  unul  este. 

Cultura  teologică  şi-o  poate  câştiga  cineva  într'o  şcoală 
teologică,  sau  chiar  înafară  de  ea.  Stilul  vieţii  de  preot 
nu  şi-l  poate  însuşi  însă  decât  într'un  Institut  de  educaţie 
sacerdotală,  în  mediul  unui  Internat  cu  grijă  înduhovnicit 
de  Biserică. 

Pregătirea  serioasă  a  clerului  este  deci  o  operă  care 
nu  se  poate  realiza  decât  printr’un  învăţământ  teologic  su¬ 
perior  îngemănat  cu  cea  mai  îngrijită  educaţie  sufleteassă 
a  celor  ce  prin  vocaţie  s’au  hotărît  să  primească  hirotonia. 
Lucrarea  reclamă  în  chip  firesc  scoale  de  grad  superior, 
înzestrate  cu  Internate,  Acestea  din  urmă  trebue  să  fie  ane¬ 
xele  inseparabile  ale  celor  dintâi.  Aici  li  se  crează  cleri¬ 
cilor  un  mediu  potrivit  pentru  studiul  aprofundat,  ca  şi  pentru 
meditaţie,  rugăciune  şi  celelalte  deprinderi  duhovniceşti, 
prin  cari  să-şi  purifice  şi  să-şi  întărească  intima  şi  caracterul 
pentru  crâncena  luptă  misionară  pe  care  o  vor  săvârşi  in¬ 
trând  ca  preoţi  în  vâltoarea  vieţii. 

Mijloacele  prin  care  trebue  dusă  la  bun  sfârşit  opera 
de  educaţie  în  Internatele  teologice  sunt  multe.  Să  începem 
cu  cel  mai  simplu  mijloc  şi,  fireşte,  cel  mai  necesar,  cu : 

Disciplina.  Ea  singură  crează  condiţiile  externe  în 
cari  se  poate  desfăşura  orice  activitate  rodnică,  deci  şi  cea 
educativă.  Desigur,  această  disciplină  în  care  tânărul  cleric 
e  dator  să  se  încadreze  este,  după  litera  regulamentului, 
rigidă.  Ea  va  putea  şi  va  trebui  să  fie  încălzită  prin  bu¬ 
nătatea  şi  delicateţea  sufletească  a  întâistătătorilor  chemaţi 
să  supravegheze  respectarea  acestei  discipline,  ca  şi  prin 
înţelegerea  celor  chemaţi  să  o  realizeze,  a  clericilor.  Cei 
dintâi  nu  trebue  să  uite  că  sunt  părinţi  şi  au  să  îndru- 
meze  viaţa  unor  tineri;  iar  cei  din  urmă  trebue  să  înţe¬ 
leagă  că  blândeţea  şi  delicateţea  părinţilor  lor  sufleteşti  nu 
poate  fi  interpretată  ca  o  obligaţie  a  acelora  de  a  îngădui 
indisciplina  şi  a  întinde  vălul  iertării  peste  greşelile  cari  se 
repetă  prea  mult ,  ameninţând  să  devină  datini  şi  cari  îm¬ 
piedecă  o  rânduită  viaţă  obştească  în  Internat,  iar  la  timpul 
său  va  răpi  preotului  autoritatea  morală  indispensabilă  pentru 
cârmuirea  credincioşilor.  Iubirea  şi  iertarea  conducătorilor 
spirituali  va  merge  numai  până  la  graniţele  admise  de  marea 
răspundere  ce  o  au  pentru  educaţia  preoţimii  viitoare.  De 
aceea,  chiar  iubind  pe  toţi  clericii  la  fel  —  şi  aşa  trebue 
să  fie  —  conştiinţa  nu  te  lasă  a  consimţi  rămânerea  mai 
departe  în  Teologie  a  acelora  cari  săvârşesc  greşeli  prin 
care  se  exclud  singuri  din  starea  preoţească.  Sfânta  Scrip¬ 
tură  însăşi  ne  învaţă  că  greşala  nu  trebue  iertată  la  infinit ; 
„De-ţi  va  greşi  ţie  fratele  tău  - —  zice  sf.  Evanghelist  Ma¬ 
tei  —  mergi,  mustră-l  pe  el  între  tine  şi  el  singur.  Şi  de 
te  va  asculta,  ai  câştigat  pe  fratele  tău.  Iar  de  nu  te  va 
asculta,  ia  cu  tine  încă  unul  sau  doi,  ca  din  gura  a  doi  mar¬ 
tori  sau  trei  să  se  statornicească  orice  cuvânt.  Şi  de  nu-i 
va  asculta  pe  ei,  spune-l  Bisericii,  iar  de  nu  va  asculta  nici 
de  Biserică,  să-ţi  fie  ţie  ca  un  păgân  şi  vameş V 

îndrumaţi  şi  supravegheaţi  necontenit,  tinerii  ucenici 
ai  ştiinţei  sacre  şi  ai  devoţiunii  sacerdotale  se  vor  simţi 
chiar  bine  în  această  disciplină,  pe  care  cu  timpul  şi-o  vor 


T  Matei  18,  15—17. 

asimila  şi  cu  care  se  vor  identifica  lăuntric,  fără  să-şi  simtă 
libertatea  prea  tulburată,  In  sfârşit,  pentru  a  fi  robul  unor 
înţelepte  îndatoriri  de  ordin  disciplinar,  însemnează  a-ţi 
dovedi  libertatea  morală.  Tinerii  vor  simţi  roadele  bine¬ 
făcătoare  ale  disciplinei  numai  după  ce  ajung  în  vâltoarea 
vieţii,  când  se  vor  întoarce  cu  gânduri  de  recunoştinţă  faţă 
de  cârmuitorii  lor  sufleteşti  şi  cu  regret  după  viaţa  lini¬ 
ştită  pe  care  au  dus-o  în  şcoală. 

Odată  creat  acest  mediu  de  disciplină  externă,  în  el 
se  va  putea  desfăşura  opera  de  înduhovnicire  a  clericului, 
opera  de  zidire  a  caracterului  de  preot  identificat  cu  Hri- 
stos  şi  cu  slujba  pe  care  este  chemat  să  i-o  aducă  prin  tot 
felul  lui  de  a  vieţui. 

Floarea  atât  de  frumoasă  a  unui  astfel  de  caracter  nu 
poate  creşte  decât  în  atmosfera  rugăciunii  şi  a  meditaţiei, 
a  unei  profunde  vieţi  religioase,  trăită  sincer  şi  stăruitor, 
îndemnuri  la  rugăciune  intimă,  particulară,  ne  dă  Ziditorul 
în  paginile  sfintei  Scripturi:  „ Apropiaţi-vă  de  Dumnezeu  şi 
se  va  apropia  de  voi" „Se  cade  în  toată  vremea  ase  ruga 
şi  a  nu  se  lenevi “  ;*  „Neîncetat  vă  rugaţi" ;*  Sfântul  Ioan 
Gură  de  Aur  zice  că :  nu  mai  puţin  are  lipsă  creştinul  de 
rugăciune  decât  plantele  de  ploaie.  Şi  după  cum  plantele 
stau  vesele  şi  îndreptate  către  cer,  aşa  şi  sufletul  omului 
se  îndreaptă  prin  rugăciune  către  cele  de  sus,  căci  zice 
Sf.  Evagrie  Ponticul  în  cartea  sa  despre  rugăciune :  „ Rugă¬ 
ciunea  este  urcuşul  minţii  către  Dumnezeu".* 

încât  priveşte  întrebuinţarea  practică  a  rugăciunii  în 
comun  ca  mijloc  de  educaţie  preoţească,  ea  se  face  în  Ca¬ 
pela  Internatului ,  seara  şi  dimineaţa  şi  ori  de  câte  ori  cer 
trebuinţele  sufleteşti  ale  clericilor.  Rugăciunea  în  comun, 
pe  lângă  efectele  ei  soteriologice,  ne  face  să  intrăm  în  comu¬ 
niune  de  dragoste  familiară  cu  semenii  noştri,  „Toţi  cei  ce 
se  roagă  Iui  Dumnezeu  împreună,  se  simt  ca  o  familie,  ca 
o  unitate,  ca  unii  cari  nu  mai  au  nimic  de  ascuns  şi  între 

1  Iacob  4,  8, 

8  Luca  18,  i. 

1  I  Tesal.  3,  1. 

Filocalia  yoI.  î,  tradusă  din  greceşte  de  Prot,  StaYr.  Dr.  Dumitru  Stăniloae, 
profesor  la  Academia  teologică  „ Andreiană".  Sibiu  1946,  p.  80. 

eî  nu  mai  este  nici  o  distanţă-  In  timpul  rugăciunii  se  to¬ 
peşte  tot  ce  e  ghiaţă  şi  temere  între  ei.  La  sfârşitul 
rugăciunii,  privirile  lor  se  întâlnesc  înfrăţite;  ei  s’au  în¬ 
tâlnit  şi  descoperit  privind  pe  Dumnezeu".1 

Manifestările  cultice  nu  sunt  iarăşi  de  puţină  impor¬ 
tanţă  în  creşterea  tinerilor  clerici.  In  biserică  sau  Capelă, 
tinerii  trebue  să  observe  cu  rigurozitate  prescripţiile  litur¬ 
gice  ca :  plecarea  genunchilor,  mătăniile,  semnul  sfintei 
cruci  corect  făcut,  plecarea  capului,  sărutarea  sfintelor 
icoane,  etc.  Făcând  acestea,  nu  numai  că  îi  predispune  la 
evlavie  şi  la  trăire,  dar  candidaţii  să  ia  aminte  că  încă  de 
pe  acum  sunt  „cetate  deasupra  muntelui  stând"  şi  să  fie 
exemple  vii  de  conduită.  Să  se  ferească  însă  de  o  evlavie 
leşinată  şi  făţarnică,  ca  să  nu  fie  prilej  de  scandeîă  celor¬ 
lalţi  închinători. 

Manifestările  cultice  sincere  au  mare  rol  în  cunoaş¬ 
terea  lui  Dumnezeu.  „Când  se  roagă  cineva  în  genunchi  — 
zice  filosoful  Max  Scheler  —  i  se  colorează  tot  mai  lă¬ 
murit  ideea  de  Dumnezeu,  decât  s'ar  ruga  stând  în  pi¬ 
cioare,  Pleacă- ţi  numai  genunchii  —  zice  Pasca  —  şi  te 
vei  face  evlavios,  Cu  alte  cuvinte,  încearcă  numai  şi  înde¬ 
plineşte  actele  morale  şi  religioase  prescrise  de  religie  şi 
vei  observa  cum  ţi  se  lărgeşte  cunoaşterea  religioasă...  Prin 
orice  act  religios  se  săvârşeşte  parţial  totodată  şi  un  act 
moral  şi  prin  orice  act  moral  şi  un  act  religios",2 

Nu  înţelegem  ca  prin  aceste  practici  să  îndreptăm  edu¬ 
caţia  clericilor  pe  calea  unui  vag  sentimentalism  religios, 
ci  înţelegem  să  deschidem  adevăratele  isvoare  ale  religio¬ 
şi  taţii  şi  să  dedăm  pe  ucenicii  noştri  întru  preoţie  să  facă 
ce  a  făcut  Mântuitorul  nostru  lisus  Hristos  —  pentru  a-şi 
zidi  sufletul  spre  mântuire  si  pentru  a  zidi  şi  sufletele  cre¬ 
dincioşilor  prin  irezistibila  putere  a  unei  vieţi  pilduitoare 
de  preot.  Pământul  bun  al  unui  asemenea  suflet  nu  va  putea 
da  decât  roade  bune. 


1  Prot.  Dr.  D.  Stăniloae ;  lisus  Hrisfos  sau  restaurarea  omului,  „Seria  teolo¬ 
gică"  Sibiu  1943,  p.  362, 

2  Max  ScheUrt  Vom  Ewigen  im  Menscben,  Berlin  Vig.  Per  Neue  Geist,  1933, 
p.  556  557. 

Mărturisirea  şi  cuminecarea  cu  sfintele  Taine  este  o 
condiţiune  de  isbândă  în  calea  spre  desăvârşire.  Preotul  se 
cuminecă  ori  de  câte  ori  liturghiseşte.  Tânărul  cleric,  care 
în  urma  chemării  nu  mai  este  mirean,  iar  neavând  darul 
preoţiei  nu  este  încă  nici  preot,  ocupă  locul  de  mijloc,  între 
laic  şi  preot.  El  trebue  să  se  mărturisească  şi  cuminece  de 
mai  multe  ori  pe  an.  In  timpul  cât  e  student  teolog,  va 
face  această  purificare  sufletească  în  fiecare  lună  odată. 
Acestor  sfinte  Taine  le  va  premerge  o  serie  de  zile  pre¬ 
gătitoare,  zile  spirituale.  Fiinţa  acestor  exerciţii  spirituale 
este:  închinarea  câtorva  zile  din  lună  mântuirii  sufletului, 
în  tăcere,  meditaţii,  rugăciune,  post,  examinarea  vieţii  şi 
stării  sufleteşti  cu  scopul  de  a  se  curaţi  clericul  de  gân¬ 
durile  rele,  de  păcate  şi  a  face  un  pas  înainte  spre  sfin¬ 
ţenia  vieţii.  Este  atât  o  datorie  cât  şi  o  necesitate  ca  tâ¬ 
nărul  cleric  să  se  adâncească  în  sine,  să-şi  cerceteze  de¬ 
fectele,  lipsurile,  rătăcirile,  înclinările  rele  şi  să  ia  hotă- 
rîrea  de*  a  le  înăbuşi  şi  şterge  din  suflet.  Cel  ce  a  învăţat 
să  se  cunoască  pe  sine  şi  ştie  să-şi  stăpânească  înclinări îe 
rele,  acela  va  sta  şi  în  viaţă  neclintit  în  mijlocul  ispitelor 
şi  sufletul  lui  va  stăpâni  trupul  în  orice  împrejurări. 

Citirea  Sfintei  Scripturi  este  iarăşi  un  mijloc  eminent 
pentru  promovarea  perfecţiunii  vieţii.  Asupra  tezaurului 
Cărţii  Sfinte  nu  zăbovim,  căci  puterea  glasului  ei  „a  ieşit 
în  tot  pământul*'  şi  mai  ales  în  lumea  teologilor  este  bine 
cunoscut.  Pentru  tinerii  cari  se  pregătesc  pentru  jugul 
preoţiei  ţinem  să  subliniem  importanţa  citirii  Bibliei.  Este 
în  deobşte  cunoscută  calea  prin  care  se  examinau  în  vea¬ 
curile  primare  cei  ce  erau  duşi  spre  hirotonie.  Suprema 
lor  probă  era  citirea  din  cărţile  sfinte  cunoscute  pană  atunci. 
Acest  examen  se  prelungeşte  până  în  zilele  noastre,  cu  ocazia 
hirotesiei  întru  citeţ.  Pentru  înaintarea  candidatului  spre 
treapta  preoţiei,  Arhiereul  ii  dă  supremul  sfat  şi  program 
de  viaţă,  care  e  şi  o  obligaţie  de  conştiinţă,  de  a  citi  zi 
de  zi  câte  ceva  din  Sf.  Scriptură :  „Fiule,  treapta  cea  dintâi 
a  preoţiei  este  cetitorul.  Deci  se  cade  ţie  ca  în  toata  ziua 
având  dumnezeiasca  Scriptură  în  mână,  să  faci  şi  cetire, 
ca  văzându-te  cei  ce  vor  asculta,  să  iee  folos  şi  însuţi  ţie 


320 


REVISTA  TEOLOGICA 


mai  înaltă  treaptă  îţi  vei  face,  nicidecum  ruşinând  ale¬ 
gerea  ta“,' 

Fără  îndoială  că  dela  această  îndatorire  nu  se  poate 
face  abatere  în  Internatele  de  teologie.  Pentru  aceasta,  se 
cere  ca  în  fiecare  seară  la  rugăciune,  în  Capelă,  să  se  dea 
locul  cuvenit  şi  unei  pericope  din  Biblie  ;2  de  asemenea  şi 
după  ce  vor  fi  isprăvit  masa  de  prânz  în  sala  de  mese. 
Pun  accent  „după  ce  vor  fi  isprăvit  masa",  pentru  că  ci¬ 
tirea  în  timpul  mesei  nu  aduce  nici  cinstirea  cuvenită  Cărţii 
Sfinte  şi  nu  este  nici  ducătoare  la  scop. 

Un  mijloc  indispensabil  pentru  desăvârşirea  educaţiei 
candidaţilor  la  preoţie  sunt  convorbirile  intime  cu  Duhov¬ 
nicul,  la  cari  se  examinează  fondul  sufletesc  şi  aptitudinile 
sub  raportul  chemării  lor  viitoare,  se  descopere  lacunele 
şi  trebuinţele  vieţii  lor  sufleteşti,  se  primesc  sfaturi,  îmbăr¬ 
bătări  şi  îndemnuri.  Prin  aceste  convorbiri,  Duhovnicul, 
îndrumătorul  vieţii  spirituale  din  Internat,  controlează  des- 
voltarea  vieţii  tinerilor  teologi  şi  prin  această  educaţie  indi¬ 
viduală  aduce  o  puternică  contribuţie  la  formarea  carac¬ 
terului  preoţesc.  De  bună  seamă  că  în  aceste  convorbiri 
tainice,  sunt  cazuri  când  nu  va  lipsi  nici  dojana  —  acolo 
unde  este  nevoe  —  care  plină  de  părintească  dragoste  fiind, 
determină  pe  tânăr  la  îndreptare,  amăsurat  sfaturilor  sf. 
Apostol  Pa  vel  date  lui  Timoteiu:  „Propovădueşte  cuvântul, 
stărueşte  cu  timp  şi  fără  timp ,  mustră ,  ceartă,  îndeamnă,  cu 
toată  îndelunga  răbdare  şi  dând  necontenit  învăţătură “.3 

Prin  contactul  lor  permanent  cu  superiorii  şi  prin  res¬ 
pectarea  regulamentului  Internatului  şi  executarea  lui  cu 
iubire,  toate  înclinările  şi  acţiunile  individuale  pierd  din 
manifestările  lor  şi  se  încadrează  armonios  în  ansamblul 
vieţii  colective.  In  acest  chip  şcoala  socială  din  Internat  îi 
va  învăţa  şi  obicinui  pe  candidaţi  să  ştie  vieţui  cu  oamenii 
şi  între  oameni,  cu  tact  şi  înţelepciune. 

Desigur,  în  tot  cursul  procesului  de  pregătire  a  vii¬ 
torilor  preoţi,  trebuie  să  punem  mare  accent  pe  voinţa  celui 

1  Din  „Hirotesieriu  ţi  Hiroionieriu,  tipărit  cu  binecuvântarea  Prea  Sfinţiei  Sale 
Andreiu  Episcopul  dreptcredincioasei  Biserici  răsăritene  din  Ardeal*,  Sibiu  1861. 

1  Se  pot  citi  cu  mult  folos  părţi  alese  din  „Pateric*  şi  „Filocalia", 

s  11  Tim.  4,  2. 

ce  pleacă  pe  drumul  către  preoţie.  Căci  îâră  să  vrei  şi  tu, 
nu-ţi  foloseşte  la  nimic  învăţarea  şi  îndrumarea, 

5.  INTRE  TEOLOGIE  Şl  PREOŢIE 

Raportul  între  Teologie  şi  preoţie  începe  pe  băncile 
şcoalei  de  Teologie,  când  tânărul  este  şi  student  şi  cate- 
humen.  Aici  are  de  umblat  pe  două  drumuri:  pe  unul  îl 
împinge  dorul  după  ştiinţă,  iar  pe  celălalt  năzuinţa  după 
cunoaşterea  lui  Dumnezeu.  Ştiinţa  şi  cunoaşterea  lui  Dum¬ 
nezeu  ne  dau  pe  preotul  pe  care-1  vrea  şi  Dumnezeu  şi 
oamenii  deopotrivă. 

Ce  este  Teologia?  Domnul  Profesor  I,  G.  Savin  defi¬ 
neşte  Teologia  ca  „ştiinţa  despre  Dumnezeu  şi  lucrurile 
divine  sau,  mai  scurt,  ştiinţa  cunoaşterii  lui  Dumnezeu",1 
Teologia  ca  ştiinţă  are  o  configuraţie  proprie.  Ea  e  ştiinţă  şi 
poate  mai  mult  decât  atât.  De  vreme  ce  ştiinţa  —  vorbim 
despre  adevărata  ştiinţă  —  are  un  domeniu  îngust  în  cer¬ 
cetarea  adevărului,  domeniu  care  se  limitează  la  legile  ra¬ 
ţiunii  umane  şi  ale  realităţii  experimentale,  Teologia  merge 
cu  cercetarea  adevărului  şi  dincolo  de  marginile  minţii 
omeneşti,  ea  merge  prin  credinţă  la  Dumnezeu,  întrucât 
toate  ştiinţele  caută  adevărul  şi  Dumnezeu  adevăr  fiind, 
ele  nu  sunt  altceva  decât  căi  diferite  cari  duc  la  Dumnezeu, 

Ca  orice  ştiinţă,  Teologia  poate  fi  studiată  de  oricine 
Studierea  Teologiei  nu  implică  cu  necesitate  şi  trăirea  ade¬ 
vărurilor  ei.  Ea  poate  fi  studiată  chiar  şi  de  un  necre¬ 
dincios.  De  aceea  teologii  sunt  de  nuanţe  atât  de  felurite. 
Se  vorbeşte  de  aşa  numiţii  „Teologi  moderni",  a  căror 
minte  nu  se  mulţumeşte  cu  Hristos  cel  înviat,  ci  sunt  în 
căutarea  unui  „Iisus  istoric". 8  Teolog  a  fost  şi  Ernest  Renan 
şi  cei  împreună  cu  dânsul;  şi  tot  teolog  a  fost  şi  sf,  Gri- 
gorie  de  Nazians  şi  lungul  şir  de  sfinţi  Părinţi  şi  persona¬ 
lităţi  ale  Bisericii  creştine  de  ieri  şi  de  azi.  Deosebirea  este 
însă  că  unii  vreau  să  ajungă  la  Dumnezeu  numai  prin  ra~ 

’  I.  G.  Savin:  Curs  de  Apologetică,  I  Partea  Introd.  Bucureşti  1935,  p.  51, 

8  Problema  aceasta  este  pe  larg  tratată  in  cartea  „Iisus  în  faţa  ştiinţei",  in 
româneşte  de  Diacon  Dr.  Grtgorle  T.  Marcu,  profesor  la  Academia  teologică  din 
Sibiu,  Sibiu  1946, 

ţiune,  căzând  inevitabil  în  negaţie,  iar  ceilalţi  pleacă  din 
teofilie  şi  ajung  tot  la  ea-  Unii  ajung  să  dibuiască  ceva 
despre  dumnezeire,  iar  ceilalţi  cred  în  Dumnezeu  pentru 
că  îl  trăiesc.  Unii  vreau  să-l  cunoască  pe  Dumnezeu  şi 
„eventual"  după  aceea  să-l  trăiască,  iar  ceilalţi  îl  trăiesc 
mai  întâi  şi  prin  trăire  ajung  la  cunoştinţa  de  Dumnezeu. 

Ce  este  preoţia  ?  Misiunea  preoţească  este  strâns  legată 
de  studiul  Teologiei.  Preotul  este  acel  om  „ales11  de  Dum¬ 
nezeu  care  îmbrăcat  fiind  cu  putere  de  sus  săvârşeşte  pe 
pământ  misiune  învăţătorească  şi  slujire  preoţească.  E 
o  luminiţă  ce  se  mistuie  pe  sine  arzând  între  cer  şi  pământ. 

In  aceste  două  calităţi  —  nu  zicem  demnităţi  —  preotul 
e  sluga  lui  Dumnezeu,  asemenea  lui  Iona  Proorocul,  care  a 
spus  cu  mare  apăs  celor  ce  l-au  întrebat  cine  este:  „Eu 
sunt  sluga  celui  ce  a  făcut  cerul  şi  pământul".1 

Slujirea  Preoţească.  In  ochii  Fiului  Iui  Dumnezeu 
preotul  nu  mai  este  slugă,  ci  e  prietenul  Fiului  lui  Dum¬ 
nezeu,  după  cuvintele  Sale;  „De  acum  nu  vă  mai  numesc 
pe  voi  slugi ,  că  sluga  nu  ştie  ce  face  stăpânul  său ,  ci  vam 
numit  pe  voi  prieteni".2 

Dar  starea  cea  mai  sublimă  în  care  a  aşezat  Fiul  lui 
Dumnezeu  pe  preot,  este  aceea  de  jertfitor  pe  masa  sfân¬ 
tului  altar,  de  liturghisitor,  unde  nu  jertfeşte  parte  pămân¬ 
tească  ci  parte  cerească,  adică  pe  însuşi  Domnul  nostru  Iisus 
Hristos.  „Intr 'adevăr  —  zice  sf.  Apostol  Pavel  —  orice 
arhiereu,  fiind  luat  dintre  oameni,  este  pus  pentru  oameni, 
ca  să  aducă  daruri  şi  jertfe  pentru  păcate1'.3  Prin  aducerea 
sfintei  jertfe,  preotului  îi  este  dat  a  săvârşi  mereu  şi  în 
chip  real  marea  Liturghie  pe  care  a  săvârşit-o  Fiul  lui 
Dumnezeu  pe  culmea  Golgotei,  In  acest  ipostas,  preotul 
face  cu  mânile  sale  ceea  ce  nau  făcut  şi  nu  fac  nici  în¬ 
gerii  din  ceruri,4  Preotul  uneşte  cerul  cu  pământul  ca  oare- 
când  îngerii  urcând  şi  coborînd  scara  lui  Iacob,  dar  aceştia 
n’au  atins  cu  mâinile  nici  cu  buzele  sângele  şi  trupul  Mân- 

1  Iona  1,  9. 

8  loan  15,  15, 

3  Evrei  5,  1, 

*  Sfântul  loan  Gură  de  Aur  are  prea  frumoase  asemănări  intre  înger  şi  preot 
in  cartea  sa  „Despre  preoţie",  cartea  III  cap.  IV  şi  cap.  X, 

tuitorului.  Pentru  aceasta,  mâinile  preotului  să  fie  curate 
iar  sufletul  fără  prihană,  căci  săvârşind  el  cele  ce  sunt 
pentru  cer,  pe  pământ  fiind  şi  cu  oamenii  între  oameni 
petrecând  „dator  este,  precum  pentru  popor,  aşa  şi  pentru 
sine  să  jertfească  pentru  păcate".  1  Dacă  preotul  este  cu 
păcat,  cum  va  putea  curăţ!  pe  alţii  de  păcate  ?  Mântuitorul 
i-a  dat  acest  mare  privilegiu  de  a  ierta  păcatele  pe  pă¬ 
mânt  în  numele  Său. 2  Mare  este  puterea  aceasta,  dar  plină 
de  înfricoşetoare  răspundere.  împăraţii  pământului  pot  ierta 
cele  pământeşti,  dar  preotul  intră  în  cele  mai  intime  cute 
ale  sufletului  omenesc  şi  sentinţa  sa  nu  se  opreşte  până 
la  cer. 

El  este  deci  împăciuitor  între  om  şi  Dumnezeu.  Ca 
doctor  al  sufletelor  preotul  se  pleacă  la  patul  bolnavului. 
„De  este  cineva  bolnav  intre  voi,  să  cheme  preoţii  bisericii 
şi  să  se  roage  pentru  el  ungându-1  cu  untdelemn,  întru 
numele  Domnului.  Şi  rugăciunea  credinţei  va  mântui  pe 
cel  bolnav  şi  Domnul  îl  va  ridica  şi  de  va  fi  făcut  păcate 
se  vor  ierta  lui".3 

In  ce  priveşte  misiunea  învăţător ească,  „el  predică  o 
doctrină  care  nu  aparţine  lumii,  el  mijloceşte  oamenilor 
împărtăşirea  unei  graţii  care  vine  din  cer,  el  dirijează  pri¬ 
virile  şi  speranţele  lumii  spre  cer".4  Preotul  este  îngerul 
Domnului  care  trebue  să  binevesteaseă,  pentru  că  „buzele 
preotului  cuprind  ştiinţa  şi  din  gura  lui  căutăm  să  iasă 
învăţătura"  ; 5  e  trimisul  Domnului  şi  colaborator  în  opera 
mântuirii ,  căci  „Dumnezeu  încredinţându-ne  nouă  cuvântul 
împăcării,  rugămu-vă  în  locul  lui  Hristos,  împăcaţi-vă  cu 
Dumnezeu". e  Prin  urmare,  „între  preot  şi  Mântuitorul  nu 
este  numai  un  raport  de  succesiune  ci  unul  de  identitate 
misionară.  Preotul  lucrează  cu  Hristos  şi  în  numele  lui 
Hristos.  El  jertfeşte  cu  Hristos  şi  vorbeşte  în  numele  lui 
Hristos.  Ceea  ce  săvârşeşte  preotul  sunt  acte  din  opera 

1  Evrei  5,  3. 

2  Matern  18,  5  8. 

3  lacob  5,  14  —  15. 

4  Pr.  Petre  Vintiiescu:  o.  c.  p.  52-53. 

5  Maleahi  2,  7. 

6  Ii  Corinteni  5,  19—20, 

mântuirii  şi  ceea  ce  grăieşte  el,  este  ecoul  glasului  divin". 1 
„Cine  vă  primeşte  pe  voi  —  zice  Mântuitorul  —  pe  mine 
mă  primeşte,  şi  cine  mă  primeşte  pe  mine,  primeşte  pe  cel 
ce  m'a  trimis  pe  mine“ ; 2  „cine  ascultă  de  voi,  de  mine 
ascultă  şi  cine  vă  nesocoteşte  pe  voi,  pe  mine  mă  nesoco¬ 
teşte"  j  *  „şi  iată  eu  cu  voi  sunt  până  la  sfârşitul  veacurilor 4 

Mare  şi  cutremurătoare  este  taina  preoţiei  pentru  că 
vedem  că  ea  e  legată  prin  obârşie  de  cer,  iar  prin  slujire 
ea  trăeşte  pe  pământ  „De  aceea  slujba  preoţească  reclamă 
toată  agerimea  minţii  şi  toată  căldura  inimii  noastre.  Ea 
ne  reclamă  pe  fiecare  In  întregime,  cu  tot  ce  e  mai  bun 
în  fiinţa  noastră.  Tu  preot  al  lui  Hristos,  nu  dai  dela  tine 
nimic,  dai  numai  ceea  ce  ai  primit".5  Renumitul  Cardinal 
Newman  vorbeşte  despre  „sângele  imperial"  al  succesiunii 
preoţeşti.  Când  Newman  a  intrat  în  cinul  preoţesc  a  spus : 
„Aici  trebue  să  stăpânească  munca  şi  lupta.  Eu  unul  am 
lăsat,  în  ce  mă  priveşte,  orice  comoditate  şi  odihnă  pentru 
viaţa  viitoare,  atunci  când  am  păşit  pragul  preoţiei  şi  al 
slujirii  nemijlocite  lui  Dumnezeu".6 

* 

Dacă  slujba  preoţească  este  atât  de  mare,  ne  punem 
acum  întrebarea :  care  este  puterea  care  îl  „face"  pe  preot  ? 
De  unde  are  el  această  putere  de  rezistenţă  morală,  acel 
„sânge  imperial"  care  îl  face  capabil  să  împlinească  acest 
înfricoşător  oficiu? 

Puterea  aceasta  o  soarbe  preotul  din  cunoaşterea  lui 
Dumnezeu  îngemănată,  fireşte,  cu  ştiinţa  necesară  şi  cu  darul 
preoţiei. 

A  cunoaşte  pe  Dumnezeu  însemnează  —  după  cum  ne 
spune  Dionisie  Areopagitul  —  asimilarea  noastră  cu  El  prin 
păzirea  poruncilor  dumnezeeşti.  Şi  poruncile  dumnezeeşti 
sunt  aceste,  zice  sf.  Marcu  Ascetul:  „Dacă  îmi  arăţi  rugă¬ 
ciunea,  ea  e  poruncă ;  dacă  îmi  arăţi  postul,  e  tot  poruncă ; 

1  Le  Cardinal  Gibbons’.  o.  c.  p,  30. 

z  Mgteiu  10,  40. 

5  Luca  10,  16, 

4  Mateiu  28,  20. 

*  Mitropolit  Nicolae :  Mântueşte  Doamne  poporul  Tău,  Sibiu  1943,  p,  131 — 132. 

6  J.  Sellmair:  o.  c,  p,  52. 

privegherea  de  asemenea  e  poruncă ;  dărnicia  la  fel  e  po¬ 
runcă  ;  punerea  sufletului  tot  poruncă  este ;  curăţirea  gân¬ 
durilor  e  şi  ea  poruncă ;  crucea,  moartea  şi  orice  altă  faptă 
a  virtuţii  ai  mai  numi,  toate  sunt  porunci**,1  Drumul  ace¬ 
stor  porunci  nu-1  putem  străbate  decât  prin  rugăciune  — 
zice  sf.  Evagrie  Ponticul  —  „roagă-te  mai  întâi  să  te  cu- 
răţâşti  de  toată  ispita  şi  părăsirea". 2  Căci  numai  curăţiţi 
fiind  de  patimi  şi  de  neştiinţă,  mintea  noastră  devine  vă¬ 
zătoare  şi  cei  doi  ochi  ai  noştri  pot  vedea  nu  numai  cele 
ce  sunt  din  natură,  ci  şi  cele  ce  sunt  mai  presus  de  ea. 
Şi  omul  devenit  una  cu  Dumnezeu  prin  Duh  şi  privind  cu 
Duhul,  va  vedea  cu  asemenea  pe  asemenea  —  după  cu¬ 
vintele  marilor  teologi.  Sf.  Maxim  Mărturisitorul  ne  învaţă 
că  este  greşit  a  spune  că  harul  singur  produce  în  sfinţi  pu¬ 
terea  de  pătrundere  a  tainelor  dumnezeeşti,  ci  acesta  in 
colaborare  strânsă  cu  facultăţile  noastre  de  cunoaştere,  este 
ceea  ce  dă  preotului  puterea.  Tot  atât  de  greşit  este  a  spune 
că  simpla  cercetare  cu  raţiunea  naturală,  fără  concursul  da¬ 
rului  Duhului  Sfânt,  te  duce  la  adevărata  pătrundere  a  lu¬ 
crurilor.  Nu  darul  de  sus  produce  sfinţirea,  ci  iubirea  de 
oameni,  iar  iubirea  de  oameni  implică  păzirea  tuturor  po¬ 
runcilor  lui  Dumnezeu. 

Ştiinţa  teologică  pură,  fără  viaţă,  prezintă  o  primejdie 
destul  de  serioasă  in  calea  preotului.  Numai  cărţile  nu  te 
duc  la  cunoaşterea  de  Dumnezeu.  Ele  îţi  dau  numai  un 
îndemn  pentru  aceasta.  Nici  Sf.  Scriptură  nu  ne  face  înţe¬ 
leasă  cunoaşterea  lui  Dumnezeu,  atâta  vreme  cât  o  privim 
numai  ca  obiect  de  studiu.  Dacă  ne  apropiem  de  ea  cu 
gând  de  trăire,  va  urma  în  chip  firesc  şi  cunoaşterea  lui 
Dumnezeu.  Intelectualismul  atrofiază  puterile  sufletului  cu 
cari  preotul  trebue  să  se  apropie  de  semenii  săi,  să  le  cu¬ 
noască  traiul  şi  aspectele  vieţii.  De  aceea  scopul  preotului 
nu  trebue  să  fie  acela  de  a-şi  acumula  multă  ştiinţă,  ră¬ 
mânând  rece  în  faţa  oamenilor.  Ci  ştiinţa  despre  Dumnezeu 
agonisită  din  cărţi  să-i  fie  un  mijloc  prin  care  să-şi  spo¬ 
rească  dragostea  faţă  de  oameni.  In  chipul  acesta,  drago- 

1  Filocalia  ed.  cit,  p,  282. 

*  Idtm  p.  80. 

stea  faţă  de  oameni  va  spori  cunoaşterea  lui  Dumnezeu, 
căci  pe  Dumnezeu  îl  cunoşti  mai  cu  deadinsul  din  dure¬ 
rile  altora.  Sf.  Grigorie  Palama  în  tratatul  III  despre  lu¬ 
mina  sfântă,  ne  declară  că  „nu  eruditul  se  apropie  de 
Dumnezeu,  ci  acela  care  s'a  curăţit  de  patimi  prin  virtute 
şi  s’a  lipit  de  Dumnezeu  prin  rugăciune  stăruitoare  şi  cu¬ 
rată,  ajungând  prin  acestea  la  siguranţa  şi  puterea  bunu¬ 
rilor  viitoare".  Iar  filosoful  Max  Scheler  spune:  „Cunoa¬ 
şterea  lui  Dumnezeu  este  acea  cunoaştere  care  dintre  cu¬ 
noaşterile  posibile  este  cel  mai  mult  legată  de  progresul 
moralei.  Voinţa  şi  acţiunea  morală  este  nu  numai  o  urmare 
a  credinţei  religioase  —  cum  spune  Luther  —  ci  în  orice 
act  religios  şi  în  orice  act  moral  este  cuprinsă  o  compo¬ 
nentă  identică  de  cunoaştere  axiologică,  aşa  că  prin  orice 
act  religios  se  săvârşeşte  parţial  totodată  şi  un  act  moral 
şi  prin  orice  act  religios  şi  un  act  moral".1 

Să  nu  conchidem  însă  că  preotul  trebue  să  fie  un  ig¬ 
norant.  Lumea  aşteaptă  „din  gura  preotului  ştiinţă".  Sf. 
Ioan  Gură  de  Aur  ne  învaţă  că  „preotul  trebue  să  fie  în¬ 
ţelept,  isteţ  la  minte,  să  fie  înzestrat  cu  mii  de  ochi  din 
toate  părţile  pentru  că  el  nu  trăeşte  numai  pentru  sine,  ci 
şi  pentru  o  atât  de  mare  mulţime  de  popor". *  Preotul  trebue 
sa  fie  iniţiat  chiar  şi  în  ştiinţele  profane.  El  trebue  să  fie 
la  pas  cu  vremea,  căci  Biserica  nu  este  străină  nici  de  cele 
mai  îndrăsneţe  cuceriri  ale  ştiinţei".3  Un  luminat  Ierarh  al 
Bisericii  noaste  vorbind  odată  unui  grup  de  preoţi  tineri 
pe  care-i  trimetea  la  parohii,  despre  valoarea  cărţii  în  viaţa 
preotului,  a  încheiat  cu  sfatul :  „Nu  părăsiţi  cartea,  căci  nu 
mult  după  aceea  vă  va  părăsi  şi  ea  pe  voi".  Intr 'adevăr, 
e  un  înalt  program  de  viaţă  pastorală  acesta,  pentru  că, 
dacă  preotul  trebue  să  fie  un  învăţător  o  viaţă  întreagă, 
apoi  nu  mai  puţin  trebue  să  fie  un  învăţăcel  al  cărţii  până 
la  mormânt.  Fireşte,  preotul  nu  trebue  să  cadă  în  greşala 
de  a  preţui  mai  mult  ştiinţa  şi  mijloacele  omeneşti  de  cât 
sfinţenia  şi  mijloacele  dumnezeeşti.  In  cazul  acesta,  el  se 
exclude  singur  din  rândul  slujitorilor  vrednici,  după  cu- 

'  Max  Scheler :  o.  c.  p.  556 — 557. 

2  Despre  preoţie,  cartea  III  cap.  12,  v.  241. 

5  /.  Sellmair :  o,  c.  p.  54. 

vântul  proorocului  Osea:  „Şi  pentru  că  tu  (preote)  ai  trecut 
cu  vederea  cunoaşterea  Domnului,  eu  te  voiu  da  la  o  parte 
din  preoţia  mea'*;1 2  iar  Prorocul  Maleahi  prezintă  lucrul  şi 
mai  grav,  spunând :  „Dacă  voi  (preoţilor)  nu  veţi  fi  luători 
aminte  şi  nu  vă  veţi  pleca  inima  ca  să  daţi  slavă  numelui 
meu,  voiu  prăvăli  peste  voi  blestemul  şi  toate  binecuvân¬ 
tările  voastre  în  blestem  le  voiu  preface". * 

* 

In  rezumat,  trebue  să  constatăm  că  nici  ştiinţa  nu-l 
face  pe  preot  şi  nici  darul,  ci  amândouă  îngemănate  fiind  cu 
păzirea  poruncilor  prin  virtute ,  îmbracă  pe  preot  cu  pleni¬ 
tudinea  puterilor  preoţiei.  Intre  Teologie  şi  preoţie  este  deci 
un  raport  organic  necesar.  Cultura  preotului  îi  dă  învăţă¬ 
tura,  iar  exercitarea  virtuţilor  îi  imprimă  puterea  cu  care 
cucereşte  lumea  după  porunca  Mântuitorului.  E  drept  că 
virtutea  se  câştigă  greu,  dar  muntele  acesta  trebue  urcat. 
Numai  de  pe  culmea  virtuţilor  poţi  vedea  lumina  taborică, 
lumină  care  te  face  slujitor  adevărat. 


1  Osea  4,  6. 

2  Maleahi  2,  2. 

„IN  LEGĂTURI" 

Episcopul  Nicolae  Colan,  membru  al  Academiei  Române :  IN 
LEGĂTURI.  Cluj,  Tipografia  Eparhiei  ortodoxe  române  1946,  p.  94. 

Pentru  bibliofili,  cea  mai  proaspăta  carte  a  Prea  Sfinţitului 
Episcop  Nicolae  Colan  este  fără'ndoială  o  bijuterie ;  pentru  orice 
suflet  ortodox,  apariţia  ei  este  un  prilej  de  neprecupeţită  bucurie  j 
pentru  încercatul  suflet  al  neamului  nostru,  care  a  dat  atâţia  martiri 
neînscrişi  încă  în  sinaxare,  cartea  aceasta  este  nici  mai  mult  nici  mai 
puţin  decât  o  cutremurătoare  mărturie. 

Mărturie  a  minunilor  ce  le  poate  săvârşi  acest  suflet,  în  ciuda 
încrâncenărilor  vremii  şi  a  vrăjmăşiei  oamenilor,  atâta  vreme  cât 
reazimul  său  de  nebiruit  şi-l  caută  in  cerul  milostivirilor  şi'n  legea 
fără  de  moarte  a  străbunilor. 

Vreme  de  patru  ani  de  zile,  şi  mai  bine,  Românii  din  Iaturea  de 
sus  a  Ardealului  au  fost  supuşi  unui  asediu  cumplit  de  către  bene¬ 
ficiarii  vremelnici  ai  blestematului  verdict  axist  pronunţat  la  Viena 
în  amurgul  verii  Iui  1940. 

Noi,  cei  rămaşi  în  ţară  liberă,  am  cunoscut  tragedia  fraţilor  de 
peste  Feleac  doar  fragmentar.  Acum,  după  ce  zările  s'au  limpezit, 
putem  auzi  cum  au  îndurat- o  şi  cum  au  văzut-o  ei.  Cartea  Prea  Sfin¬ 
ţitului  Episcop  Nicolae  Colan  este,  în  această  privinţă,  o  mărturie  de- 
obşte.  mărturia  poporului  de  jos  care  vorbeşte  prin  graiul  arhipă- 
storului  rămas  alăturea  de  el.  „O  parte  din  noi  —  spunea  P.  Sf,  Sa 
membrilor  primei  Adunări  eparhiale  întrunită  după  desrobire  (1945) 
—  am  fost  smulşi  dela  sânul  patriei-mume,  de  judecătorii  cei  fără 
de  lege,  şi  daţi  pe  mâna  celor  ce  ne-au  «tăpânit  apoi  după  crâncenul 
lor  cuvânt  de  ordine ;  „Nici  o  îndurare !“ 

încă  din  primele  zile  ale  acestei  stăpâniri,  bisericile  ne-au  fost 
dărâmate,  sau  arse,  sau  prefăcute  în  magazii,  sau  închise ;  şcoalele 
ne-au  fost  luate,  aşezămintele  culturale  desfiinţate,  bunurile  câştigate 
cu  trudă  jefuite,  folosirea  graiului  nostru  neîngăduitâ  —  uneori  nici 
chiar  pe  stradă. 

După  prăpădul  dela  Trăznea  şi  Ip,  unde  armata  uogurească  a 
împuşcat  fără  nici  o  vină  sute  de  Români,  a  urmat  calvarul  expul- 
sărilor  în  masă  şi  al  deportărilor  la  muncă,  N’au  fost  cruţate  de 
această  păgânească  prigoană  nici  fetele  tinere,  nici  moşnegii  de  şapte¬ 
zeci  de  ani.  Feciorii  noştri  au  fost  duşi  la  oaste  sau  înjugaţi  Ia  plug 

pe  moşiile  grofilor;  tinerii  noştri  intelectuali  au  fost  daţi  afară  până 
şî  din  şcolile  ungureşti,  iar  cărturarii  mai  vârstnici,  ca  şi  ţăranii  mai 
înstăriţi,  cari  au  scăpat  de  oaste  sau  de  munca  silnică,  au  fost  aruncaţi 
peste  graniţă. 

Adăogaţi  la  toate  acestea  nesfârşitele  judecăţi  Ia  cari  au  fost 
târâţi  Românii  de  aici,  precum  şi  umilirile  şi  bătăile  zilnice  la  care 
au  fost  supuşi  aceiaşi  nenorociţi  fii  ai  naţiei  noastre  —  şi  vă  veţi 
putea  face  măcar  o  palidă  icoană  despre  viaţa  românească  din  Ar¬ 
dealul  „decedat11,  cum  îl  numeau  unii  în  tragică  glumă. 

Şi  totuşi,  noi  nu  facem  pomelnicul  acestor  foarte  dureroase  fapte 
decât  pentru  a  ajunge  la  încheierea  oarecum  nefirească  t  Peste  toate 
tragem  dungă,  toate  Ie  uităm  de  dragul  învierii  şi  al  păcii"  (p.  85 — 86). 

Oricât  de  costisitoare  ar  fi  ea,  puterea  aceasta  suprafirească 
de-a  te  dovedi  în  stare  să  ierţi  după  ce  ai  îndurat  atâtea  prigoane 
sălbatice,  rămâne  un  privilegiu  ai  sufletului  românesc.  Câte  seminţii  ale 
pământului  se  pot  lăuda  cu  atitudini  atât  de  mărinimoase  faţă  de 
vrăjmaşii  cari  le  căznesc  viaţa  deobşte? 

Puterea  de  rezistenţă  şi  nădejdea  neslăbită  în  învierea  sfintei 
dreptăţi,  pe  cari  le-au  dovedit  Românii  din  Ardealul  de  Nord  dea- 
iungul  celor  patru  ani  de  întunecare  a  sorţii  lor,  ţâşnesc  din  viste- 
liile  Evangheliei  lui  Hristos  şi  din  străfundurile  unei  firi  cumpănită 
în  orice  împrejurare. 

Cele  douăsprezece  piese  componente  ale  cărţii  Prea  Sfinţitului 
Episcop  Nicolae  Colan  —  la  obârşie  cuvântări  de  deschidere  a  Adu¬ 
nărilor  eparhiale  şi  pastorale  de  Paşti  şi  de  Crăciun  —  întăresc  ade¬ 
vărul  evanghelic  care  mărturiseşte  că  cuvântul  lui  Dumnezeu  nu  poate 
fi  legat,  chiar  când  vestitorii  Iui  zac  ferecaţi  „în  legături11  —  adică 
în  lanţuri. 

...Şi  sufletul  unui  „neam  în  rugăciune",  unui  neam  „în  genunchi 
cu  trupul,  dar  stând  drept  cu  sufletul11,  îot  aşa! 

Dr.  GR1GOR1E  T.  MARCU 

Dr.  D.  I.  Belu:  DESPRE  IUBIRE.  Timişoara,  Tip.  Rapid  1945.. 

p.  160. 

Un  titlu  modest  pentru  o  carte  plină  de  atâtea  frumuseţi  de  gând 
şi  de  expresie.  Autorul  ei,  profesor  la  Academia  teologică  ortodoxă 
română  din  Oradea-Timlşoara,  are  calitatea  deosebit  de  preţioasă  de  a 
cugeta  clar  şi  a  se  exprima  lămurit,  de  a  înlătura  coaja  elementelor 
periferice  şi  a  merge  drept  la  miezul  problemei,  fără  ocoluri  inutile, 
păstrând  în  toate  un  echilibru  reconfortant  pentru  orice  cititor.  Se 
vede  că  problema  i-a  pătruns  în  inimă  şi  gând  şl  s'a  limpezit  prin 
înţeleaptă  zăbavă. 

Cartea,  în  densitatea  ei,  cuprinde  aproape  toate  aspectele  iubirii,, 
tratate  dintr'o  perspec  ivă  dominant  existenţialistă.  De  altfel,  în  ultimul 
timp,  filosofia  existenţialistă  a  şi  adus  contribuţii  esenţiale  în  proble- 

maHca  aceasta.  Astfel  că  autorul  se  foloseşte  de  o  metodă  nouă,  mo¬ 
dernă  şi  rodnică  In  analiza  raportului  de  comuniune  eu-tu,  fără  însă 
a  uita  nici  un  moment  că  lucrează  sub  lumina  adevărului  creştin. 
Adevărul  creştin  e  duhul  în  care  se  organizează  întreg  materialul, 
evidenţiindu-se  astfel  şi  superioritatea  soluţiei  creştine  în  problema¬ 
tica  iubirii  faţă  de  toate  celelalte  soluţii. 

Un  prim  capitol,  cu  subîmpărţirile :  „Persoană  şi  comunitate", 
„Comunitate  şi  iubire",  enumeră  critic  diferite  concepte  contimpo¬ 
rane  asupra  persoanei  şi  se  opreşte  la  definiţia;  „Persoana omenească.., 
(e)  o  realitate  orientată  către  lumea  naturii,  către  semeni,  către  lumea 
persoanelor  şi  către  Dumnezeu",  adică  spre  „valori  cari  o  transcend"  •. 
ea  e  „intenţionalitate  către  comunitate"  (p.  13).  Şi  cum  comunitatea 
se  realizează  numai  prin  iubire,  persoana  omenească  e  iubire.  Iubirea 
nu  e  o  însuşire  a  omului,  ci  „însăşi  fiinţa  lui“  (p.  15).  Omul  este  om 
în  măsura  în  care  e  iubire.  Următoarele  două  capitole  expun  ele¬ 
mentele  iubirii;  „iubirea  e  un  act  intenţional  cu  caracter  ...interper- 
sonai"  (p.  26),  „un  act  de  fiinţială  orientare  a  lui  eu  către  tu“  (p.  25). 
Isvorând  din  însăşi  fiinţa  persoanei,  iubirea  are  un  aspect  afectiv, 
unul  cognitiv  şi  unul  voliţlonal,  adică  angajează  toate  funcţiunile  su¬ 
fletului,  însă  nu  se  confundă  cu  ele :  „ea  depăşeşte  cadrul  simţirii, 
cunoaşterii  şi  voirii  empirice"  (p.  16 — 25).  De  aceea  iubirea  e  instru¬ 
mentul  de  cunoaştere  a  persoanei  iubite  în  intimitatea,  în  esenţiali- 
tatea  ei ;  ea  pătrunde  în  inima  persoanei,  care  altfel  e  inaccesibilă 
cunoaşterii  omeneşti.  Ea  singură  poate  aprecia  pe  semen  Ia  justa  lui 
valoare,  sesizând  şi  potenţialităţile  ascunse  puse  în  firea  lui  de  Dum¬ 
nezeu.  Ea  e,  prin  aceasta,  şi  cea  mai  intimă  comunicare  între  per¬ 
soane.  Comuniune  însă  nu  însemnează  dizolvarea  celui  ce  iubeşte  în 
cel  iubit,  ci  condiţia  sine  qua  non  a  iubirii  e  dualitatea  :  ea  afirmă 
deosebirea  între  eu  şi  tu.  Ea  pretinde  reciprocitate:  răspunsul  per¬ 
soanei  iubite.  Altfel  e  iubire  în  suferinţă.  Ea  e  dăruire  şi  primire 
pentru  amândouă  persoanele.  Iubirea  are  caracter  creator :  ea  „aduce 
la  fiinţă  persoana  iubită",  dar  şi  pe  cei  ce  iubeşte.  E  o  creare  reci¬ 
procă.  Ea  deşteaptă  potenţialităţi  amorţite,  le  dinamizează  şi  duce 
spre  desăvârşire.  Ea  e  un  imbold  de  modelare  după  imaginea  ideală 
a  ta.  In  opoziţie  cu  iubirea,  ura  e  o  forţă  destructivă  [p.  26- — 37], 

Capitolele  ultime  (4  şi  5)  se  coboară  în  concret,  prezentând  cele 
.patru  forme  fundamentale"  la  cari  se  pot  reduce  „înfăţişările  con¬ 
crete  ale  iubirii :  iubirea  dintre  sexe,  eros-ul,  philia  şi  agape  sau  iu¬ 
birea  creştină". 

Iubirea  dintre  sexe  nu  e  pur  spirituală,  ci  şi  „fizică" :  ea  cu¬ 
prinde  „ca  un  moment  constitutiv  al  ei  şi  aetul  procreator",  prin  care 
_,,omul  se  află  in  situaţia  de  creator  de  viaţă  în  colaborarea  cu  Dum¬ 
nezeu".  Ea  „implică  nu  numai  jertfa  unui  soţ  faţă  de  celălalt,  ci  şi 
jertfa  amândurora  în  favoarea  urmaşilor".  Ea  nu  urmăreşte  numai 
înmulţirea  cantitativă  ci  şi  depăşirea  calitativă  a  nivelului  actual  al 
omului.  Iubirea  „fizică"  se  va  desfiinţa  când  nu  va  mai  fi  posibilă 

■depăşirea  calitativă  a  condiţiei  de  om,  câmd  oamenii  vor  fi  asemenea 
îngerilor  din  cer.  Autorul  combate  părerea  care  identifică  procrearea 
cu  păcatul  şi  părerea  care  vede  în  ea  numai  un  instrument  orb  de 
perpetuare  a  speciei  (p.  37 — 41). 

Erosul  e  legat  de  filosofia  platonică :  e  năzuinţa  spiritului  după 
lumea  divină  a  ideilor.  „El  este  în  ordinea  vieţii  spirituale,  ceea  ce 
legea  gravităţii  este  în  ordinea  materială"  (p.  43),  E  dorul  după  lumea 
divină  din  care  a  coborât  spiritul  pe  pământ.  Prin  e1  ne  înălţăm  spre 
Dumnezeu,  care  tronează  în  imobilitatea  lui  transcendentă  şi  ne  atrage 
prin  frumuseţea  lui.  Dumnezeu  însă  —  după  Platon  — .  nu  cunoaşte 
erosul,  nici  iubirea.  Erosul  urcă  numai  dela  om  la  Dumnezeu. 

„Philia  este  afecţiunea  firească,  binevoitoare  dintre  oameni" 
(p.  45).  Felurile  ei  le-a  descris  Aristotel :  iubire  întemeiată  pe  virtute 
(iubeşti  pe  cineva  pentru  virtuţile  lui),  pe  utilitate  (îl  iu'şeşti  pentru 
foloasele  ce  le  ai)  şi  pe  plăcere  (îl  iubeşti  pentru  plăcerile  ce  ţi  le 
procură).  Toate  aceste  forme  au  caracter  egoist.  Ele  nu  cunosc  iu¬ 
birea  desînteresată,  „iubirea  celui  de  sus  faţă  de  cel  de  jos,  a  celui 
cu  situaţie  bună  faţă  de  cel  născut  in  sau  copleşit  de  mizerie,  a  celui 
învăţat  faţă  de  cei  neînvăţat  şi  desconsiderat"  (p.  45 — 47).  Philia  e 
iubirea  la  care  se  poate  ridica  societatea  laică.  Capitolul  V  —  cel 
mai  extins  (p.  48—158)  —  se  ocupă  de  iubirea  creştină  în  diferitele 
ei  aspecte  (agape).  Ceea  ce  o  distinge  tetal  de  celelalte  feluri  de  iu¬ 
bire,  este  faptul  că  în  chip  primordial  ea  e  iubirea  lui  Dumnezeu  faţă 
de  om.  Dumnezeu  este  iubire  t  iată  marea  revelaţie  (şi  noutate)  pe 
care  a  adus-o  creştinismul  în  lume.  De  aceea  iubirea  creştina  e  „total 
lipsită  de  egoism",  e  „cu  totul  desînteresată"  (p.  51).  Ea  se  revarsă 
asupra  tuturor  celor  păcătoşi  —  şi  mai  ales  asupra  „vameşilor  şi  pă 
cătoşilor".  Ea  singură  ne  mântueşte,  adică  ne  scoate  din  însingurare 
şi  ne  transformă  în  subiect  al  iubirii  divine  t  prin  ea  intrăm  în  co¬ 
muniune  cu  Dumnezeu  şi  în  Dumnezeu  cu  toată  lumea.  Ea  se  în¬ 
dreaptă  spre  om  pentru  om,  pentru  ceea  ce  reprezintă  el. 

Agape  a  existat  şi  în  V.  T.  dar  singurii  privilegiaţi  ai  ei  erau 
drepţii ;  în  N.  T,  ea  s’a  întrupat  în  persoana  concretă  a  Mântuito¬ 
rului  şi  cuprinde  şi  pe  păcătoşi.  Ea  cuprinde  cosmosul  întreg.  Iubirea 
lui  Dumnezeu  e  soarele  ce  aruncă  lumină  peste  toate  in  N,  T.  (p. 
6b — -67).  Ea  nu  e  idee  abstractă,  ci  iubire  efectivă,  practică,  până  la 
sacrificiul  vieţii, 

Poate  fi  iubirea  poruncă  ?  Poate  fi,  întru  cât  primirea  iubirii 
divine  şi  urmarea  cerinţelor  ei  atârnă  de  voinţa  liberă  a  omului  (p.  76). 

Iubirea  lui  Dumnezeu  faţă  de  om  în  Ifsus  Hristos,  creează  din 
nou  pe  om  şi-l  face  capabil  să  Iubească  şi  el  pe  Dumnezeu.  De  aceea 
în  afara  creştinismului  nu  există  iubire  comunionaiă  faţă  de  Dum¬ 
nezeu.  Iubirea  de  Dumnezeu  e  dăruire  totală  iui  Dumnezeu ;  ea  e  ne¬ 
despărţită  de  iubirea  de  aproapele,  care  în  creştinism  a  atins  desă- 
vârşirea.  Iubirea  de  aproapele  nu  se  confundă  cu  «iubirea  umanitară", 
care  e  o  iubire  secularizată,  pentru  că  elimină  pe  Dumnezeu,  Iubirea 

de  Dumnezeu  şi  iubirea  de  aproapele  sunt  strâns  legate :  izolate,  de¬ 
generează,  una  în  fanatism,  alta  în  exploatare.  Iubirea  de  aproapele 
nu  e  identică  nici  cu  mila  i  ea  e  mai  largă,  e  practică  şi  pătrunde 
mai  adânc.  Mila  însă  poate  însoţi  iubirea.  Iubirea  creştină  se  extinde 
şi  asupra  vrăjmaşilor!  iubirea  de  vrăjmaşi  e  o  obligaţie  elementară 
pentru  creştin.  Ea  topeşte  vrăjmăşia,  nimiceşte  răul  şi  aduce  biruinţa 
binelui  (p.  83 — 121). 

S'a  vorbit  de  un  conflict  între  iubirea  de  aproapele  şi  iubirea 
faţă  de  cel  de  departe  (Nietzsche,  N.  Hartmann).  In  realitate,  iubirea 
faţă  de  cel  ce  va  veni  (urmaşi)  nu  se  poate  exercita  decât  prin  iubirea 
de  aproapele  (de  cel  de  azi).  La  fel  există  un  conflict  între  iubirea 
de  prircipii  abstracte  şl  iubirea  de  om.  Rezolvarea  ?  Iubirea  de  Dum¬ 
nezeu  primează  iubirea  de  om  ;  iubirea  de  om  primează  iubirea  de 
o  idee  abstractă  a  Binelui,  Adevărului,  Dreptăţii.  Nu  omul  e  pentru 
lege,  ci  legea  pentru  om.  In  iubirea  faţă  de  om,  se  include  şi  iubirea 
faţă  de  comunitate,  pentru  că  omul  e  întotdeauna  încadrat  în  comunitate. 

Iubirea  faţă  de  natură  reiese  din  obligaţia  omului  de  a  contribui 
la  desăvârşirea  ei :  cosmosul  aşteaptă  iubirea  omului.  E  o  solidarizare 
în  mântuire  (p.  121 — 141). 

Ce  raport  e  între  dragoste  şi  iubire  ?  Dragostea  e  un  minimum 
de  onestitate.  De  aceea 'e  obligatorie.  Domeniul  iubirii  e  nelimitat!  e 
domeniul  generozităţii.  Ele  se  completează.  Iubirea  desăvârşeşte  drep¬ 
tatea  ;  dreptatea  împiedecă  iubirea  de-a  degenera  în  slăbiciune  (p. 
143—145). 

Dar  raportul  între  credinţă  şi  iubire  ?  „Credinţa  pune  eul  în 
relaţie  cu  Tu-ul  dumnezeesc , . .  şi-l  deschide  iubirii  Aceluia"  (p.  147), 
Ea  e  şi  „unealta...  care  mi-I  descoperă  pe  semen  ea  obiect  real  al 
iubirii  mele"  (p,  148). 

Credinţa  stabileşte  relaţia,  iubirea  o  dinamizează.  Credinţa  fereşte 
iubirea  de-a  degeaera  în  iubire  egoistă.  Ea  însă  trebue  să  fie  lucră¬ 
toare  în  iubire ;  iubirea  dă  valoare  credinţei.  Credinţa  fără  iubire  dege¬ 
nerează  în  fanatism. 

Consideraţii  despre  actualitatea  iubirii  creştine  încheie  cartea 
aceasta  atât  de  substanţială  şi  atât  de  densă. 

Am  rezumat  astfel  liniile  mari  ale  problematicei,  aşa  cum  o  pune 
autorul.  In  cadrul  acestor  prezentări  generale,  fără  a  ne  opri  la  dis¬ 
cuţii  de  amănunt,  dăm  expresie  unei  simple  nedumeriri :  de  ce  dintre 
toate  felurile  de  iubire  enumerate  lipseşte  iubirea  de  sine  ?  Avem  im¬ 
presia  că  aici  e  un  defect  de  perspectivă,  prin  care  iubirea  e  conce¬ 
pută  numai  ca  lansare  în  afară  şi  persoana  la  fel  numai  ca  intenţio¬ 
nalitate  spre  comunitate.  E  adevărat  i  aceasta  e  perspectiva  dominantă, 
dar  nu  trebue  să  o  exagerăm  până  la  excluderea  posibilităţii  iubirii 
faţă  de  sine.  Şi  pământul  gravitează  în  jurul  soarelui,  dar  se  învâr¬ 
teşte  şi  în  jurul  axei  sale.  Nu  orice  iubire  de  sine  e  egoism,  e  iubire 
egoistă;  egoismul  e  pervertirea  iubirii  de  sine.  In  cadrul  creştin  există 
o  iubire  de  sine  valabilă,  care  se  armonizează  cu  iubirea  de  Dumnezeu 

de  aproapele.  Persoana  însăşi  nu  e  numai  intenţionalitate  spre  co- 
muniune,  ci  şi  identitate  cu  sine,  intenţionalitate  spre  realizare,  spre 
rotunjire.  Acestea  sunt  tendinţe  fundamentale  ale  persoanei,  cărora  le 
corespunde  iubirea  de  Dumnezeu  şi  aproapele  de  o  parte  şi  iubirea 
de  sine  de  alta.  De  altfel  autorul  însuşi  avea  elementele  necesare  spre 
a  încadra  iubirea  de  sine  în  perspectiva  integrală  a  iubirii. 

Nu  discutăm  problema  aceasta  mai  pe  larg  s  am  voit  numai  să 
atragem  atenţia  asupra  unei  lipse,  care  se  cuvine  împlinită.  Trebue 
sâ  învăţăm  însă  pe  oameni  şi  felul  cum  să  se  iubească  pe  sine,  nu 
numai  cum  să  iubească  pe  alţii.  Căci  dela  adevărata  iubire  de  sine 
porneşte  şi  adevărata  iubire  de  aproapele.  Intre  iubirea  de  Dumnezeu, 
de  aproapele  şi  de  sine  există  legături,  cari  fac  ca  lipsa  uneia  să  se 
resimtă  asupra  celorlalte.  Sperăm  ca  la  o  nouă  ediţie,  să  se  complec- 
teze  şi  acest  gol.  Sau  nu  cumva  autorul  crede  că  orice  iubire  de  sine 
e  egoism  ?  Sau  n'a  voit  să  trateze  aspectele  Iubirii  ? 

E  simplă  nedumerire,  ca  o  floare  măruntă  încrustată  pe  coperta 
unei  cărţi  frumoase  şi  ca  fond  şi  ca  formă.  Dr.  D.  I.  Belu  nu  e  un 
colecţionar  în  teologie  î  e  un  gânditor. 

Diacon  NICOLAE  MLADIN 

* 

Prof.  Nicolae  Comşa:  MANUSCRISELE  ROMÂNEŞTI  DIN  BI¬ 
BLIOTECA  CENTRALA  DELA  BLAJ  (în  „Biblioteca  Bibliologica"  nr. 
18),  Blaj  1944,  p.  228. 

Cine  cunoaşte  truda  împreunată  cu  catalogarea  unei  biblioteci 
de  manuscrise  (cuprins,  exterior,  transcriere  de  prefeţe  şi  însemnări, 
etc,),  cum  este  Biblioteca  Centrală  din  Blaj  ■ —  din  care  prof.  N.  Comşa 
ne  prezintă  în  volumul  de  faţă  numai  cele  320  de  manuscrise  româ¬ 
neşti  —  va  înţelege  ce  lucrare  însemnată  avem  bucuria  să  semnalăm 
şi  de  cât  folos  va  fi  ea  cercetătorilor  români  şi  străini.  Biblioteca 
Centrală  din  Blaj,  rod  al  dragostei  de  carte  a  atâtor  generaţii  de  căr¬ 
turari  începând  dela  Inochentie  Micu  şi  până  la  T,  Cipariu,  I,  M.  Mol- 
dovan  şi  Alex.  Bunea,  „dispune  azi  —  zice  autorul  ■ —  de  tipărituri 
vechi,  manuscrise'  şi  documente  mărunte  într’o  măsură  cantitativă  şl 
calitativă,  pe  care  probabil  numai  Biblioteca  Academiei  Române  o 
întrece".  Iată  de  ce,  ahiar  dacă  nu  se  dă  deocamdată  şi  catalogul 
manuscriselor  latineşti  (peste  400  !),  al  celor  în  limbile  moderne  (200) 
şl  orientale  (alte  200 spre  a  nu  mai  vorbi  de  colecţia  de  periodice 
româneşti,  de  stampa,  foi  volante,  etc.,  care  toate  aşteaptă  catalogarea, 
lucrarea  prof.  Nic.  Comşa  despre  manuscrisele  româneşti,  care  sunt 
„comoara  cea  mal  de  preţ  a  Bibliotecii  Centrale  din  Blaj",  formează 
o  operă  de  reală  valoare  culturală,  asupra  căreia  se  cade  să  stăruim 
măcar  câteva  momente. 

Valoarea  aceasta  a  manuscriselor  blăjene  creşte  mai  ales  când 
ne  gândim  că  unele  din  ele  sunt  exemplare  unice ,  ca  Pravila  lui  Eu- 
stratie  Logofătul  dela  1632  (Nr.  44),  cartea  de  rugăciuni  a  Voevo- 
dului  pribeag  Gheorghe  Ştefan,  studiată  şi  publicată  de  prof.  Drăganu 


334 


REVISTA  TEOLOGICA 


(Nr.  318),  învăţăturile  Iul  Neagoe  Basarab  in  redacţiune  greacă,  publi¬ 
cate  recent  de  V.  Grecu  (Nr.  1 15),  hotărârile  sinodului  din  Bălgrad 
din  1627  privitoare  la  sărbătorile  care  trebuesc  ţinute  (Nr.  309),  etc. 
Altele  sunt  exemplare  rare  şi  frumoase  ale  unor  opere  de  mare  im¬ 
portanţă,  ca  Dicţionarul  latin-român  al  Iui  Teodor  Corbea,  copiat, 
după  cât  se  pare,  în  1713  de  învăţatul  episcop  de  Râmnic  Dafnaschin 
pentru  boerul  Radu  Cantacuzino  (Nr.  46),  Hronicul  vechimii  Româno- 
Moldo-Vlahilor  al  Iui  Cantemir,  în  două  exemplare  (Nrii  49  şi  87) 
din  care  ultimul  e  original  al  Iui  Cantemir  adus  dela  Viena,  un  Hro- 
nograi  de  tipul  Danovici  (Nr,  51,  copiat  in  1757),  un  Letopiseţ  de 
al  lui  Nic,  Costin  copiat  în  Iaşi  la  1765  (Nr.  57),  un  Noul  Testament 
de  pe  la  1630  (Nr.  106),  o  „Poveste  a  Sfinţilor"  de  pe  la  1670,  deci 
anterioară  Iui  Dosoftei  (Nr.  138),  un  Zakonic  privitor  la  organizarea 
şi  administraţia  Mitropoliei  ardelene  (1780),  urmat  de  un  inventar  aL 
averii  lui  Sa  va  Brancovici  (Nr.  219),  etc. 

Fireşte,  nu  trebue  să  uităm  ca  aici  se  păstrează  o  mulţime  din 
lucrările  lui  Samuil  Micu  Klein  (Biblia,  Traduceri,  Istoria  Românilor, 
etc.),  ale  lui  Tim.  Cipariu  şi  foan  Micu-Moldovan,  după  cum  se  află 
şi  câţiva  codici  privitori  la  viaţa  bisericească  din  (urni  Blajului.  Li¬ 
teratura  religioasă  iarăşi  este  copios  reprezentată,  fie  prin  predici 
traduse  sau  originale,  fie  prin  vieţi  de  sfinţi,  cărţi  liturgice  sau  prin 
multe  bucăţi  apocrife  de  natură  didactică.  Foarte  multe  astfel  de  ma¬ 
nuscrise  formau  adevărate  biblioteci  ambulante,  întru  cât  ele  sunt 
legate  câte  10 — 20  lucruri  diferite  în  câte  un  codice  miscelaneu  şi 
circulau  astfel  din  sat  în  sat,  Cine  răsfoeşte  şi  măcar  acest  catalog 
îşi  poate  face  o  idee  destul  de  bună  despre  cultura  strămoşilor  noştri 
de  acum  câteva  veacuri. 

De  mare  folos  sunt  cei  doi  indici  dela  sfârşit.  Primul  ne  arată  că 
In  Biblioteca  blăjeană  există  3  manuscrise  dinainte  de  1650,  18  dintre 
1650—1700,  29  dintre  1700—1750,  81  dintre  1750—1800,  56  dintre 
1800—1850  şi  133  dintre  1850—1940. 

Al  doilea  indice  ne  arată  numele  autorilor,  copiştilor,  al  titlurilor 
de  texte  şi  a  localităţilor  unde  s  au  scris,  respectiv  de  unde  provin 
manuscrisele.  Aici  însă  cred  că  autorul  ar  fi  făcut  operă  mai  utilă 
dacă  urma  metoda  mai  bună  dela  catalogarea  manuscriselor  Acade¬ 
miei,  unde  indicii  sunt  mai  detailaţi  şi  mai  precîşi. 

Mulţumindu-i  autorului  pentru  toată  truda  depusă  în  această 
lucrare,  ne  luăm  îndrăsneata  de  a  face  şi  unele  mici  observaţii  în 
legătură  cu  transcrierea  şi  editarea  catalogului  acestor  manuscrise. 

N'ar  fi  stricat  să  ni  se  fi  dat  şi  vreun  clişeu  reproducând  câte 
o  caligrafie  mai  frumoasă  sau  vreo  iscălitură  mai  rara. 

La  codicele  (din  1794)  Nr.  9  nu  ne  spune  autorul  în  ce  an  şi 
număr  din  Unirea  Poporului  a  tipărit  Lupeanu-Melin  istoria  lui  Con¬ 
stantin  Brâncoveanu, 

La  sfârşitul  codicelui  Nr,  105  are  a  se  citi  la  Nr.  25  :  „Pentru  ce/e 
5  pontumuri  ale  sltii  Unii  scoase  din  sfta  Pravilă  şi  din  sfta  CHuci 

(cheia  înţelesului  sau  Kliuci  razumenia  trad.  din  ruseşte  Bucureşti 
1678)  însemnate...". 

Daniil  Marginai  (Mardsinay  cum  scria  el)  nu  studiase  în  Apus, 
ci  la  noi  în  Cluj,  după  cum  arată  publicaţiile  lui  A,  Veress  \  Biblio¬ 
grafia  rom.-ungară,  i  p.  193. 

Trimiterile  la  Purcederea  spiritului  sfânt  (pentru  Nr.  139)  şi 
pentru  Test.  Vechiu  (Nr.  131)  sunt  greşite. 

Pentru  cei  care  cunoaştem  dragostea  de  muncă  şi  abnegaţia  proî, 
Comşa,  putem  să-i  spunem  că  lucrarea  dsale  este  nu  numai  un  omagiu 
adus  colecţionarilor  de  manuscrise  Cipariu  şi  M.  Moldovan,  ci  o 
operă  de  real  folos  pentru  cultura  şi  ştiinţa  românească. 

Preot  Dr.  TEODOR  BODOGAE 

Liviu  Rusu :  ESTETICA  POEZIEI  LIRICE,  Ed.  II-a  (revăzută  şi 
completată).  Bucureşti,  Casa  Şcoalelor  1944,  p.  VI-f-304. 

Faptul  că  lucrarea  aceasta  a  apărut  în  ediţia  II-a  şi  în  editura 
Casei  Şcoalelor  este  o  dovadă  suficientă  despre  preţuirea  de  care  se 
bucură  în  mediul  intelectual  românesc  şi  despre  valoarea  ei  intrin¬ 
secă.  De  aceea  am  ţinut  să  relevăm  reapariţia  ei  în  vitrina  literară, 
deşi  cu  oarecare  întârziere.  Perspectiva  în  care  priveşte  poezia  lirică, 
e  o  perspectivă  de  adâncime :  nu  dibuie  ia  suprafaţa  sufletului  ome¬ 
nesc,  ci  pătrunde  până  în  rădăcinile  vieţii  spirituale  şi  de  acolo  pro- 
ectează  lumina  adevărului  asupra  isvoarelor  autentice  ale  poeziei  li¬ 
rice.  Dacă  poezia  lirică  e  revelare  nemijlocită  a  adevărului  existenţial, 
cartea  aceasta  e  descoperirea  clară  a  puterilor  „formative"  prin  care 
se  plăsmueşte  poezia  lirică.  Lectura  ei  este  instructivă  şi  pentru  un 
teolog,  mai  ales  că  în  soluţiile  ei  se  apropie  de  perspectiva  cre¬ 
ştină  a  artei.  Se  apropie  —  dar  nu  se  identifică.  In  orice  caz  apro¬ 
pierea  aceasta  e  semnificativă  pentru  un  spirit  critic  şi  progresist  cum 
este  profesorul  dela  Universitatea  clujană,  d.  Liviu  Rusu. 

Nu  nizuim  să  facem  un  rezumat  al  problemelor  tratate  şi  al  solu¬ 
ţiilor  respective.  Amintim  doar  că  priveşte  genurile  literare  —  liric, 
epic,  dramatic  —  nu  ca  nişte  categorii  convenţionale,  ci  ca  atitudini 
originare  ale  spiritului,  ca  viziuni  organice,  naturale  ale  spiritului 
omenesc  (cap.  I).  Celelalte  capitole  tratează  despre  esenţa  lirismului, 
limbajul  liric,  atmosfera  lirică,  raţionalitatea  şi  iraţionalitatea  în  poezia 
lirică,  factorii  componenţi  ai  atmosferei  lirice,  genurile  lirice.  Vom 
evidenţia  numai  două  poziţii  esenţiale,  cari  stau  la  temelia  interpre¬ 
tării  poeziei  lirice  şi  în  care  simţim  ecourile  unei  concepţii  apropiate 
de  cea  creştină. 

In  primul  rând  :  deosebirea  dintre  eul  empiric  şi  eul  poetic.  Poezia 
lirică  —  zice  autorul  —  e  confundată  adesea  cu  „subiectivitatea  emo¬ 
tivă"  (p.  79) :  pare  o  creaţie  şi  oglindire  a  sentimentului.  Aceasta  e  o 
interpretare  greşită  şi  superficială.  „Poezia  lirică  este  prin  excelenţă 
poezia  eului"  (p.  83).  Dar  ce  este  eul?  Eul  e  „stratul  cel  mai  ascuns 
al  fiinţei  noastre",  „substratul  primara!  sufletului  omenesc"  (p,  83).  „Eu! 

este  nucleul  primar  din  care  iradiază  toate  manifestările  noastre  su¬ 
fleteşti"  (p.  84) :  sentimentul,  raţiunea  şi  voinţa  nu  constituesc  eul,  ci 
sunt  funcţiuni  aie  lui  de  relaţie  cu  lumea.  Eul  este  ceea  ce  în  mod  teo¬ 
logic  am  numi  substanţa  sau  esenţa  indivizibilă  a  sufletului,  care  stă 
în  dosul  fenomenelor  şi  le  produce.  Dar  tendinţele  ce  izvorăsc  din 
eu,  necesare  pentru  cunoaşterea  lumii  şi  orientarea  în  sânul  ei,  au  nă¬ 
zuinţa  să  se  autonomizeze,  să  intre  în  raporturi  variate  întreolaltă 
şi  cu  lumea  exterioară,  şi  astfel  „din  aceste  raporturi  se  naşte  o  ex¬ 
perienţă  vastă  care  se  suprapune  năzuinţelor  originare"  ale  eului.  „In 
felul  acesta  se  formează  în  jurul  eului  originar,  central,  un  eu  derivat, 
excentric",  care  captează  manifestările  individuale  şi  câteodată  însăşi 
„nucleul  central  al  eului".  De  aceea,  „în  majoritatea  manifestărilor 
obişnuite  omul  este  condus  nu  de  pornirile  eului  său  autentic,  ci  de 
acel  eu  derivat,  care  duce  la  cele  mai  variate  compromisuri,  el  în¬ 
suşi  fiind  un  rezultat  al  acestora".  De  aici  tensiunea  dintre  eul  ori¬ 
ginar  şi  eul  derivat  sau  eul  empiric  (p.  86).  Arta  şi  în  special  poezia 
lirică  nu  este  expresia  eului  empiric,  ci  a  eului  originar;  „artist  cu 
adevărat  este  acela  în  sufletul  căruia  glasul  eului  originar  a  reuşit  să 
copleşească  pe  acela  al  eului  derivat"  (p.  88).  Poezia  lirică  e  reve¬ 
lare  nemijlocită  a  eului  poetic  (originar);  „Fiecare  poezie  lirică  ascunde 
o  scântee  cerească,  pe  cât  de  scurtă  pe  atât  de  intensă,  capabilă  să 
pună  în  lumină  pentru  moment  eul  autentic  şi  prin  aceasta  sensul 
întregei  existenţe"  (p.  97).  Poeţii  „au  ştiut  să  desgroape...  din  eul  em¬ 
piric...,  eul  originar...  neîntinat  de  vremelnicie"  (p.  98).  Adâncirea  în 
eul  poetic  e  luare  de  contact  cu  esenţialitatea  sufletului,  cu  unitatea 
naturii  umane  („eul  originar  e  de  natură  colectivă"  căci  „spiritul  nu 
desparte,  ci  uneşte*  p.  294)  şi  cu  esenţa  lăuntrică  a  lumii  obiective 
însăşi.  Poezia  lirică  înfloreşte  din  rădăcinile  existenţei  umane  şi  atinge 
rădăcinile  existenţei  în  genere,  sensurile  ei  adânci.  Dacă  adăuga  au¬ 
torul  că  rădăcinile  acestea  sunt  adâncite  în  Dumnezeu,  ar  fi  făcut 
pasul  ultim  către  concepţia  teologică  a  artei-  A  rămas  însă  în  ima¬ 
nenţă,  la  eul  originar. 

Este  punctul  final  la  care  se  opreşte  o  cercetare  critică  obiec“ 
tivă,  care  nu  vrea  să  depăşească  imanentul.  Pasul  mai  departe  apar¬ 
ţine  teologiei,  dar  şi  geniului  artistic,  care  contemplează  frumuseţea 
cea  necreată  ce  învăluie  existenţa.  O  altă  precizare  justă  este  că 
poezia  lirică,  „nu  este  nici  raţională,  nici  iraţională,  ci  sapraraţională “ 
(p.  183),  Ea  depăşeşte  raţionalitatea  noţională,  combate  mecanicizarea 
spiritului,  dar  nu  e  nici  „revărsare  de  iraţional",  pentru  că  eul  ori¬ 
ginar  e  „logos",  „raţiune  superioară"  care  contopeşte  în  sine  senti¬ 
mentul,  voinţa  şi  raţiunea  (p.  184,  292)  şi  care  revelează  sensurile 
mari  ale  existenţii.  Poezia  nu  e  obscuritate,  ci  lumină,  lumina  unei 
frumuseţi  supraraţionale  ce  topeşte  într’o  largă  armonie  lumea  su¬ 
biectivă  şi  obiectivă. 

Iată  numai  două  teme  esenţiale  dintre  atâtea  altele  ce  înfloresc 
paginile  cărţii.  Ele  se  apropie  şi  de  anumite  teme  al;  vieţii  mistice, 

pe  care  autorul  o  defineşte  ca  o  intuire  nemijlocita  şi  pasivă  a  adân¬ 
curilor  obscure1'  (?  !  p.  184),  adică  a  euluî  originar  —  desigur  din 
aceeaşi  perspectivă  imanentista.  (Nici  aici  n'a  îndrăsnit  să  facă  pasul 
ultim :  intuire  a  Divinităţii  in  adâncurile  euluî  originar), 

E  o  carte  de  prezentare  justă,  adâncă  a  fenomenului  liric,  O 
carte  de  orizonturi  vaste,  De  aceea  o  recomandăm  călduros  oricărui 
intelectual  ce  se  preocupă  de  astfel  de  probleme. 

Diacon  NICOLAE  MLADÎN 

ALTARUL  BANATULUI.  Revistă  de  zidire  sufletească  şi  de 
ştiinţă  teologică  a  Eparhiei  Caransebeşului.  Anul  III  (1946),  nr.  1 — 6 
(Ianuarie-Iunie),  p.  LXXXVI-f-132,  Volum  omagial  închinat  P.  Sf.  Epi¬ 
scop  Veniamin  V,  Nistor,  din  prilejul  împlinirii  vârstei  de  60  ani. 

In  22  Febr.  a,  c.,  P.  Sf.  Episcop  Veniamin  al  Caransebeşului  a 
Împlinit  venerabila  vârstă  de  60  ani.  Evenimentul  a  fost  subliniat  cu 
simpatie  de  presa  bisericească,  iar  la  Caransebeş  au  fost  organizate 
din  acel  prilej  festivităţi  mişcătoare,  ierarhul  sexagenar  fiind  sărbă¬ 
torit  de  unanimitatea  clerului  şi  poporului,  cu  un  rar  entuziasm. 

Admirabila  revistă  Altarul  Banatului  i-a  închinat  Prea  Sfinţitului 
Episcop  Veniamin  un  volum  omagial  demn  de  strălucitele  osteneli 
ale  ctitorului  ei. 

Partea  întâia  cuprinde  material  privitor  la  personalitatea  şi  opera 
ierarhului  sexagenar,  în  articole  semnate  de  I.  P.  Sf.  Mitropolit  Ni- 
colae  al  Ardealului,  P.  Sf.  Episcop  Nicolae  Colan  al  Clujului,  Icon. 
stavr.  R.  C.  Ancuşa,  Dr.  C.  Corneanu,  Prob  univ.  Dr.  1.  Lupaş,  llie 
N.  Lungulescu,  Prof.  univ.  Dr.  Gr.  T.  Marcu,  Prot.  stavr.  Em.  Cioran, 
N.  Cornean,  Prot.  Dr.  Iacob  Creţiu,  Pr.  A.  Radu,  Prot.  Virgil  Musta, 
Prot.  Isaia  Suru,  Prot.  I.  Muntean  şi  Redacţia. 

Partea  a  doua  oferă  studii  savante  şi  articole  îngrijite,  de  cu¬ 
prins  felurit,  semnate  de  Profesorii  universitari  Dr.  Milan  Şesan,  Dr, 
D.  Stăniloae,  Dr.  Leca  Morariu,  Prot.  Dr.  Petru  Rezuş,  Prob  Gh,  P. 
Cotoşman,  Prof.  I.  G.  Bulea,  Arhim.  Dr.  L.  Busuioc,  Prof,  Dr.  Marcu 
Bănescu,  Prof.  Aurel  Stuparu  şi  Prof.  Dr.  Mircea  Chialda.  Comen¬ 
tarii,  Portrete  ortodoxe,  Recenzii,  Note,  Cronică  şi  Bibliografie  teo¬ 
logică,  complectează  acest  bogat  şi  frumos  volum  omagial,  în  publi¬ 
carea  căruia  Păr.  Prof.  Dr.  Petru  Rezuş,  redactorul  revistei,  a  pus  o 
pilduitoare  tragere  de  inimă  şi  aptitudini  de  tehnician.  S.  S. 

t  PROF-  Dr.  1.  MATEIU.  In  dimineaţa  zilei  de  Miercuri  20 
Martie  a.  c.,  a  încetat  din  viaţă  la  casa  părintească  din  Sebeşul  de 
sus  (judeţul  Sibiu)  profesorul  universitar  Dr,  Ioan  Mateiu,  preşe¬ 
dintele  Comitetului  central  al  „Frăţiei  Ortodoxe  Române".  II  ştiam 
suferind,  de  mai  mult  de-un  an  de  zile,  pe  urma  unui  stupid  acci¬ 
dent  de  circulaţie.  Cum  în  vremea  din  urmă  se  reiăcuse  aproape 
complect,  năpraznica  ştire  a  morţii  sale  a  venit  ca  din  senin.  Revista 
noastră,  în  rând  cu  întreaga  presă  bisericească  de  dincoace  de  Car- 
paţi,  se  pregătea  să-i  aducă  un  meritat  omagiu,  din  prilejul  împli¬ 
nirii  a  patru  decenii  de  activitate  publicistică.  Datorită  unei  fericite 
întâmplări,  profesorul  Mateiu  apucase  să  vadă,  în  coloane,  articolul 
ce  i  l-am  închinat,  şi  clişeul  cu  portretul  său.  Când  s'a  săvârşit  din 
viîţă,  fascicolul  în  care  a  apărut  omagierea  sa  (vezi  RT  nr.  3—4, 
Martfe— Aprilie  a.  c.  p.  233)  era  la  compactor,  în  curs  de  broşare. 
Am  arătat  acolo  vredniciile  acestei  personalităţi  de  elită  a  intelec¬ 
tualităţii  noastre  ortodoxe. 

La  prohodirea  rămăşiţelor  sale  pământeşti  au  luat  parte  dele¬ 
gaţii  numiroase  din  partea  Bisericii  noastre  şi  a  Academiei  de  înalte 
Studii  Comerciale  şi  Industriale  din  Cluj-Braşov. 

In  prezenţa  membrilor  familiei  şi  a  unei  mari  mulţimi  de  norod 
din  Sebeşul  de  sus  şi  din  satele  vecine,  sicriul  a  fost  condus  într'un 
car  cu  boi.  Sâmbătă  23  Martie  a.  c.,  dela  casa  părintească,  în  bise¬ 
rica  satului,  unde  s'a  săvârşit  slujba  înmormântării  de  către  P.  Sf. 
Arhiereu  Teodor  Răşinăreanu,  vicarul  Arhiepiscopiei  ortodoxe  ro¬ 
mâne  de  Alba-Iulia  ?î  Sibiu,  înconjurat  de  P.  C.  Prot.  stavr,  Dr.  An¬ 
drei  Gâlea,  Preot  Prof.  unîv.  Dr.  Liviu  Stan,  Preot  Aurei  Radu, 
administrator  protopopesc  în  Avrig,  Preot  Grigorie  Chialda — Avrig, 
Preot  Em.  Crăciun — Sebeşul  de  jos,  Preot  Gh.  Tatu — Sebeşul  de  sus 
şi  Diacon  AI,  Castriş.  Corul  studenţilor  Academiei  teologice  „An- 
dreiane"  din  Sibiu,  dirijat  de  Părintele  Prof.  Gheorgne  Şoima,  a  dat 
răspunsurile. 

Personalitatea  şi  opera  defunctului  au  fost  zugrăvite  în  cuvân¬ 
tări  mişcătoare  de  P,  Sf.  Arhiereu- vicar  Teodor,  reprezentantul  I.  P. 
Sf.  Mitropolit  Nicoîae  al  Ardealului,  Prof,  univ.  Dr.  Victor  Jinga, 
rectorul  Academiei  comerciale  din  CIuj-Breşov,  Prof,  univ.  Dr.  Sabin 
Cîoranu  dela  aceeaşi  Academie,  primarul  comunei  şi  parohul  locului 
Preot  Gh.  Tatu.  După  aceea,  sicriul  acoperit  de  splendide  coroane  ?1 

jerbe  de  flori  —  intre  care  se  distingeau  cele  aduse  dela  Braşov  de 
colegii  şi  studenţii  defunctului  profesor  —  a  fost  aşezat  în  cripta 
familiei. 

In  urma  iniţiativei  luată  de  Păr.  Prof,  univ.  Dr.  Ioan  Lupaş, 
prietenii  şi  admiratorii  sibieni  ai  profesorului  Ioan  Mateiu  au  pus 
bazele  unui  fond,  care  poartă  numele  decedatului.  Din  dobânzile 
acestui  fond,  care  însumează  până  acum  aproape  un  milion  de  Lei, 
oficiul  parohial  din  Sebeşul  de  sus,  la  dispoziţia  căruia  a  fost  pus, 
va  premia  pe  copiii  distinşi  dela  şcoala  satului. 

Dumnezeu  să-l  odihnească  în  curţile  Sale ! 

REVISTA  TEOLOGICĂ 

*  * 

SOCIETATEA  ROMÂNĂ  DE  TEOLOGIE  ORTODOXĂ.  Teologia 
ortodoxă  românească  şi-a  dat  în  sfârşit  organismul  necesar  pentru 
solidarizarea  teologilor  români,  în  vederea  unei  mai  strânse  colabo¬ 
rări  şi  afirmări  a  Ortodoxiei.  E  vorba  de  Societatea  Română  de  Teo¬ 
logie  Ortodoxă,  care  a  luat  fiinţă  legală  acum  câteva  luni,  din  iniţia¬ 
tiva  şi  prin  stăruinţa  dlui  prof.  Dr.  V.  Gh.  Ispir,  decanul  Facultăţii 
de  Teologie  a  Universităţii  din  Bucureşti,  şi  a  profesorilor  acestei  Fa¬ 
cultăţi- 

Prin  statutul  său  —  alcătuit  cu  grijă  şi  definitivat  în  urma  con¬ 
sultării  profesorilor  Facultăţii  de  Teologie  din  Suceava  şi  ai  Acade¬ 
miei  teologice  „Andreiane11  —  Societatea  Română  de  Teologie  Orto¬ 
doxă  îşi  propune  să  promoveze  studiile  teologice,  să  afirme  teoretic 
şi  practic  ecumenicitalea  Bisericii  în  sânul  Ortodoxiei  şi  să  contribue 
la  solidarizarea  corpului  didactic  teologic. 

Tot  în  statutul  Societăţii  Române  de  Teologie  Ortodoxă  se  arată 
şi  mijloacele  pe  care  Societatea  le  va  folosi  pentru  a-şi  atinge  scopul, 
şi  anume :  studii-referate  prezentate  în  şedinţele  Societăţii,  conferinţe 
publice,  publicaţiuni  de  specialitate  şi  de  caracter  enciclopedic-teo- 
logic,  editarea  revistei  „Ortodoxia11  în  limba  română  şi  într’o  limbă 
de  largă  circulaţie,  colaborarea  cu  personalităţile  tuturor  bisericilor 
ortodoxe,  etc. 

Cum  se  vede,  programul  Societăţii  Române  de  Teologie  Orto¬ 
doxă  e  vast  şi  vădeşte  din  partea  iniţiatorilor  săi  o  adâncă  înţele¬ 
gere  a  nevoilor  vremii  şi  ale  teologiei  româneşti.  Căci  nu  era  ceva 
mai  dureros  până  acum  pentru  un  teolog  ortodox  român,  decât  să 
se  simtă  râsleţ  şi  neputincios  în  faţa  problemelor  vremii  şi  ale  teo¬ 
logiei,  în  timp  ce  alte  confesiuni  creştine  se  arată  pătrunse  de  un  pu¬ 
ternic  duh  organizator,  datorită  căruia  munca  fiecărui  teolog  este 
valorificată  şi  coordonată  cu  aceea  a  altor  teologi,  în  vederea  unor 
scopuri  mai  generale. 

In  deosebi  la  diferite  congrese  bisericeşti  internaţionale  şi  inter- 
confesionale  s'a  observat  lipsa  de  muncă  solidară  a  teologilor  români, 
delegaţiile  româneşti  fiind  cel  mai  adesea  lipsite  de  materialul  pre¬ 
gătitor  necesar,  pe  care  numai  munca  organizată  colectiv  a  teologilor 

6*. 

români  îi  putea,  oferi.  Numai  printr'o  astfel  de  muncă  se  pot  docu¬ 
menta  anumite  teze,  se  poate  strânge  materialul  statistic  necesar  şi 
mai  ales  se  poate  stabili  unitatea  de  vederi  a  teologilor  români  în 
anumite  probleme  de  teolog:e  sau  de  viată  practică  a  Bisericii. 

Societatea  Română  de  Teologie  Ortodoxă  va  avea  deci,  între 
altele,  şi  menirea  de  a  pregăti  materialul  pentru  reuniunile  intercon- 
fesionale  şi  interortodoxe,  care  se  vor  înteţi,  cu  siguranţă,  din  ce  în 
ce  mai  mult,  sub  presiunea  crescândă  a  nevoii  de  apropiere  şi  cola¬ 
borare  armonică  intre  toate  popoarele  lumii.  Primul  prile)  pentru  a-şi 
arăta  eficacitatea  în  acest  sens  se  oferă  de  altfel  Societăţii  Române 
de  Teologie  Ortodoxă  în  apropiatul  mare  congres  interconfesionâl,  ce 
se  pregăteşte  pentru  anul  1948,  urmând  să  reunească  reprezentanţi 
din  30  de  ţări  şi  aparţinând  la  90  de  biserici. 

Dar  Societatea  Română  de  Teologie  Ortodoxă  are  o  mare  mi¬ 
siune  şi  înlăuntrul  Ortodoxiei,  unde  sunt  nenumărate  probleme  de 
ordin  teoretic  şi  practic  ce-şi  aşteaptă  de  multă  vreme  deslegarea. 
Astfel,  ştim  că  ia  primul  congres  ai  profesorilor  de  teologie  ortodoxă 
s’au  ivit  o  întreagă  serie  de  dificultăţi,  di»  pricina  lipsei  de  unitate 
de  vederi  a  teologilor  din  diferitele  ţări  ortodoxe,  chiar  în  probleme 
de  primă  însemnătate  ale  Ortodoxei.  Societatea  Romană  de  Teologie 
Ortodoxă  va  avea  deci  să  ia  în  stadiu  aceste  probleme  şi  să  pregă¬ 
tească  rezolvirea  lor  fericită  în  al  doilea  congres  al  profesorilor  de 
Teologie  ortodoxă,  ce  se  va  finea  Ia  Bucureşti  în  anul  1947  sau  1948. 

De  altfel,  îndată  după  legalizarea  Societăţii  Române  de  Teo¬ 
logie  Ortodoxă  şi  după  ce  membrii  fondatori  au  ales  un  comitet  pro¬ 
vizoriu,  în  frunte  cu  dl  prof.  Dr.  V.  Gh.  Ispir  ca  preşedinte  activ, 
s’au  şi  constituit,  în  şedinţa  din  18  Februarie  a.  c.  a  comitetului, 
secţiile  Societăţii!  exegetica -sistematică,  istorică  şi  cult,  viaţă  creştină 
şi  teologie  practică,  fixându-şi  ca  program  de  lucru  pentru  anul  în 
curs  să  ia  în  studiu,  pe  secţiuni,  următoarele  teme,  care  vor  forma 
obiectul  celui  de  al  doilea  congres  de  teologie  ortodoxă:  a)  Izvoa¬ 
rele  credinţei  ortodoxe.  (Fixarea  principiilor  fundamentale  ortodoxe) ; 
b)  Unitatea  cultului  ortodox.  (Revizuirea  critică  şi  publicarea  textelor 
liturgice  vechi) ;  c)  Atitudinea  Bisericii  ortodoxe  cu  privire  la  proble¬ 
mele  sociale.  (Viaţa  practică  şl  pietatea  creştină).  Şi,  deşi  lucrările 
Societăţii  Române  de  Teologie  Ortodoxă  sunt  nurnai  Ia  început,  sec¬ 
ţiile  Societăţii  au  şi  început  să  ţină  şedinţe,  la  care  membrii  au  pre¬ 
zentat  referate  temeinic  alcătuite  cum  a  fost  acela  ai  P.  C.  Pr.  Prof. 
Petre  Vintilescu,  despre  „Sensul  cuvintelor  rocips  şi  dxoXouth’a  în  ter¬ 
minologia  liturgică",  şi  acela  al  P.  C,  Pr.  Haralambie  Rovenţa,  despre 
„Izvoarele  biblice  şi  patristice  din  Mărturisirea  ortodoxă  a  lui  Petru 
Movilă".  Alte  referate  sunt  programate  pentru  viitoarele  şedinţe  aie 
Societăţii. 

Dar,  în  afară  de  pregătirea  congreselor  Jnterconfesionale  şi  aie 
profesorilor  de  teologie  ortodoxă,  Societatea  Română  de  Teologie 
Ortodoxă  are  înaintea  sa  un  vast  câmp  de  activitate  înlăuntrul  însăşi 

al  teologie!  româneşti,  unde  a  lipsit  până  acum  spiritul  de  colaborare 
al  teologilor.  Astfel,  ne  gândim  în  primul  rând  la  acele  lucrări  cu 
caracter  enciclopedic-teologic,  la  care  se  referă  statutul  Societăţii, 
Dacă  idealul  unei  adevărate  enciclopedii  teologice  româneşti  va  ră¬ 
mâne  pentru  multă  vreme  un  simplu  ideal,  frumos  dar  greu  de  rea¬ 
lizat,  apoi  măcar  lucrări  de  colaborare  mai  puţin  extinse,  pe  specia¬ 
lităţi,  dacă  s'ar  alcătui  din  eforturile  reunite  ale  membrilor  Societăţii 
Române  de  Teologie  Ortodoxă,  şi  tot  ar  însemna  mare  lucru.  Tot 
asemenea,  mult  prea  dorita  publicaţie  de  teologie  „Ortodoxia",  anun¬ 
ţată  în  statutul  Societăţii,  ar  umplea  un  gol  dureros  simţit  în  teologia 
românească  şi  pe  care  actualele  publicaţii  teologice  româneşti  n’au 
izbutit  să-l  umpiă  până  acum  decât  în  parte. 

Aşa  cum  a  fost  concepută  Societatea  Română  de  Teologie  Or¬ 
todoxă  şl  cum  s’au  pornit  lucrările  ei,  cu  seriositate,  cu  elan  şi  în¬ 
credere  deplină  in  reuşită,  sunt  nădejdi  că  îşi  va  atinge  scopul,  spre 
binele  Teologiei  româneşti. 

Rugăm  pe  Dumnezeu  sa-i  fie  inir'ajutor  ! 

Dr.  EMILI  AN  VASILESCU 

$ 

CONFERINŢA  ECUMENICĂ  DELA  GENEVA.  Anii  de  răs- 
boiu,  departe  de-a  slăbi  spiritul  ecumenic,  pe  care  l-am  văzut  la 
lucru  în  atâtea  conferinţe  rodnice,  au  întărit  bisericile  creştine  în 
convingerea  că  număroasele  probleme  ce  li  se  pun  spre  deslegare 
nu  pot  fi  soluţionate  radical  decât  dacă  aceste  biserici  îşi  dau  mâna 
şi  îşi  unesc  eforturile  constructive.  Din  această  convingere  —  astăzi 
mai  vie  ca  oricând  —  a  ieşit  şi  conferinţa  ecumenică  întrunită  la 
Geneva  în  20  Februarie  a.  c. 

Iniţiativa  întrunirii  ei  îi  aparţine  Alianţei  bisericilor  protes¬ 
tante  din  Elveţia,  ţară  al  cărei  popor  —  după  expresia  actualului 
Arhiepiscop  de  Canterbury  şi  Primat  aî  Angiiei  Dr.  Fisher  —  „a 
rămas  sănătos  şi  însufleţit  de  spiritul  care  face  răsbolu!  imposibil". 

La  conferinţă  au  luat  parte  delegaţi  ai  bisericilor  protestante 
şi  ortodoxă,  în  frunte  cu  Arhiepiscopul  de  Canterbury  şi  Primat  al 
bisericii  anglicane  Dr,  Fisher,  Episcopul  Berggrav,  primatul  bise¬ 
ricii  luterane  a  Norvegiei,  Pastorul  Niemoller,  vice-preşedintele  con¬ 
siliului  bisericilor  evanghelice  din  Germania,  Pastorul  Eogner,  preşe¬ 
dintele  Alianţei  bisericilor  protestante  din  Franţa,  delegaţi  ai  protes¬ 
tanţilor  din  Olanda  şi  Danemarca,  precum  şi  număroşi  fruntaşi  bise¬ 
riceşti  şi  politici  aî  Elveţiei.  Ortodoxia  răsăriteană  a  fost  reprezen¬ 
tată  de  cunoscutul  mitropolit  al  Tiatirei,  I.  P.  Sf.  Ghermamos.  Bise¬ 
rica  romano-catolică  a  refuzat  şi  de  astă  dată  să  participe  la  confe¬ 
rinţă.  In  schimb,  delegaţii  celorlalte  biserici  au  subliniat  cu  simpatie 
faptul  că  în  ciuda  consemnului  oficial  de  neamestec  cu  „schismaticii", 
emanat  din  oficinele  Vaticanului,  număroşi  clerici  papistaşi  de  vază, 
din  Anglia,  Franţa,  Germania,  Olanda  şi  Statele  Unite  ale  Americli, 
au  luat  contact,  pe  cont  proprU,  în  anii  de  răsbolu,  cu  exponenţii 

Consiliului  ecumenic,  colaborând  adeseori  cu  ei,  pe  teren,  la  lecuirea 
suferinţelor  sociale. 

Conferinţa  s'a  deschis  cu  o  rugăciune  deobşte,  săvârşită  în  ca¬ 
tedrala  Sf.  Petru  din  Geneva.  După  cuvântarea  de  bineventare  rostită 
de  pastorul  Cellerier  din  partea  bisericii  gazde,  I,  P.  Sf.  Mitropolit 
Ghermanos  al  Tialirei  a  oficiat  un  serviciu  religios  ortodox  răsăritean, 
după  care  a  făcut  acelaşi  lucru,  pentru  ritul  protestant  anglican,  Ar¬ 
hiepiscopul  de  Cantcrbury  Dr,  Fisher.  Drul  Chester  Miao,  secretarul 
generai  al  Consiliului  creştin  din  China,  a  transmis  un  mesaj  al  creş¬ 
tinilor  din  Extremul  Orient.  Primatul  Norvegiei,  Episcopul  Berggrar, 
a  vorbit  despre  sprijinul  pe  care  Providenţa  dumnezeească  i  l-a  hă¬ 
răzit  în  vremea  răsboiului.  Pastorul  Niemoller  a  exprimat  în  franţu¬ 
zeşte  mulţumirile  creştinilor  din  Germania,  cari  au  simţit  în  cei  doi¬ 
sprezece  ani  de  izolare  în  cari  i-au  ţinut  evenimentele  politice  din 
ţara  lor,  ajutorul  ce  le-a  fost  dat  prin  rugăciunile  fraţilor  lor  de 
aceeaşi  credinţă,  de  pe  tot  cuprinsul  pământului.  El  a  spus  că  pă¬ 
catul  şi  vina  nu  sunt  vorbe  fără  sens,  ci  o  teribilă  realitate.  „Nâ 
dăjduim  să  putem  realiza  de-acutn  in  Germania  ceea  ce  Dumnezeu 
aşteaptă  dela  creştinii  germani".  Pastorul  Alfons  Koechlin,  vice-pre- 
şedintele  Misiunii  din  Basel,  a  rostit  apoi  rugăciunea  de  încheiere. 

Pe  ordinea  de  zi  a  conferinţe!  ecumenice  dela  Geneva  au  fi¬ 
gurat  următoarele  probleme  :  fixarea  datei  şi  locului  întrunirii  unei 
adunări  generale  a  Mişcării  ecumenice,  o  mai  strânsa  colaborare 
între  Consiliul  ecumenic  şi  Consiliul  misionar  mondiai,  crearea  unui 
Centru  de  studii  în  Geneva  sau  In  Împrejurimile  ei,  organizarea  unul 
departament  special  pentru  chestiuni  internaţionale  şi  problema  even¬ 
tualei  invitări  la  colaborare  şi  a  altor  biserici. 

In  această  ultimă  chestiune,  s’a  insistat  asupra  refuzului  bise¬ 
ricii  rom. -cai  de  a  colabora  oficial  cu  Mişcarea  ecumenică  pentru 
înfrăţirea  popoarelor  prin  biserică.  Dintre  bisericile  ortodoxe  răsări¬ 
tene,  colaborează  cu  Consiliul  ecumenic  ruşii  ortodocşi  aflaţi  sub  ju¬ 
risdicţia  Mitropolitului  Evioghie,  după  recunoaştelea  acestuia  de  către 
Patriarhia  din  Moscova,  Pe  viitor,  vor  ii  invitate  la  lucrările  Consi¬ 
liului  ecumenic  şi  „bisericile  tinere"  cari  s'au  constituit  în  Indonesia 
şi  China,  precum  şi  bisericile  creştine  din  Japonia,  despre  care  s'a 
aflat  că  au  format  o  unitate  federativă. 

Consiliul  şi-a  încheiat  lucrările  cu  un  impresionant  apel  adresat 
creştinilor  de  pretutindenea,  angajaţi  în  uriaşa  operă  de  reconstrucţie 
spirituală  şi  materială  a  lumii  devastate  de  flagelul  răsboiului.  Textul 
integral  al  acestui  document  elocvent,  va  apare  în  proximul  fascicol 
al  revistei  noastre. 

Dr.  GRIGORIE  T.  MARCU 

.4 

CONFERINŢA  ECUMENICĂ  PENTRU  REFACEREA  BISERI¬ 
CEASCĂ,  Intre  28  Martie  şi  1  Aprilie  a.  c,  s'a  întrunit  la  abaţia  de 
Preslnge  din  Geneva  o  a  doua  conferinţă  ecumenică.  Au  participat 

delegaţi  din  cincisprezece  ţări.  Spre  deosebire  de  ce*  din  Febr.  a, 
c.,  aceasta  a  avut  un  caracter  eminamente  practic.  Răsboiul  a  nă¬ 
păstuit  atâtea  biserici  şi  milioane  de  oameni  strigă  după  ajutor.  Miş¬ 
carea  ecumenică  vrea  să  li-I  dea  degrabă  si  substanţial 

Organizaţia  de  ajutorare  a  Consiliului  ecumenic  din  Geneva  cu¬ 
prinde  două  secţiuni :  una  se  ocupă  de  refacerea  bisericilor  distruse 
sau  avariate  de  răsboiu,  iar  cealaltă  de  ajutorarea  înfometaţilor. 

Bisericile  participante  la  conferinţa  ecumenică  au  fost  împăr¬ 
ţite  in  două  categorii :  cele  cari  „dau",  şi  cele  cari  „primesc".  In 
prima  categorie  intră  bisericile  creştine  din  America,  Anglia,  Suedia, 
Elveţia,  Danemarca,  Canada  şi  Noua  Zelandă,  cari  fie  pentru  că  sunt 
mai  înstărite,  fie  pentru  că  n'au  fost  lovite  de  blestemul  răsboiului, 
au  de  unde  să  le  ajute  pe  celelalte.  In  scopul  colectării  mijloacelor 
de  ajutorare,  toate  aceste  biserici  şi-au  constituit  comitete  speciale, 
cari  desfăşoară  o  activitate  impresionantă. 

Prin  purtarea  dc  grije  a  Consiliului  ecumenic  dela  Geneva,  s'au 
constituit  comitete  naţionale  pentru  refacerea  vieţii  bisericeşti  în  ţă¬ 
rile  eliberate  {Franţa,  Belgia,  Olanda,  Norvegia,  Finlanda,  Polonia, 
Cehoslovacia,  Austria,  Italia,  etc ),  în  sarcina  cărora  cade  constatarea 
necesităţilor  bisericeşti  locale  şi  alcătuirea  de  planuri  amănunţite 
pentru  evanghelizarea  laicilor,  procurarea  de  Biblii  şi  cărţi  de  lite¬ 
ratură  religioasă,  etc.  Trebuinţele  lor  sunt  examinate,  pe  baza  ra¬ 
poartelor  ce  i  se  prezintă,  de  către  Consiliul  ecumenic,  care  le  în¬ 
drumă  apoi  comitetelor  de  ajutorare  ale  bisericilor  jertfitoare,  cu  re¬ 
comandarea  de-a  ie  satisface  fără  preget. 

Metoda  de  lucru  adoptata  de  Consiliul  ecumenic  e  simplă  şi 
eficace.  Exemplificăm! 

La  Geneva  au  fost  înregistrate  până  acum  190  cereri  pentru  bi¬ 
serici  de  lemn  (barăci),  cari  să  înlocuiască  vremelnic  sfintele  lăca¬ 
şuri  distruse  de  urgia  răsboiului.  Dintre  acestea,  71  au  fost  „livrate” 
deja  :  30  pentru  Franţa,  10  pentru  Olanda,  câte  două  pentru  Polonia, 
Cehoslovacia  şi  Ungaria,  iar  restul  pentru  alte  regiuni  devastate. 
Sumele  necesare  pentru  acoperirea  cheituelilor  împreunate  cu  procu¬ 
rarea  şi  expedierea  la  destinaţie  a  157  biserici  de  campanie,  din  cele 
190  câte  au  fost  cerute,  sunt  la  dispoziţia  Consiliului  ecumenic.  Aceste 
biserici  de  lemn  nu  sunt  altceva  decât  bărăci  de-ale  armatei  elve¬ 
ţiene,  perfect  utilate  şi  în  stare  foarte  bună.  Odată  ajunse  la  desti¬ 
naţie,  ele  sunt  montate  cu  uşurinţă  şi  puse  fără  preget  în  serviciu. 

Dar  acţiunea  de  ajutorare  a  Consiliului  ecumenic  nu  se  limi¬ 
tează  numai  la  atâta.  Bisericile  locale  sărăcite  de  răsboiu  primesc 
numerar  pentru  salariile  pastorilor  rămaşi  pe  drumuri.  Sute  de  mii 
de  Biblii,  cărţi  de  ritual  şi  catehisme  au  fost  trimise  în  regiunile  de¬ 
vastate.  Acestea,  pe  lângă  85  tone  hârtie  de  scris  şj  de  tipar,  de  fa¬ 
bricaţie  suedeză. 

Asistenţa  înfometaţilor  şi  a  celor  rămas!  fără  adăpost  —  şi  ace¬ 
ştia  se  numără  cu  milioanele,  ia  Etlropa  şi  Asia  — -  este  mu  «ai  puţi  a 

remarcabilă  :  12.000  pături  de  lână,  40,000  yarzi  ţesături  de  bumbac 
şi  peste  25.000  perechi  de  încălţăminte,  procurate  din  depozitele  îu 
lichidare  ale  armalei  americane  care  a  luptat  pe  continentul  nostru, 
au  îosi  distribuite  celor  în  suferinţă.  Această  uriaşă  acţiune  de  aju¬ 
torare  se  află  abia  în  faza  iniţială.  La  binefacerile  ei  au  acces  toate 
victimele  râsboiului,  fără  deosebire  de  rasă  sau  confesiune. 

Disponibilităţile  pecuniare  ale  Consiliului  ecumenic,  afectate 
acestei  acţiuni,  sporesc  mereu ;  am  putea  spune !  americăneşte.  In- 
tr'adevăr,  comunităţile  bisericilor  jertfitoare  din  USA  au  colectat 
până  acum  următoarele  sume  ;  luteranii,  10  milioane  dolari ;  presbi- 
terienii,  25  mii.  dolari ;  metodiştii,  27  mii.  dolari. 

Conducătorul  secţiunii  pentru  ajutoare  materiale  a  Consiliului 
ecumenic  din  Geneva  este  zelosul  pastor  luteran  S,  Mlchelfelder  din 
USA.  Ei  a  cntreerat  Europa  cruciş  şi  curmeziş,  fiind  extrem  de  im¬ 
presionat  de  seriositatea  situaţiei.  Ca  şi  fostul  preşedinte  al  USA, 
dl  Herbert  Hoover,  cu  care  s'a  întâlnit  recent  la  Geneva,  pastorul 
Mlchelfelder  este  de  părerea  că  o  catastrofă  extraordinară  ameninţă 
lumea,  dacă  nu  se  reuşeşte  să  se  economisească  fiecare  fărâmă  de 
pâine  şl  grăsime,  pentru  a  fi  oferită  cu  un  ceas  mai  devreme  celor 
înfometaţi. 


Dr,  GRîGORIE  T.  MAR  CU 


NOTE  Şl  INFORMAŢII 


ÎNDĂTINATA  Pastorală  de 
Paşti  a  I.  P.  Si.  Mitropolit  Ni- 
colae  al  Ardealului  reprezintă  şi 
de  asiă  dată  o  împletire  firească, 
organică,  a  adevărului  vecinie 
cu  poruncile  comportării  noastre 
vremelnice.  Lectura  ei,  săvârşită 
pe  răgaz,  te  răscoleşte  in  adân¬ 
curi  şi  îţi  lasă  în  suflet  regretul 
de -a  se  fi  isprăvit  prea  curând, 
îmbiindu-te  la  reluarea  ei  ca  o 
putere  irezistibilă.  Scurtă,  clara  n 
expresii  şi  densă  de  gând  hristo- 
foric,  în  ansamblul  scripturilor 
de  acest  gen,  urzite  de  I.  P.  Sf. 
Mitropolit  Nicolae,  ea  va  rămânea 
în  conştiinţa  noastră  împodobită 
cu  numele  de  Pastorala  îndrăz¬ 
nim  pentru  Hristos. 

Temeiul  cutezanţei  creştine  cu 
care  înfruntăm  neajunsurile  vre- 
milor  şi  întunecările  parţiale  ale 
cugetelor  noastre  descumpănite  de 
cumplitele  suferinţe  pricinuite  de 
răsboiu,  rămâne  azi  şi  în  vecii 
vecilor  faptul  istoric  al  învierii 
celei  de-a  treia  zi. 

„învierea  Domnului  este  isvorul 
intregei  noastre  nădejdi.  Având 
convingerea  că  Domnul  a  înviat, 
toată  viata  noastră  în  mijlocul 
acestei  lumi  se  schimbă.  Lumea 
aceasta  tiu  ne  mai  poate  înlăn- 
ţui  prin  ispite  şi  nu  ne  mai  poate 
înspăimânta  prin  năcazurile  şi 
poverile  ei.  Credinţa  în  învierea 
Domnului  şi  siguranţa  învierii 
noastre  ne  dă  putere  să  ne  ridicăm 


mai  presus  de  puterile  acestei 
lumi,  ne  dă  îndrăznire  faţă  de  ea 
şi  curaj  ca  să  mărturisim  că  mai 
presus  de  viaţa  pământească  este 
viaţa  din  cer  şi  mai  tare  decât 
lumea  este  Stăpânul  Hristos  care 
a  biruit-o,  înfrângând  şi  uneltele 
ei,  cari  sunt  păcatul  şi  moartea “. 

Bizuinda-se  pe  realitatea  ei, 
verificată  cu  simţurile  lor  slăbă- 
noage  de  oameni,  cei  Doisprezece 
pescari  galileeni  au  lepădat  orice 
temere  şi  stăruinţa  neînduplecată 
cu  care  au  propovăduit-o,  i-a 
transformat  in  cei  mai  norocoşi 
cuceritori  ai  lumii  pentru  Evan¬ 
ghelia  lui  Hristos.  Certitudinea 
învierii,  umbrită  de  darul  Duhului 
Sfânt,  „le  prefăcuse,  le  înoise  şl 
le  împuternicise  toată  fiinţa  lor". 
Ei  erau  stăpâniţi  de  încredinţarea 
că  Hristos  e  totul  şi  omul,  dacă 
e  ceva,  este  numai  prin  Hristos. 
Pentru  ei  era  limpede  „că  nu  este 
alt  nume  sub  cer  dat  între  oameni, 
întru  carele  să  ne  putem  mântui" 
(F.  Ap.  4,  12). 

Dela  experienţa  înmărmuritoare 
pe  care  au  făcut ■  o  aceşti  oameni 
din  popor,  gândul  I.  P.  Sf.  Sale 
alunecă  senin  şi  cald  la  creştinul 
deobşte,  a  cărui  viaţă  aşa  trebue 
să  fie,  încât  „să  se  vadă  în  ea 
Hristos".  Iar  „de  suntem  ai  lui 
Hristos,  de  trăim  cu  El,  să  dăm 
dovadă  tuturor  că  Evanghelia  Lui , 
că  Duhul  Lui  are  aceeaşi  putere 
de-a  schimba  sufletul  omenesc, 

în  rândul  întâi  sufletul  nostru  şi 
apoi,  prin  al  nostru ,  pe  al  altora. 
Numai  în  felul  acesta  ne  putem 
face  şi  noi  cuceritori  de  suflete 
pentru  Hristos ,  cum  s'au  făcut 
Apostolii.  Via  fa  noastră,  prin  în¬ 
drăzneala  mărturisirii,  prin  cură¬ 
ţia  ei,  trebue  să  fie  o  carte  des¬ 
chisă  din  cmre  să  vadă  şi  cei  în¬ 
doielnici  şi  necredincioşi  că  sun¬ 
tem  cu  Hristos.  El  să  strălu¬ 
cească  în  faptele  noastre,  cum 
străluceşte  sufletul  prin  ochi. 

Greutăţile  şi  năcazurile  vremii 
să  nu  ne  împiedice  dela  o  astfel 
de  mărturisire  a  Lui". 

Unele  ca  acestea  au  răsunat  in 
dimineaţa  învierii  din  uşile  îm¬ 
părăteşti  ale  altarelor  tuturor  bi¬ 
sericilor  noastre.  Povaţa  lor,  însă, 
se  păstrează  în  suflet,  se  medi¬ 
tează  îndelung  şi  aprofundat  — 
şi  se  urmează  fără  preget. 

...De  tot  cugetul  creştinesc  — 
şi  mai  cu  osebire  de  cinul  preo¬ 
ţesc  ! 

:*• 

TRECEREA  dela  starea  de 
răsboîu  la  vremurile  de  pace, 
implică  greutăţi  cari  nu  pot  fi 
biruite  decât  prin  efortul  obstesc 
de  reaşezare  a  lucrurilor  in  fă¬ 
gaşul  lor  firesc,  prin  vrerea  nă- 
praznică  a  tuturor  de-a  reface 
pagubele  pricinuite  in  suflete  şi 
in  bunurile  vremelnice  secătuite 
sau  distruse  de  încăierarea  din¬ 
tre  apărătorii  libertăţii  popoa¬ 
relor  şi  uneltele  întunerecului. 

Despre  refacerea  sufletească  în 
Hristos,  I,  P.  Sf.  Mitropolit  Ni- 
colae  ai  Ardealului  se  rosteşte 
cuceritor  in  cea  mai  mare  parte 
a  Pastoralei  de  Paşti,  cum  ară¬ 
tam  mai  sus.  Despre  reconstrucţia 
economică,  vorbeşte  tot  acolo, 
de  îăcheiere. 


Ţară  agricolă,  belşugul  Româ¬ 
niei  este  în  funcţie  de  roadele 
gliei  Dărnicia  pământului  nostru 
e  renumită.  Mai  trebue  hărnicia 
oamenilor  şi  ajutorul  lui  Dum¬ 
nezeu,  pentru  ca  această  visterie 
să-şi  descuie  comorile. 

Transcriem  câteva  fragmente 
din  finalul  Pastoralei  amintite, 
care  vizează  tocmai  această  pro¬ 
blemă  cu  adevărat  existenţială  : 

„Răsboiui  îndelungat  şi  seceta 
cumplită  din  anul  trecut  au  îm¬ 
puţinat  mijloacele  de  traiu  atât 
în  ţara  noastră  cât  şi  in  toată 
lumea.  La  noi  lipsurile  nici  nu 
sunt  aşa  de  mari  ca  în  alte  părţi, 
unde  milioane  de  oameni  sunt 
ameninţaţi  să  rămână  fără  pânea 
cea  de  toate  zilele.  Scăparea  de 
această  primejdie  nu  o  poate 
aduce  decât  binecuvântarea  ce¬ 
rească  a  unei  recolte  bune.  Dar 
ca  bunul  Părinte  ceresc  să  hă¬ 
răzească  pământului  rod  îmbel¬ 
şugat,  se  cere  ca  şi  noi  să  aşe¬ 
zăm  in  el  sămânţa  trebuitoare 
şi  să  facem  toate  lucrările  de 
lipsă.  Aceasta  e  o  poruncă  a  lui 
Dumnezeu  pentru  orice  bun  cre¬ 
ştin  şi  prin  ea  ne  împlinim  da¬ 
toria  de  a  face  ca  toţi  semenii 
noştri  să-şi  aibă  pânea  zilnică 
asigurată.  Nici  o  palmă  de  pă¬ 
mânt  să  nu  rămână  deci  ne  lu¬ 
crată.  Prin  munca  noastră  cin¬ 
stim  darul  lui  Dumnezeu,  care  a 
dat  în  stăpânirea  şi  în  folosinţa 
omului  pământul  roditor.  Şi  tot 
prin  această  muncă  asigurăm  şi 
viitorul  Ţării,  dând  ajutor  Stă¬ 
pânirii,  nu  numai  să  ne  scoată 
deasupra  lipsurilor,  dar  şi  ca  să 
ajungem  la  o  pace  prin  care  să 
ne  fie  recunoscute  îndreptăţi tele 
nădejdi  ce  le  purtăm  în  inimile 
noastre", 

ACŢIUNEA  pentru  înzestrarea 
Orfelinatului  ariildiecezan  merge 
înainte,  cu  însufleţirea  dintru  în¬ 
ceput.  Poporul  nostru  dreptcre- 
dincios,  în  frunte  cu  preoţimea 
lui,  a  înţeles  chemarea  ce  i-a  fă¬ 
cut-o  I.  P.  Sf.  Mitropo  it  Nicolae 
şi  ofrandele  obşteşti  nu  se  lasă 
aşteptate. 

Copilaşii  ocrotiţi  în  Orfelinatul 
arhidiecezan  au  la  dispoziţie  toate 
înlesnirile  trebuincioase  creşterii 
lor.  Sănătatea  sufletului  şi  a  tru¬ 
pului  le  este  asigurată  pe  deplin. 

Zi  de  zi,  I.  P.  Sf.  Mitropolit  Ni 
colac  se  află,  vreme  de  un  ceas- 
două,  în  mijlocul  lor,  intrumând 
personal  bunul  mers  al  instituţiei 
care-i  adăposteşte. 

CHIPUL  în  care  progresează 
acţiunea  de  ajutorare  a  orfanilor 
ocrotiţi  în  instituţia  Bisericii  noa¬ 
stre  —  şi  despre  care  „Telegraful 
Român*1  ne  spune  câte  ceva  în 
fiecare  număr  —  este  deadreptul 
impresionant.  Mai  presus  de  toate, 
e  mişcătoare  grija  pe  care  copiii 
de  şcoală  o  poartă  fraţilor  lor 
lipsiţi  de  scutul  tatălui  căzut  în 
răsboiul  pentru  desrobfrea  Pa¬ 
triei, 

In  această  privinţă,  elevele  şi 
elevii  Şcoalei  primare  de  Apli¬ 
caţie  „A.  Saguna"  (secţia  fete), 
au  făcut  înainte  de  Crăciun  un 
început  despre  care  am  scris  aici 
cuvinte  de  meritată  apreciere. 

Stăruind  pe  calea  cea  bună, 
şcolarii  acestei  instituţii  de  mo¬ 
del  a  Bisericii  noastre,  au  orga¬ 
nizat  în  Dumineca  Floriilor  o 
serbare  de  sf.  Paşti,  in  folosul 
Orfelinatului  arhidiecezan.  Pro¬ 
gramul,  alcătuit  din  coruri,  reci¬ 
tări  şi  două  scenete  potrivite, 


s'a  desfăşurat  la  aula  Academiei 
teologice  „Andreiane**,  în  pre¬ 
zenţa  I.  P.  Sf.  Mitropolit  Nico¬ 
lae  al  Ardealului,  a  Păr.  Prof. 
univ.  Dr.  I,  Lupaş  şi  a  unei  asi¬ 
stenţe  număroase.  Cuvântul  de 
deschidere  rostit  de  distinsa  di- 
rectoară  a  şcoalei,  dna  Prof. 
Septimia  P,  Gherman,  a  făcut  o 
vie  impresie. 

Deplin  mulţumit  de  reuşita  ser¬ 
bării  şi  mişcat  de  afecţiunea  pe 
care  această  şcoală  o  arată  co¬ 
piilor  orfani,  l.  P.  Sf.  Mitropolit 
Nicolae  a  rostit  câteva  cuvinte 
de  îndemn  şi  laudă  pentru  elevii 
Aplicaţiei  şi  pentru  conducătoa¬ 
rele  cari  bine  îi  povăţuiesc. 

Serbarea,  pusă  sub  auspiciile 
filialei  sibiene  a  Societăţii  orto¬ 
doxe  naţionale  a  femeilor  române, 
s’a  soldat  cu  un  venit  curat  de 
aproape  o  jumătate  milion  Lei, 
care  a  fost  afectat  integrai  fon¬ 
dului  Orfelinatului  arhidiecezaa. 

ATENTĂ  la  aumăroasele  sufe¬ 
rinţe  sociale  pricinuite  de  răs- 
boiu,  filiala  sibiană  a  Societăţii 
ortodoxe  naţionale  a  femeilor 
române,  de  sub  preşedinţia  dnei 
Maria  prot.  Neagu  s'a  asociat 
dintru  început  străduinţelor  des¬ 
făşurate  de  Biserica  noastră  în 
scopul  repunerii  în  funcţiune  a 
Orfelinatului  arhidiecezan.  Pentru 
râvna  ce  au  dovedit-o  pe  acest 
tărâm,  I.  P.  Sf,  Mitropolit  Nicolae 
a  adresat  nu  odată,  doamnelor 
din  comitet,  cuvinte  de  laudă  şi 
mulţumire. 

Paralel  cu  binecuvântata  acti¬ 
vitate  de  ajutorare  a  orfanilor, 
Societatea  a  organizat  şi  în  acest 
an,  pentru  primele  cinci  Dumi¬ 
neci  ale  sfântului  şi  marelui  post 

al  Paştilor,  îndătinatul  ciclu  de 
conferinţe  religioase  încadrate  de 
program  artistic  adecvat. 

Inaugurarea  ciclului  de  confe¬ 
rinţe  s'a  făcut  la  Dumineca  Or¬ 
todoxiei,  de  către  Păr.  Prot,  stavr, 
Dr,  Dumitru  Stâniioae,  rectorul 
Academiei  teologice  „Andreiane  ", 
cu  subiectul  „Omul  în  lumina 
Ortodoxiei’1.  In  prealabil,  s’a  să¬ 
vârşit  un  parastas  pentru  eroii 
Patriei  şi  ai  dreptei  credinţe. 

In  Duminecile  următoare  au 
vorbit  profesorii  Academiei  teo¬ 
logice  „Andreiane” :  Diacon  Dr. 
Emilian  Vasilescu  (Noua  ştiinţă 
şi  spiritualismul  creştin),  Preot 
Dr.  Teodor  Rodogae  (Un  capitol 
din  relaţiile  româno-ruse ;  Mitro¬ 
politul  Petru  Movilă)  şi  Preot  Du¬ 
mitru  Călugăr  („Caracterul  moral 
religios”),  urmaţi  de  dna  Mariana 
Em.  Vasilescu,  profesoară  la  li¬ 
ceul  de  fete  „Domniţa  Ileana” 
(„Spiritualitatea  ortodoxă"). 

Partea  artistică  a  fost  asigurată 
de  profesorii  de  muzică  Preot 
Gheorghe  Şoima  (cu  corul  stu¬ 
denţilor  teologi),  dl  Ilte  Micu  (cu 
corul  „Orfeu11)  şi  dna  Viorica 
Ciora  (cu  corul  elevelor  Şcoalei 
normale  „A.  Şaguna”). 

O  asistenţă  număroasă,în  frunte 
cu  I.  P.  Sf.  Mitropolit  Nicolae 
al  Ardealului  şl  cu  P.  Sf.  Arhie¬ 
reu  vicar  Teodor  Răşinăreanu, 
a  populat  sălile  în  cari  s'au  des¬ 
făşurat  conferinţele. 

& 

CONSILIUL  inspectorilor  şco¬ 
lari  din  întreaga  ţara,  intr'una 
din  şedinţele  pe  cari  le-a  ţinut 
în  primăvara  aceasta  la  Mini¬ 
sterul  Educaţiei  Naţionale,  a  avi¬ 
zat  în  unanimitate  asupra  nece¬ 


sităţii  e'iminării  politicei  din  rân¬ 
durile  tineretului  şcolar. 

Recomandata  aceasta,  nu  ne 
îndoiam,  a  şi  devenit  fapt  îm¬ 
plinit.  Organele  de  control  aie 
învăţământului,  atente  la  vremu¬ 
rile  nu  prea  îndepărtate  când 
şcolarii  preferau  sălii  de  lectură 
a  bibliotecilor  cluburile  politice, 
şi  condeiului  pistolul,  vor  fi  spri¬ 
jinite  cu  tot  dinadinsul,  in  acţiu¬ 
nea  lor  de  redresare  morală  a 
tineretului  şcolar,  de  toate  cuge¬ 
tele  cinstite  ale  poporului  nostru. 

Măsurile  practice  cari  se  vor 
lua  in  scopul  remedierii  neajun¬ 
surilor  constatate  in  îndrumarea 
tineretului,  vor  trebui  să  ţină 
seamă  de  faptul  că  acest  tineret 
trebue  ccupat,  in  timpul  liber, 
nu  cu  ceaiuri  şi  serate  dansante 
prelungite  până'n  zori,  ci  cu  ex¬ 
cursii  instructive  şi  cercetaşi?,  cu 
activitate  literara  şi  ştiinţifică  des¬ 
făşurată  în  societăţi  anume  con¬ 
stituite  în  acest  scop,  cu  spori 
inteligent  îndrumat  şi  cu  o  se¬ 
rioasă  educaţie  religioasă-morală. 

Tot  ce  aşteaptă  poporui  dela 
şcoala  lui,  este  un  tineret  sănă¬ 
tos  la  trup  şi  la  suflet  „Mens 
sana  in  corpore  sano”,  cum 
spuneau  străbunii  —  şi  cum  fac 
toate  popoarele  conştiente  de 
răspunderea  pe  care  o  au  faţă 
de  viitorul  lor. 

& 

PRESA  noastră  bisericească 
discută  de-o  vreme  încoace  cele 
două  modalităţi  de  instituire  a 
preoţilor;  prin  alegere  sau  prin 
numire. 

Fireşte  că  alegerea  rămâne 
calea  cea  mai  bună  în  această 
privinţa.  Experienţa  făcută  de 

Biserica  ortodoxă  din  Ardeal,  a 
dat  rezultate  optime.  Ea  este 
confirmată  şi  de  spiritul  vremii, 
care  tinde  către  practici  sincer 
democratice. 

E  punctul  de  vedere  pe  care-1 
reprezintă  şi  „Telegraful  Român", 
într'un  articol  de  fond  (nr,  13 — 14 
a,  c.),  semnat  de  Păr.  Prot.  Dr. 
Andrei  Gâlea,  consilier  arhie- 
piscopesc,  care  de  un  pătrar  de 
veac  este  referentul  chestiunilor 
împreunate  cu  această  problemă. 
:î: 

VECHEA  noastră  tiparniţă  şa- 
guniană  dela  Sibiu  a  isprăvit  im¬ 
primarea  cunoscutei  cărţi  de  zi- 
didire  sufletească  Despre  viaţa 
în  Hristos,  de  Nicolae  Cabasila, 
în  traducerea  Păr.  Dr.  Teodor 
Bodogae,  profesor  la  Academia 
teologică  „Andrelană". 

Ca  şi  Filocalia,  această  lucrare 
ne  duce  la  fântânile  spiritualităţii 
ortodoxe  răsăritene. 

$ 

FOLOSITOAREA  „Bibliotecă 

a  creştinului  ortodox",  în  care 
adevărurile  dreptei  credinţe  sunt 
expuse  şi  apărate  pe'nţelesul  tu¬ 
turor,  îşi  va  relua  apariţia  la  Arad, 
locul  el  de  obârşie. 

REVISTA  blâjană  „Cultura  cre¬ 
ştină”,  publică  în  nr,  9 — 12  din 
1944,  pe  care  1-arn  primit  abia 
acum,  date  amănunţite  asupra 
pagubelor  pricinuite  bisericilor 
ortodoxă  şi  unită  din  Ardealul 
de  Nord,  de  beneficiarii  vre¬ 
melnici  ai  odiosului  diktat  axist 
dela  Viena 

Ce  păcat,  insa,  că  după  acest 
„Bilanţ  trist”,  pe  care  părintele 
Ioan  Vesa  îl  scrie  cu  atâta  miş¬ 
cătoare  înţelegere  pentru  ade¬ 


vărul  Istoric,  oameni  de  specia 
fugarului  policonfesional  Iosif  E. 
Naghiu  află  găzduire  pentru  o 
proză  răşchirată  ca  aceea  în  care 
se  căzneşte  să  inventeze  apo¬ 
stoli  români  ai  unirii  până  şi’n... 
Peninsula  Balcanică ! 

Pe  când  in  Malaezia?.., 

(♦; 

RĂSPUNZÂND  unei  invitaţii 
a  I.  P.  Sf.  Patriarh  Alexie,  de  a 
participa  la  unele  festivităţi  bi¬ 
sericeşti  din  URSS,  I.  P.  Sf.  Pa¬ 
triarh  Nicodim  al  României  va 
face  în  curând  o  vizită  la  Mos¬ 
cova. 

FAMILIA  fostutui  preşedinte 
al  Statelor  Unite  ale  Americei, 
Franklin  Delano  Roosevelt,  .s'a 
inscris  printre  ctitorii  catedralei 
române  din  Detroit,  la  ridicarea 
căreia  a  contribuit  cu  o  danie 
substanţială. 

Episcopia  noastră  ortodoxă  din 
USA  plănueşte  întemeierea  unei 
mănăstiri  româneşti  —  prima  de 
acest  fel  —  într'o  regiune  încân¬ 
tătoare  situată  pe  valea  Gross 
Lake  din  statul  Michigan.  Sfântul 
iăcaş  se  va  ridica  din  daniile  Ro¬ 
mânilor  din  America. 

;V, 

UNIVERSITĂŢILE  elveţiene 
din  Basel,  Berna,  Geneva,  Lau- 
sanne,  Neuenburg  şi  Ziirieh  dis¬ 
pun  de  societăţi  studenţeşti  cre¬ 
ştine  puternice  şi  foarte  bine  or¬ 
ganizate,  Aceste  societăţi  sunt 
înglobate  în  Uniunea  mondială  a 
studenţilor  creştini,  care  şi-a  a- 
nunţat  reluarea  activităţii,  serios 
stânjenită  in  anii  de  răsboiu. 

Preocuparea  de  căpetenie  a 
Uniunii  mondiale  a  studenţilor 

creştini  este  întărirea  credinţei 
în  Hristos,  stânca  de  nebiruit  a 
oricărei  culturi  şi  ckezăşia  pro¬ 
gresului  real  al  generaţiilor  tinere. 

In  cursul  răsboiuîui,  tineretul 
academic  european  a  avut  mult 
de  suferit  în  ordinea  sufletească 
şi  spirituală.  Anchetele  Uniunii 
nu  sufăr  desminţire  în  această 
privinţă. 

Împărtăşind  suferinţele  tuturor 
celor  loviţi  de  teribilul  flagel  care 
a  pustiit  bunuri  agonisite  prin 
trudă  de  veacuri  şi  a  descum¬ 
pănit  atâtea  suflete,  studenţimea 
europeană  şi-a  pierdut  adeseori 
cârma,  a  capitulat  în  faţa  unor 
ideologii  amăgitoare  şi  s'a  oprit 
la  soluţii  false  pentru  tămăduirea 
inechităţilor  sociale  • —  declară 
forurile  competente  ale  Uniunii 
mondiale  a  studenţilor  creştini. 

Constatările  acestea  au  dus  la 
organizarea  unei  conferinţe  inter¬ 
naţionale  a  studentimiî  creştine, 
care  va  avea  loc  de  Rusalii,  în 
Basel.  Pe  ordinea  de  zi  figurează 
felurite  probleme  privitoare  Ia 
acţiunea  de  refacere  spirituală  a 
tineretului  academic,  Ideologiile 
extremiste,  cari  au  făcut  atâta 
rău  omenirii  —  ca  naţional-so- 
cialisraul  hitlerist,  cu  toate  a- 
nexele  sale  —  vor  fi  supuse  unui 
examen  critic  sever  şi  minuţios, 
şi  confruntate  cu  Evanghelia  lui 
Hristos.  La  discuţii  iau  parte,  pe 
lângă  studenţi,  o  seamă  de  pro¬ 
fesori  renumiţi  prin  activitatea 
ce-o  desfăşoară  în  cadrele  miş¬ 
cării  ecumenice  pentru  înfrăţirea 
popoarelor  prin  biserică,  în  frunte 
cu  D.  de  Rougemont  (Neuenburg), 
I.  Eliul  (Bordeaux).  P.  A.  H,  de 
Boer  (Lejda),  Dr.  Hans  Lilje  (Ha- 
jiovra)  şi  Dr.  V.  A  Visser't  Hooft 
(Geaeva), 


După  congresul  mondial  al  ti¬ 
neretului,  care  a  avut  loc  Ia  Lon¬ 
dra,  şi  după  congresul  mondial 
studenţesc  dela  Praga,  conferinţa 
studenţilor  creştini  dela  Basel  va 
fi  —  in  era  de  pace  în  care  am 
intrat  —  a  treia  întrunire  interna¬ 
ţională  a  tineretului  care  caută 
făgaşuri  drepte  pentru  „curgerea11 
sa  în  vâltoarea  veacului. 

(i 

FILOSOFUL  de  faimă  mon¬ 
dială  Hermann  conte  de  Keyser- 
ling  s'a  săvârşit  din  viaţa,  in 
primăvara  aceasta,  în  urma  unui 
atac  de  apoplexie,  la  Innsbruck 

Născut  în  1880  la  Konno  (Ru¬ 
sia),  s’a  naturalizat  în  Germania, 
unde  a  înfiinţat  şi  condus  îna¬ 
inte  cu  două  decenii  „Şcoala  în¬ 
ţelepciunii"  dela  Darmstadt.  In 
locul  culturii  ştiinţifice,  Keyser- 
ling  preconiza  o  cultură  a  înţe¬ 
lepciunii,  care  nizueşte  să  înţe¬ 
leagă  lumea  şi  esenţa  lucrurilor 
prin  intuiţie  creatoare. 

Adversar  neînduplecat  al  na¬ 
zismului,  Keyserling  socotea  că 
a  venit  vremea  ca  germanii  să 
înveţe  să  gândească  internaţio¬ 
nal.  Germaniei  vinovate  de  de¬ 
zastrele  celui  de  al  doilea  răs- 
boiu  mondial  nu-i  întrevede  un 
viitor  strălucit;  în  schimb  era 
convins  că  germanii,  ca  indivizi, 
vor  avea  un  mare  viitor.  Dealt- 
cum  —  spunea  el  —  „nu  este 
important  să  formezi  o  naţiune; 
nu  contează  decât  omenirea'  . 

In  „Cartea  originii",  pe  care 
abia  o  terminase,  afirmă  că  pen¬ 
tru  întâia  oară  in  istoria  lor, 
germanii  au  acum  o  misiune 
adevărată  ;  să  triumfe  nu  numai 
în  domeniul  tehnic,  artistic  şi 
ştiinţific,  ci  şi  în  domeniul  spi¬ 
ritual. 

0jn  pricina  alimentaţiei  insu-  derne  este  situat  pe  poziţii  dia- 
ficiente,  Keyserling  suferise  în  metral  opuse  aceleia  adoptată  de 
anii  de  răsboiu  o  paralizie  par-  ciudatul  său  contimporan  Oswald 
ţială,  care  i*a  grăbit  sfârşitul,  Speogler, 

Locul  lui  în  istoria  filosofiei  ffio- 


ARĂTAM  în  fruntea  fascico¬ 
lului  acestuia  că  la  praznicul  de 
pomenire  al  sfinţilor  Petru  şi  Pa - 
vel  se  împlinesc  zece  ani  de  când 
P.  Sf.  Sa  D.  D.  Nicolae  Colan 
a  fost  orânduit  sărbătoreşte  în 
istoricul  scaun  vlădicesc  al  Epis¬ 
copiei  Vadului,  Feleacului  şi  Clu¬ 
jului.  Aceşti  zece  ani  de  muncă 
grea,  cinstită  şi  entuziastă  tot¬ 
deauna,  întristată  prea  adeseori, 
pentru  preamărirea  legii  din  stră¬ 
buni  şi  pentru  conservarea  fiinţei 
neamului  nostru  oropsit,  l-au  ri¬ 
dicat  pe  Prea  Sfinţitul  Episcop 
Nicolae  Colan  în  stima  şi  pre¬ 
ţuirea  întregei  suflări  româneşti 
şi  a  străinilor  cu  cari  îndatori¬ 
rile  aposloliei  Sale  l-au  adus  în 
contact. 

Dar  proslăvind  după  cuviinţă 
vârtuţile  şi  înfăptuirile  Arhiereului, 
nu  putem  da  uitării  pe  dascălul 
plecat  dintre  noi  înainte  cu  un 
deceniu.  Pe  calea  nouei  şi  înaltei 
Sale  apostolii  • —  cine  ar  fi  putut 
bănui  că  ea  ascunde  şi  o  cunună 
de  spini?  —  l-am  însoţit  cu  du¬ 
ioşia  despărţirii  şi  cu  toată  mân¬ 
dria  la  care  ne  dădeau  dreptul 
încercatele  Sale  aptitudini  sufle¬ 
teşti. 

Ne-a  spus  atunci,  în  cuvinte 
mişcătoare,  cât  de  mult  se  simte 
legat  de  instituţiile  bisericeşti  dela 
centrul  Mitropoliei  noastre,  pe 
cari  le-a  slujit  cincisprezece  ani 
de  zile  cu  desăvârşită  pricepere  — 
şi  cu  tot  atâta  devotament. 


Alăturea  de  catedra  academică, 
pe  care  a  onorat- o  cu  zel  paulin, 
„Revista  Teologică "  i-a  fost  ose¬ 
bit  de  dragă  Prea  Sfinţiei  Sale. 
Respectând  cu  consimţită  sfin¬ 
ţenie  linia  de  orientare  pe  care 
i-a  imprimat-o  dela  înfiinţare 
(1907)  întemeietorul  ei,  1.  P.  Sf. 
Mitropolit  Nicolae  al  Ardealului, 
profesorul  Nicolae  Colan  a  adus, 
în  paginile  ei,  toată  vigoarea  unui 
publicist  creştin  ortodox  osebit  de 
bine  înzestrat,  şi  aptitudini  de  teh¬ 
nician.  Scrisul  său  cumpănit  şi 
cuceritor,  temut  de  cei  ce  nu  iu- 
biau  orânduelile  Ortodoxiei  ro¬ 
mâneşti,  iar  de  preofimea  noastră 
savurat  cu  sete,  a  făcut  şcoală. 
Cât  priveşte  înfăţişarea  occiden¬ 
tală  a  acestei  reviste,  ea  se  da- 
toreşte  în  întregime  Prea  Sfinţiţi 
Sale. 

Dealungul  celor  zece  ani  cari 
s’au  scurs  din  ceasul  în  care  Prea 
Sfinţia  Sa  a  părăsit  această  „torţă 
de  lumină nimic  nu  s’a  schimbat 
în  structura  ei.  Numai  operele 
imperfecte  au  nevoie  de  modifi¬ 
cări. 

Conştienţi  de  însemnătatea  func¬ 
ţiunii  constructive  pe  care  o  în¬ 
deplineşte  ea  în  cultura  preoţimii 
noastre,  am  mers  înainte,  în  ritm 
de  ape  liniştite,  pe  alvia  netedă 
şi  dreaptă,  săpată  pe  geniul  îna¬ 
intaşilor,  Respectuoşi  faţă  de  în¬ 
drumările  lor,  pe  cari  le-am  so¬ 
licitat  ades,  şi  recunoscători  tu- 

turor  celor  ce  ne-au  sprijinit  cu 
sfatul,  cu  condeiul  si  cu  obolul 
lor,  aşa  ne-a  fost  voia  —  şi  a- 
ceasta  pururea  ne  va  fi  —  să 
aprindem  darul  fcf.  II  Tim.  1,  6) 
şi  să  nu  stingem  duhul  ( cf.  I  Tes, 
5,  19)  pe  care  ni  ba  împrumutat 
Prea  Sfinţitul  Episcop  Nicolae 
Colan ■  De  altfel,  aceasta  a  fost 
unica  grije  pe  care  ne- a  pus-o 
la  inimă  luminatul  întemeietor  şi 
patron  al  acestei  reviste,  când 


ne-a  încredinţai  conducerea  ei  re¬ 
dacţională  (vezi  RT  XXVI,  1936 
p,  234). 

Dumnezeu  să  binecuvinteze 
munca  noastră,  şi  pe  cei  ce  se 
hrănesc  din  roadele  ei,  cum  a 
binecuvântat  ideea  nemuritoare 
în  slujba  căreia  stă  de  aproape 
patru  decenii  această  ctitorie  de 
tinereţe  a  înalt  Prea  Sfinţitului 
Mitropolit  Dr.  Nicolae  Bălan. 

GRIGORIM  T.  MARCV 

